
Dem Ehrwirdigen 
Hoc hgelerten Dohann Sebaſtia tt 
Pfauſer / des Chriſtlichen Koͤnigs aus 
Boͤhem / ete. Maximiliani Hoff, 


predigcant / etc ſeinem lieben 
Herren vnd Bruͤdern/ 


Wuͤnſchet Jaco- 
bus Anderee, 


Gnad vnd Fried in Chriſto / ett. 
AY ¶ blind iſt die Welt / in 


& * Goͤttlichen vnd jren eigen Sa⸗ 
T cen / das ſie vermeint / es ge⸗ 
N ſchchen alle ding vngefehr / vnd 


7 ſo etwas Gluͤck oder Wolfart 
Ne * jr zuſtehet / das hab ſie mit jrer 

, Vernunfft vnd Weisheit erlan 
get vnd zuwegen gebracht. So doch dis der ei⸗ 
nig vnd hoͤchſte Troſt iſt aller rechtgleubigen 
Chriſten / ſonderlich in jrer vil vnd mancherley 
Widerwertigkeiten / das nichts / wie klein es 


auch iſt / one den willen Gottes jnen widerfare / 
der 


Vorrede. | 

der die Haar auff jrem Haupt gezelet hat. Alſo 
halt ich auch fuͤr gewis / das wir beid aus dem 
ſelbigen Rhat Gottes / newlich zu Lawgingen / 
ohn alle vnſer Gedancken zuſamen komen / der 
kirchen Chriſti da ſelbſten durch die Gnad Got— 
tes / mit Lere / Troſt / vnd Vermanungen zud ie⸗ 
nen / dahin wir beidefreylich die Tag vnſersLe- 
bens nie gedacht haben. Darumb wir es an- 
derſt nicht / denn fuͤr ein Goͤttlichen Beruff auff 
genomen. Alſo zeucht Daniel mit ſeinen Geſel 
len gefangen gen Ba bel / vnd Joſeph in Egy⸗ 
pte nland / vnd wiſſennicht / was Gott mit jnen 
machen wil / durch welche beid der Gott Iſrael 
auch vnder den Heiden bekant vnd herrlich ge- 
macht worden iſt 

Weil euch dennfuͤr nuͤtzlich vnd gut angeſe⸗ 
hen / vnd mich ſonderlich neben vielen andern 
guthertztgen Chriſten gebetten / die Predigten / 
ſo ich zu Lawgingen bey den Cloſterfrawen vnd 
ſonſt gethan / auffzuſchreiben / vnd in Truck ver 
fertigen / ob dardurch / vermittelſt Goͤttlicher 
Gnaden / auch andere / ſo ſie nicht gehoͤrt gebeſ⸗ 
ſert / vnd in rechter Erkantnus Iheſu Chriſti 
erbawet werden moͤchten / hab ich ſolches / wie 


auch mit andern Predigen / zuthun — 
c 


% Vorrede. 
die ich euch hiemit vber ſchicke. Vnd bit den All⸗ 
mechtigen / das er alle die / ſo nach der waren 
Erkantnus Chriſti eyferen (der n nicht wenig 
hin vnd wider / auch in den Cloͤſtern gefangen 
ſeyen / vnd mit hertzlichem Seufftzen darnach 
ruͤffen) mit ſeinem heiligen Geiſt woͤlle leren / 
auff das ſie aus jrer beſchwerlichen Finſternus 
erlediget werden. Der woͤlle auch euch / ſeiner 

Kirchen zu Gutem / ſampt den ewren nach 
ſeinem gnedigen willen lange zeit er⸗ 
halten. Geben zu Goͤppingen / 
den dritten Tag De⸗ 
tembris / Anno 
I 5 6 2, 


Die erſte Predig von dem 


Das ein jeder Chriſt ſeines 


Glaubens ſol gewis ſein. 
ROM. XIIII. 


(in ſeglicher ſey in ſeiner Meinung gewiſs. 


Jehts kleglichers vnd Er. 
bermlichers iſt in dieſer Welt / denn das wir ſe⸗ 

6 hen / wie zu aller zeit die Menſchen / von Gott 
zu ſeinem Ebenbild erſchaffen / nicht allein in 
zeitlichen dingen zwitrechtig / ſondern auch in dem / das jr 

Epbeſ. 3. ewig Heil vnd Seligkeit belangt / vnter einander jemerlich 
getrennet ſeien. Denn weil Gott ein einig Goͤttlich weſen 

iſt / vnd wie der Apoſtel ſagt / nicht ein Gott der Vneinig⸗ 

— keit / ſonder des Fridens / ſolten billich auch die Menſchen / 
— = als das edelſt Ge ſchoͤpff vnter den jrdiſchen Creaturn / auch 
ſich des Fridens vnd der Einigkeit bevlei ſsigen. Aber wir 

ſehen leider / das der boͤſs Feind nicht allein den mehrern 

theil dieſer Welt / von der einigen / warhafftigen / lebendig⸗ 
machenden Erkentnis Gottes / als Tuͤrcken / Juden vnd 

440 20. Meiden geriſſen / ſondern auch vnter denen / ſo auff den Nas 


x. cer. 3. men Iheſu Chriſti getaufft werden / ſolliche — 


geneſ. 2 

vnd Zerrittung angericht / daruͤber Gottsfuͤrchtige Herz 
gen billich weinen vnd klagen / durch welche Vneinigkeit 
auch viel einfeltiger Hertzen nicht in ein geringen zweiffel 
gerhaten / das ſie zu letzt nicht wol wiſſen / wem ſie folgen / 
vnd wie ſie jren Seelen Rhat ſchaffen ſollen. 

Vnd zwar / wenn ers zu vnſer zeit allein ſich ſolche heſ 
liche Streit vnd Vneinigkeit zugetragen hetten / moͤchten 
die Leut vber dieſe vngluͤckſelige zeit klagen. Weil wir 
aber bey den heiligen Vettern leſen / das auch zu jrer zeit 
dergleichen / vnd viel groͤſſere Zerrittung geweſen ſcyen / 
wie denn der heilig Auguſtinus von einem ſchreibet / der 
vor ſeiner Zeit hundert vnd zwentzig Secten erzelet / ſo ſich 
nach der Himmelfart Chriſti bi ſs zu ſeiner zeit in der Kir⸗ 
chen Gottes haben zugetragen. So haben wir vns zu vn⸗ 
ſer zeit der vrſachen halben deſto weniger zuuerwundern / 
wenn auch ſich vnter den Chriſten zu vnſern zeiten allerley 
Zwitracht vnd vneinigkeit erregen. Daruon beides Chris 
ſtus vnd ſein heiliger Apoſtel ver kuͤndiget haben / Es muͤſ⸗ 
ſen Ergernis geſchehen / vnd Spaltungen ſein / auff das Matth. ig. 
die probierten vnd wol bewerten Chriſten offenbar werden. 1. Cor. u. 
Denn der Sathan leſt der Kirchen Gottes kein Friden / 1 Petri. 5. 
vnd bevleiſsiget ſich ſeinen Saamen nicht auff die Eger⸗ Matth, iz. 
ten / ſondern vnter den guten Weitzen zu ſeen / darumb das 
Ergernis in der Kirchen Gottes gefunden wirdt. Aber weh 
dem / durch den es kempt. | 

Nun wird es ſich an jenem tag nicht entſchuͤldigen laſ⸗ Matth. . 
ſen / das einer ſagen wolt / Lieber Herr / ich bin nicht an⸗ 
derſt gelert worden / hett ich beſſers gewuͤſt / wolte ich auch 
beſſers ge than haben / da ſche der Pfaff zu / der mich ft 

uxs 

Mathh.c5: fuͤrt hat. Denn der Herr Chriſtus ſagt / Wenn ein Blin, 
der den andern fuͤret / ſo fallen ſie beide in die Gruben. Er 
ſagt nicht / Der Fuͤrer fall allein hinein / ſondern auch der 

Exech 33. gefuͤrt wirdt. Vnd im Propheten Ezechiel / Der Suͤn⸗ 
der wirdt in ſeinen Suͤnden ſterben / wenn es jm gleich der 
Wechter nicht ange zeigt hat. 

Darumb wirdt von noͤten ſein / das ein jeder zu ſeiner 
Seel ſelbſt mit allem vnd hoͤchſtem vleis ſehe / die Geiſter 

x Iohan. 4. probiere / ob ſie auſs Gott ſcien / vnd ſeines Glaubens ge; 

Ram. 4. wis. Daruon wollen wir auff diſsmal zum Eingang etwas 
reden. 

Es zweifelt mir nicht / es ſey keiner vnter euch / der nicht 
von Hertzen begere ſelig zu werden. Denn einem verdam⸗ 
pten Menſchen were weger / wie Chriſtus ſaget / er wer nie 

Katth, 27. geborn / denn das er ſol ein ewiger Hellbrand ſein. Es wer 
dir weger / du wereſt ein Stein / ein Khu / ein ochs gewe⸗ 
ſen / da du kein leben nach dieſem leben hetteſt / denn das du 
leben / vnd ohne Gottes Gnad in dem ewigen Todt bleiben 
ſolleſt. Wie ſol ſich aber in ermelten Zwiſpalt ein Chriſt 

* alten? Hieuon wollen wir den Herren ſelbſt durch Sanct 

1 Paulum hoͤren. Es ſpricht hie der Apoſtel Paulus / Ein 
jeder ſey ſeins dinges gewiſs / da denn der Apoſtel ein Wort 
braucht / welches vermag / das nicht allein einer weis / das 
er recht daran iſt / Sondern hat auch ein Freydigkeit dar⸗ 

Mieth 16. bey / das es jm alle Pforten der Hellen nicht moͤgen vmb⸗ 

ſtoſſen. Die vrſach aber / warumb ein ſeder in Goͤttlichen 

Sachen ſeines Sinnes gewiſs ſein ſol / ſetzt der Apoſtel am 

Ende dieſes Capittels. Denn was nicht auſs dem Glauben 


iſt / das iſt Suͤnd. Glauben vnd zweiffeln ſeindt wider ei⸗ 
nander / 


Rom. 14. 

ander / wer an einem Dinge zweifelt / der glaubets nicht / 
wer aber glaubt / der zweifelt nicht / wie dieſe wort auch S. 
Jacob gegen einander helt. Er bitt aber im Glauben | _ , 
ſpricht er / vnd zweiffele nicht / Dañ wer da zweifelt / der iſt 
gleich wie ein Waag des Meers / der vom Wind getrieben 
vnd beweget wird. Sollicher Menſch gedencke nur nicht / 
das er etwas von dem Herren empfahen werde. Da zeiget 
der Apoſtel mit dem Exempel des Gebetts an / was Vn⸗ 
der ſcheid zwiſchen glauben vnd zweifflen ſeye. Betten iſt an ,... .. 
1m ſelbſt ein gut Werck / dann Gott hats gebotten / vnd pſam 50, 
die Erhoͤrung verheiſſen vnd zugeſagt. Wenn es aber nicht 
aus Glauben gehet / ſo iſt es Suͤnde / Wie im Pſalmen pſalw og. 
ſtehet. Sein Gebett ſoll jm zur Suͤnde werden. Denn der 
in ſeinem Gebett zweifflet / der legt Gott die groͤſſeſte vn⸗ 
chr zu / als ob er nicht warhafftig were in ſeiner Zuſagung / 
da Gott nicht hoͤher kan vnehrt werden / denn ſo du jn fuͤr 
ein vnwarhafftigen vnd luͤgenhafftigen Gott heltſt. 

Ja ſprichſtu / Es mangelt nicht an Gott / an dem ich 
auch nicht zweiffie / ſonder allein an mir. Ich bin ein groſ⸗ 
ſer Suͤnder oder Suͤnderin / wie kan ich wiſſen ob Gott 
mein Gebett angenem ſe ye oder nicht. Ich bin wol gutter 
Hoffnung / aber ich weis es dennoch nicht gewis. Ant⸗ 
wort / War iſt es / das du ein Suͤnder biſt / vnd recht thuſt ſel. 18. 5e. 
du / Das du dich vnder der gewaltigen Hand Gott demuͤt⸗ 1. pet. 5. 
tigeſt / vnd nicht wuͤrdig halteſt den Himmel an zuſehen / Luce 7. 
vnd Gott anzuruffen. Aber das du vmb deiner Suͤnde 
willen zweiffien ſolteſt / ob Gott dein Gebett erhoͤr oder 
nicht / das iſt dem Wort Chriſti zuwider / Vnd demnach 


vnrecht. Denn er ſagt / Kompt zu mir alle / alle / ſagt er / Matth. u. 
B welche? 


Gal. 5. 


Roma 3. 5. 


$. 10. 


With 25. 
2 Corint 3. 
Phillp. 3. 


Rom. 8. 

welche © Die ſür Fromb ſeind vnd kein Anligen habende 
Nein / ſonder die jr beſchwerdt vnd beladen ſeit / Ich wil 
euch erquicken. Nun iſt kein ſchwehrerer Laſt / denn die 
Suͤnde / die einen Menſchen biſs in Abgrund der Hellen 
trucket. Wer dieſen Laſt auff dem Rucken hat / wen er 
beſchwert / der lauff zu Chriſto / vnd zweiffel als! wenig dar⸗ 
an / Chriſtus werde jhm des Laſts abhelffen / als wenig als 
er zweiffelt das C hriſtus in ſeiner Zuſagung warhafftig 
ſeye. Zweiffelſt aber / zeuchſt hinderſich / So helteſt du 
Chri tum in deinem Hertzen fuͤr ein Luͤgner / der wol geſagt 
hat. Wer beſchweret ſey / ſoll zu jme kommen / abei du 
darffſt nicht zu jme / du fuͤrchſt vielleicht / er werde es an dit 
nicht halten. 

Demnach kan auch das kein Hoffnung ſein / da arme / 
betruͤbte / vnd bekuͤmmerte Leut fuͤrgeben haben / ſie ſey⸗ 
en wol gutter Hoffnung / Gott werde jhr Gebett erhoͤ⸗ 
ren / Aber ſie wiſſen es doch nicht gewis. Denn die c Hofß 
nung folget aus dem Glauben / Vnd iſt ein gewiſſe Zuuer⸗ 
ſicht aller der dinge / die wir durch den Glauben begreiffen / 
vnd fuͤr war halten. Wir hoffen die offenbarung des 
ewigen Lebens / vnd wardten der ſelben mit Gedult / Denn 
wir glauben es gewiſs / wie vns Gottes Wort warhafftig 
zuſaget vnd verkuͤndiget / das nicht fehlen kan. Wir 
Hoffen / das wir Gott / als ſeine liebe Kindlein anſchaw⸗ 
en werden vnd erkennen / wie wir erkennet werden / vnd das 
vnſere nichtige Leibe werden ſeinem verklerten Leibe ehn⸗ 
lich / Nach der Wirckuna ſeiner Macht / mit welcher er 

jme kan alle Dinge vnterthenia m ichen. Denn wir wiſ⸗ 
ſen durch den Glauben / das wir Kinder Gottes FORD 
em 

dem Geiſt / den er vns gegeben hat / das wir ruffen duͤrffen / 
Abba lieber Vatter. 1 

Darumb iſt die Hoffnung kein Hoffnung / die nicht 
auff den vnge zweiffelten Glauben gegruͤndt iſt / vnd wirdt 
mit ſeinem eigentlichen Namen genennet / ein Wohn / das 
man mit Warheit ſagen kan / Der Menſch iſt deſſen oder 
ſehnes verwehnet worden / Aber er weiſt nichts gewiſs / 
er zweiffiet noch / ob es jme werde oder nicht / Das iſt ſouiel 
als nichts. Die Hoffnung der Gleubigen hat eben den 
Grund / den der Glaub hat / Nemlich / Gottes Wort / ſo 
gewir nu 1 Hottes Wort iſt / ſo gewis fuſſet auch die Hoff⸗ 
nung darauff / vnd iſt ein warten deſſen / ſo verheiſſen / vnd 
noch nicht vollkomen geleiſtet iſt. 

Aus welchein allem ewer Lieb leichtlich abnemen ma⸗ 
ge / wie arme Leut das geweſen ſeind / in ſhrem Gewiſſen 
vnd Hertzen / So die Tag jhres lebens ſich mit vielfalti⸗ 
gem Gebett vnd Gottesdienſt bekuͤmmert / gemartert / vnd 
geplaget haben / Vnd haben doch zu der Frewde nicht kom⸗ 
men moͤgen / das ſie gewis gewuſt hetten / das ſie weren in 
Gottes Huld vnd Gnad / vnd jhr Gebet were ſm gefellig 
vnd angenem / ſonder ſein in dem Zweiffel / bis in die Gru⸗ 
ben geſteckt / vnd leider zum theil viel Leut abſterben muͤſ⸗ 
ſen / die beſſers nicht ſeind gewieſen worden / vnd haben den 
Troſt allein gehabt / es ſoll jhrer nach dem Todt gedacht 
werden. Darumb ſich die Leut nicht wenig bekuͤmmert 
haben. Aber der Apoſtel lehret vns im verleſen Spruch viel 
anderſt / nemlich / das wir im leben vnd ſterben vnſers Glau 
bens ſollen gewis ſein / vnd gar nicht in ſollichem Zweiffel 
oder Wohn ſtecken. 


om. 8, 


ij Desglei⸗ 


Ppheſ. 4. 


1. Cor. 14. 

Desgleichen lehret er auch in der Epiſtel an die Ephe, 
ſer / da er alſo ſchreibt / Laſſet vns nicht mehr Kinder ſein / 
vnd laſſet vns nicht hin vnd her wehen / von allerley Wind 
der Lere durch Schalckheit der Menſchen vnd Betriege⸗ 
rey / darmit ſie vns erſchleichen zuuerfuͤren. Die Kinder / 
ſpricht man / kan man vbetreden / was man will / Desglei⸗ 
chen alte Leut / die in dic Aberwitz gehn / vnd zwey mal Kin⸗ 
der werden. 

Aber nicht alſo ſoll es ſein vmb die Chriſten / ſo zu jrem 
Alter vnd Verſtand kommen ſein / das ſic nicht mchr wiſ⸗ 
ſen oder einen beſſern Verſtand haben ſolten / denn die al⸗ 
bern Kinder / das ſie ſich lieſſen jetzt dahin / jetzt dorthin 
wenden / wie der Apoſtel an einem andern ort lehret. Liebe 
Bruͤder / ſpricht er / werden nicht Kinder an dem Verſtend⸗ 
nus / Sonder an der Boſshcit ſeindt Kinder / in dem Ver⸗ 
ſtendtnus aber ſeind vollkommen / Das iſt / das er daroben 
geſagt hat / ſeyen ewerer ſachen gewis / dar auff jhr im Glau⸗ 
ben leben vnd wandlen / auch beſtendiglich vnd mit freidig⸗ 
keit ſterben koͤnden. 

Wie man aber zu dieſer Verheiſſung kommen moͤge / 
auch woher man es nemen ſoll / will ich nicht mit meinen / 
ſonder mit des Heiligen Geiſts Worten anzeigen / zuuor 
aber vnd ehe wir ſolchs hoͤrn / muͤſſen wir zwey ding ab dem 
Weg thun / die ſolliche Vergewiſſung in vns verhindern 
moͤchten. Das erſt / iſt vnſer eigen Gutbeduncken / da wir 
vns ſelbſt verwehnen / was vns gut gedunck vnd gefall / das 
gefalle Gott auch. Aber hicuon woͤllen wir hoͤren / was 
Gott ſelbs vns fuͤr einen feinen / leichten / richtigen Weg / 
hab fuͤrgeſchrieben / da er ſpricht / Ir ſollen nicht 7 

| eglicher 


— . — 


Chriſtlichen Kloſter leben. 
jeglicher / was jn recht dunckt / vnd am ende deſſelben Capt; 
tels. Alles was ich euch gebeut / das ſollen jhr halten / das 
jhr darnach thun / ſhr ſollen nichts dar zu thun / noch daruon 
thun. Sanct Paulus ſchreibt / Gott wone in einem Liecht / „ Timo. 6. 
da niemand hinkommen kan / welchen kein Menſch geſehen 
hat / noch ſehen kan. Darumb weil die Menſchen Gott 
nicht geſehen haben / vnd aber jnen von Natur eingepflan⸗ 
tzet / das ſie etlicher maſſen erkennen / es ſey ein Gott / vnd 
das ſme auch Gott woͤlle gedtenct haben / darinnen vaſt alle Rom. . 
Voͤlcker mit vns vber einkommen / haben ſic mancherley $9717, 
weis vnd weg erdacht Gott zudienen / vnd hat hierinnen ein 
jeder gethan / was ſie gut gedunckt hat. 

So baldt der boͤſe Feind dieſe Thuͤr getroffen / hat er 
vnder den Tuͤrcken / Juden vnd Heiden / grewliche vnd er⸗ 
ſchreckenliche Irthumb vnd Abgoͤtterey eingefuͤrt / wie zu 
allen zeiten die Geſchicht ſehreiber bezeugen / vnd bey etli⸗ — 
chen Voͤlckern dahin gebracht / das ſie den vnuernuͤnfftigen Palm. 
Thieren Gottliche chr angethan/ als die Roͤmer den Gen 
ſen / durch deren Geſchrey die Feind geoffenbaret / vnd das 
Capitolium iſt erhalten worden. Vie Egyptier aber Ka⸗ 
ken / Storcken / Crocodiln vnd anders / ſo auch ab ſcheuch⸗ 
lich iſt zuhoͤren. Deſsgleichen iſt auch geſchehen vnder Reg ia. 
dem Volck Gottes den Juden. Jeroboam machet zwey 
guͤlden Kelber / eins zu Bethel / das ander zu Dann. Achab 
richtet den Baals Gottesdienſt an / auff allen Buͤheln vnd Reg. g. 
Berglin baweten ſie Kirchlin ond Alter / vnd vermeine⸗ kiero, 29. 
ten / weil es inen gefiel / es gefiel auch Gott / das denn weit 
gefehlet war. 

Dieſe Abgoͤttereien alle / ſeind auff dieſen einigen grund 
DB ij geſetzt / 

geſetzt / das die Leut vermeinet haben / was ſie in guter mei⸗ 
nung Gott zu Lob vnd Ehre thun / das ſey nicht vnrecht. 
Aber weil Gott hie ſagt / es ſoll nicht ein jeder thun / was 
jn gut gedunckt / ſtoſſet er nicht allein alle dieſe Abgoͤttereien 
zu boden / ſonder gibt auch vns zuuerſtehen / wer kein beſſern 
grund ſeines Gottesdienſts habe / denn dieſen / der hab auff 
ein Sand gebawen. 

Patth 52 Noch klerer redet eben dis auch Chriſtus / da er ſpricht / 
Vergeblich dienen ſic mir / dieweil ſig lehren ſolliche Lere / 
die nichts denn Menſchen Gebot ſeindt / das iſt doch eben 
Teutſch geredt. Wenn die Menſchen aus Andacht vndei— 
gem gut beduncken etwas ordnen / ſo woͤlle jme Gott nicht 
damit laſſen gedienet ſein. Darumb wenn ſich ein Menſch 

| in ſollichen Satzungen zu todt gearbeitet hette vnd hefftig 
om. 14. gemartert / vnd kompt entlich fuͤr Gottes Gerichi / dahin 
wir einmal alle er ſcheinen muͤſſen / es bringt einer oder eine 

ſein Gottesdienſt / wie jn die Menſchen in guter meinung 

geordnet haben / vnd Gott ſpricht / hab ich aber nicht geſa⸗ 

get / man diene mir vergebens / mit Menſchen Gebotten? 

Was will ein ſolncher Menſch zu ſeiner Verantwortung 

faͤr wenden fonden e Nichts / er muſs Verſtummen / vnd 

Ketth. 22. werden jhme nach der Lehre Chriſti Hend vnd Fuͤs gebuns 
den / vnd wird in die euſſereſt Finſternus geworffen. 

Das ſolten wir doch nur von den Menſchen gelernet 
haben. Ein F raw hat ein Magt / der befticht ſie / ſie ſoll 
auff den Acker gehen vnd helffen einernden / die Magt gehet 
in Hoff vnd tregt ein Wagen Holtz in die Kitchen / daran 
hat die Fraw kein gefallen / wenn es gleich der Magt ſawr 
worden iſt / das hr der Schweis vber das Angeſicht vnd 
Jantzen 

gantzen Leib ablauffet / die Magt ſagt / es duncket mich / 
es ſoit euch gefallen. Die Fraw aber ſagt / es dunckt mich 
nicht / Du ſolteſt auff den Acker gangen ſein. So nun ein 
Menſch micht leiden mag / das man ſein Duncken ſoll hiu⸗ 
der ſich legen / wieu'cl weniger wirdt es Gott leiden / der 
auſsdruckenlich geſagt hat / Es gefalle jm vnſer gutduncken 
nicht / vnd wir ſollen nicht thun was vns gut gedunckt. 

Demnach / ſo iſt dieſe Regel vmbkeret durch den Her⸗ 
ren / die ein Mutter aller Abgoͤtterey geweſen iſt / Was Grund⸗ 
man in guter meinung thut iſt nicht vnrecht / vnd heiſt ſetzo feſte als 
alſo / Was man in guter meinung thut / das iſt vnrecht / vnd ler Ab⸗ 
Gott wil kein gefallen daran haben / denn es geſchicht nicht goͤtte⸗ 
aus Glauben / Gott wil nicht ein Wenen / ſonder ein Wi; rey. 
ſen von vns haben / darinnen auch wir ein Freidigkeit ha⸗ 
ben Gott zu dienen / denn wir wiſſen / das es Gott gefellig 
vnd angenem iſt. 

Wie wir nun nicht auff vnſer gut geduncken ſehen ſol⸗ 
len / alſo verbeut vns auch Gott / das wir nicht auff ander 
Leut ſehen ſollen / da er ſpricht / Verflucht ſey der Menſch / lere. 154 
der auff einen Menſchen vertrawet / vnd der ein Fleiſch fiir 
ſeinen Arm helt. Denn ein Menſch ſeiner Natur halben / 
zu dem / das er in Goͤttlichen ſachen blindt / iſt er auch ein 
wanckelmuͤttig Geſchepfft / das heut alſo / morgen anderſt 
geſinnet iſt, Darumb kan auch der Glaub / der auff ein 1. cor. a 
Menſchen iſt geſetzt / kein Glaub / noch viel weniger beſten⸗ 
dig ſein / Denn ſo der Menſch vmbfelt / So mus auch der 
Glaub fallen / der auff jn gebawet iſt. Derhalben welcher 
Menſch will in ſeinem Glauben beſtendig vnd vnbewegt 


bleiben / der mus weder auff ſein gut Geduncken bawen a 
4 N no 

_ noch auff andere ſehen / ſonder ſeinen Glauben / daraus er 
— leben wirdt vnd nimmer ſterben / auff einen Felſen ſetzen / 
vvndauff den allein ſchen / der die Warheit vngezweiffelt ge 
leret hat / nicht wancket / ſonder ewig beſtehet. Wer iſt aber 
der? Da hoͤret nicht mich / ſonder den Vatter vom Himel 
ſelbſt reden / der ſpricht alſo / Dis iſt mein geliebter Sone / 
an dem ich ein Wolgefallen habe / den ſolt jr hoͤren. Chri⸗ 
ſtum / der die Warheit iſt / vnd nicht felhen kan / den ſollen 
wir hoͤren / der iſt der recht Meiſter / von dem wir lernen 
vban 1j ſollen / wie er ſelbſt zu ſeinen Jungern ſagt / Ir nennct mich 
HERR vnd Meiſter / vnd thut recht daran / denn ich bins 
auch. Wenn denn einer von Chriſto gelernet hat / vnd aus 
ſeinem Befelch etwas that der kan vor dem Vatter beſte; 
hen / vnd ſagen. Dein Son hat mich diſs geheiſſen / Er kan 
ſein Son nicht verwerffen / ſo wirdt er auch jhme das ge⸗ 
fallen laſſen / Das die Gleubigen aus ſeinem Befelch ge⸗ 
Kath. 18, than haben. So dargegen die andern hoͤren werden / War⸗ 
umb habt jr meinen Son nicht gehoͤret / vnd gethan / was 
er euch geſagt hat? Darumb wirdt es kuͤnfftiglichen daran 
gelegen ſein / das ich euch nichts anders Predige vnd Lere / 
denn das Chriſtus ſelbſt vnd durch ſeine Apoſtel gelehret 
hat. Darnach jr weder auff eigen gut geduncken / noch auff 
andere Leut ſehen / ſonder allein hoͤren / was der Herr rede / 
ſo iſt gewiſs / weil wir in ſeinem Namen verſamlet ſeindt / 
er werde gewiſslich mitten vnder vns ſein / vns mit ſeinem 
vba 14. Geiſt lehren / fuͤren vnd leitten in alle Warheit / vnd endt⸗ 
wohan.17. lich dahin bringen / das wir in ſme / der die Warheit iſt / 
einig werden zu der Secligkeit / daruon wir in nachfolgen⸗ 

den Predigen hoͤren werden. 
Jetzt 


Malt. 3.17. 

Jetzt behaltend aus dieſer Predig die vier Stuͤcklin. 
Erſtlich / das jr euch vber den Spaltungen nicht ergern / 
die allwegen in der Kirchen geweſen ſein. Zum andern / das 
ein jeder ſoll ſeiner Sachen im Glauben gewis ſein / vnd 
nicht hin vnd her fallen. Zum dritten / das wir weder auff 

vnſer gut Geduncken fallen / noch auff ander Leut ſe⸗ 
hen ſollen / Sonder zum vierdten vnd letzten / 
allein auff Chriſtum ſehen vnd jhn hoͤren / 
So werden wir / wie der Berg 
Zion nicht bewegt / Sonder Pſalm, 125. 
ewiglichen bleiben / 


Die ander Predig. 


GALA. III. 


R ſeidt alle Gottes Kinder durch den 
Glauben an Chriſto Jeſu. Deñ wie viel 
ewer getaufft ſeind / dit habẽ Chriſtum an 
gezoge: Hie iſt kein Jud noch Griech / da iſt kein 
Knecht noch Freyer / hie iſt kein man noch weib / 
denn jr ſeid allzumal einer in Chriſto Jeſu ett. 
JR haben in der nehern Predig gehoͤret / das 
e ein jeder Chriſt in ſeinem Glauben ſoll gewis 
\ IG ſcin / Vnd nicht wancken. Darmit er aber 
9 ſolliches thun koͤndte / ſoll er zwey Dinge aus 
den Augen thun. Erſtlich / Das —_— 
enic 


N 

be nicht auff Menſchlichem Gutduncken ſtehe. Zum 
anderen / Das er auch nicht auff die Menſchen gebawen 
ſey / das wir Glauben wolten vmb anderer Leut willen / 
vnd hetten fuͤr vns ſelbſt kein grundt / Sonder vnſer Glaub 
ſoll allein auff das Wort Gottes gebawen ſcin / ſo haben 
wir vns keines fahls zubeſorgen / jetzt woͤllen wir nun fort⸗ 
aren. 
b Woͤllicher Menſch Gott gefellig dienen wil / der ſol vor 
allen dingen ſehen / das er in einem Stand ſey / der auch 
Gott gefalle / denn ſo er in einem Stand iſt / der Gott nicht 
gefelt / So gefelt auch Gott nicht / er thue gleich was er 
woͤlle. 

Nun ſeind aber auff dieſer Erden nur zwen Stende / der 
ein iſt Weltlich / der ander Geiſtlich / well iche beid wir bes 
ſehen wollen / was es frix Stende ſeyen / vnd welcher fuͤr den 
andern zuwelhen ſeye. 

Der Weltlich Stand / hat den Namen von der Welt / 
welcher Art nun die Wett iſt / der Art ſeind auch die Welt⸗ 

token. 5 lichen / von der Welt aber ſchreibt Johannes / Die gantz 
Welt ligt im argen / das iſt / ſie iſt boͤs / vnd gehet mit boͤſen 
dingen vmb. Vnd Chriſtus ſpricht / Ich will den Vat⸗ 
wan. 14. ter bitten / das er ſoll euch ein anderen Troͤſter geben / das 
er bey euch bleibe Ewi glich / den Geiſt der N arheit / wel⸗ 
chen die Welt nicht kan empfahen / denn ſie ſihet in nicht / 
vnd kennet jn nicht. Hie lehret Chriſtus / das die Welt / den 
Geiſt Chriſti nicht habe / das ſie ohne die Warheit ſeye / 
van ij fenne auch Gott nicht, Vnd Abermals / Weret jr von der 
Welt / ſo hett die Welt das jr lieb / dreweil jr aber nicht von 
der Welt ſeid / ſondern ich hab euch von der Welt erwelet 
darum 


ed. av. A 

darumb haſſet euch die Welt. Dicſer Spruch ſchret/ das 

die Welt vnd Chriſtus wider einander ſeyen / vnd das die 
Juͤnger Chriſti von der Welt gehaſſet vnd verfolget wer? 
den. Vnd Johannis am 17. Capitel ſpricht Chriſtus / Ich 194 7. 
bit nicht fuͤr die Welt / ſonder fuͤr die du mir gegeben haſt. 

Dieſe Spruͤch alle lehren / das die Welt kein nuͤtz ſey / ohn 

den Geiſt Chriſti / ohn die Warheit vnd Gerechtigkeit / in 

aller Bosheit erſoffen / fur die der Herr Chriſtus nicht bit / 

die auch nicht ſelig wirdt. 

Von dieſer Welt / haben den Namen alle / die durch den 
Fuͤrſten dieſer Welt / wie jn Chriſtus nennet / getrieben wer Van. 14. 
den / vnd werden weltlich genennet / deñ ſie ligen im argen / 
vnd wandlen in aller Suͤnd vnd Vngerechtigkeit / als da 
ſeind / Abgoͤtterey / Gottesleſterung / Vnzucht / Geitz / 
Wucher / Hochfart / Trunckenheit / Betrug / vnd derglei⸗ 
chen / dis ſeind Weltliche leut / vii im Weltlichen Stande. 

Der Geiſtlich Stand hat den Namen von dem Heili⸗ 
gen Geiſt / der die dritt Perſon in der Gottheit iſt. Dieſer 
Geiſt iſt die Heiligkeit / Warheit / vñ Gerechtigkeit ſelbſt / 
wer dieſes Geiſts theilhafftig wird / der iſt Geiſtlich. 

Denn ein ſeder Chriſten Menſch hat zwen Geiſt / ſein 

Geiſt iſt die Seele / der wirdt auch genennet Fleiſch / weil 
er Fleiſchlich geſinnet iſt / wie Chriſtus ſagt / Was aus 
dem Fleiſch geboren iſt / das iſt Fleiſch. Der ander Geiſt loan 
iſt der Heilig Geiſt / der vnſern Geiſt butzen vnd refermirn 
ſoll. Von dieſem ſchreibt der Apoſtel / Ir habt ein Kindtli⸗ | 
chen Geiſt empfangen / durch wellichen wir ruffen Abba Ken $, 
Lieber Vatter / Derſelbig Geiſt gibt Zeugnus vnſerem 160 
Geiſt / das wir Gottes Kinder ſein / vnd abermals / Wer 

Chriſtus Geiſt nicht hat / der iſt nicht ſein / er gehet jn nichts 
an / er hat mit Chriſto kein gemeinſchafft / ſoll ſich auch kein 
Chriſten nennen laſſen. Die vom Geiſt Gottes getrie— 
ben werden / die ſeind Kinder Gottes / Es treibet ſie aber 
der Geiſt Gottes / wie er geſinnet iſt / vnd dar zu er luſt vnd 
lieb hat. Darumb / ſo du zu etwas boſs getrieben wirſt / ſo 
wirſt du nicht von dem heiligen / ſonder boͤſen Geiſt getrie⸗ 
ben. Wo du aber zu guten Gedancken / Worten vnd Wer, 
cken getrieben wirſt / ſo biſtu von dem heiligen Geiſt getrie 
ben. Alſo nennet auch der Apoſtel die Glaubigen Tempel 
Gottes des Heiligen Geiſtes. Des Menſchen Scel iſt 
wie ein Kirchlin / das ſtehet nimmer leer / denn entweder 
wirſt du vom guten oder boͤſen Geiſt getrieben / verleſt dich 
der gut / ſo treibt dich der boͤſs von einer Suͤnde zu der an⸗ 
dern / bis er dir entlich den Hals abbricht vnd vmbreiſſet. 
So haben wir nun die zwen Stende / den Geiſtlichen 
vnd den Weltlichen / ſo beſihe dich nun vmb / in wellichem 
Stand du ſeyeſt oder gehoͤreſt / denn wellicher nicht in dem 
Geiſtlichen Stand erfunden wirdt / der hat kein theil an 

dem Reich vnſer Herren Iheſu Chriſti / denn er iſt nicht in 
eim Stand / der Gott gefelt. Er gefelt aber Gott nicht / 

weil er von Gott nicht geſtifftet oder geordnet iſt / Denn 
% welliche Stende Gott geordnet hat / die ſeind Geiſtlich / 
Heilig vnd Gott gefellig / vnd die Werck / ſo aus Glauben 

darin geſchehen / ſeind Geiſtlich / Heilig vnd Gott gefel⸗ 

lig. Was aber Gott nicht geordnet hat / das iſt Weltlich / 

vnd was darinnen geſchicht / das iſt auch Weltlich vnd ge⸗ 

felt Gott nicht. 

Nun muͤſſen wir zum andern auch ſehen / was die or⸗ 

dens 


Rom 8. 


2 Cor. 6. 

dens Kleider ſeien / die wir im Geiſtlichen Stand tragen 
ſollen / denn ſo lang wir im Weltlichen Stand waren / ha⸗ 
ben wir auch Weltliche Kleider / das iſt / alte / zerriſſene / 
lumpete Kleider getragen / die der Welt gleich waren / ſie 
haben gleich ſo ſchoͤn glanget / als ſie jmmer ſein moͤgen / 
denn was vnrein iſt / das iſt vor Gott zerlumpet vnd zer⸗ 
hadert. Nun wir aber geiſtlich ſeind worden / durch den 
Geiſt vnſers Herren Chriſti / ſo muͤſſen wir die Weltliche 
Kleider ausziehen / vnd Geiſtliche Kleider anziehen. Wir 
doͤrffen aber nicht gedencken / das wir mit dem auſsziehen 
der Weltlichen Kleider gar aus der Welt gangen werden / 
denn die Welt ſteckt vns allen im Buſen / vnd als denn 
werden wir aus der Welt gehen / wenn wir gar quſs dieſer 
Haut ſchlieffen / dar innen die Welt ſteckt / wie der Apoſtel 
klagt / Ich weis / ſpricht e. das in mir / das iſt / in meinem Rem. 7. 
Fleiſch nichts guts wonet / woͤllen hab ich wol / aber voll⸗ 
bringen das gut / finde ich nicht / denn das gut / das ich wil / 
thue ich nicht / ſondern das boͤſs / das ich nicht wil / das thue 
ich. Alſo tragen wir die Welt am Hals / bi ſs wir ſterben. 
Es klaget wol jederman vber die Welt / da ſie boͤſs ſey / a⸗ 
ber wenig greiffen in jren eigen Buſen / vnd gedechten die 
Welt in jnen ſelber erkennen / vnd fo viel muͤglich / dieſelbi⸗ 
ge auſs zuziehen vnd abzulegen. Nun muͤſſen ein mal dieſe 
alte Lumpen abgeleget / vnd ein Geiſtlich Kleid angeleget 
werden. 

Was aber das Kleid ſey / wollen wir den Apoſtel hoͤren / 2 cor n 
der in dritten Himmel verzuckt iſt geweſen / vnd gehoͤret 
Wort / die kein Menſch ſagen kan / dem wir auch getroſt 
trawen doͤrffen / wie er denn ſpricht / So auch ein Engel cal. 

| C j vom 

vom Himmel euch wirde Euangelium predigen anderſt / 

denn wir euch geprediget haben / der ſey verflucht. Weil es 

denn kein Engel vns beſſer lehren kan / vnd ſo vns einer an⸗ 

derſt lehrete / denn wie der Apoſtel gelehrt hat / ſo ſollen wir 

jm nicht folgen / ſonder der Engel mit dem Menſchen were 

verflucht / ſo woͤllen wir hoͤren / was er vns in den verleſent 

ed. ij. Worten lehre. Wir ſind alle Kinder Gottes durch den 

Glauben an Iheſum Chriſtum / ſpricht er. Gott hat nun 

Phil. 3. ein natuͤrlich Kind oder Sone / der jm in ſeiner Goͤttlichen 

Natur vnd Weſen gleichiſt/ Sheſus Chriſtus. Darnach 

hat er auch gnaden Kinder / Die wol von Natur Kinder 

Epbe. j des Zorns ſeindt / aber durch Chriſtum den Natuͤrlichen 

Son Gottes / werden auch ſie zu Kinder angenommen / 

wie geſchrieben ſtehet / Er hat macht geben Kinder Gottes 

Kr. . zu werden / allen / die an jn glauben. Sieſe Kinder wil auch 

der Herr Chriſtus mit jme erben laſſen / darumb ſie Sanct 

Paulus Miterben Chriſti nennet / ſeind wir Kinder / ſo 

Rom. 5 ſtindt wir auch Erben / Nemlich Gottes Erben vnd Mit⸗ 

erben Chriſti / doch das wir mit leiden / auff das wir auch 

8 mit zur Herrligkeit erhaben werden / vñ Chriſtus ſpricht / 

pan. g. 17. Vatter ich will das wo ich bin / auch die ſeyen / die du mir 
gegeben haſt / auff das ſie mein Herrligkeit ſehen. 

Vnd ſpricht S. Paulus weitter / denn wie viel ewer 

getaufft ſeind / die haben Chriſtum ange zogen. Mit dieſen 

„Das Worten zeigt der Apoſtel an / was das Kleid ſeye / das die 

geiſtlich Geiſtlichen Kinder Gottes ange zogen haben / Nemlich 

Aleid. E hriſtus ſelbſt / der iſt das Kleid / der bedeckt vns. Was 

iſt aber die Farbe an dieſem ordens Kleid? Denn in den 


orden / deren viel vnd mancherley ſeind / hat man 8 

Farbe der Kleidungen / etliche Weis / etliche Schwartz / 

etliche grawe / etliche blawe / die Farb aber des einigen vnd 

rechten Geiſtlichen ordens Kleid iſt Rott / Nemlich das 

Blut vnſers Herren Iheſu Chriſti / wie geſchrieben ſteht / 

Das Blut vnſers Herrn Jheſu Chriſti / reiniget vns von 

allen vnſern Suͤnden / vnd zun Epheſern ſchreibt S. Pau⸗ an. g 

lus / An wellichem wir haben die Erloſung durch ſein BPhe. i. 

Blut / Nemlich dic vergebung der Suͤnden. Vnd Sanct 

Peter / Ir wiſſet / das jr nicht mit vergencklichem Sylber 1 Pet. 2, 

erloͤſet ſeyd / von ewerm eitlen wandel / nach Vetterlicher 

weiſe / Sonder mit dem thewren Blut Chriſti als eines Gen. ij. 

Vnſchuldigen / Vnbefleckten Lammes. Wer dieſes Kleid 

nicht hat / der mus nacket vnd blos vor Gott ewiglich zu⸗ 3. cor. 5; 

ſchanden werden. 
Von dieſem Kleid / haben die lieben Propheten auch pſal. 2 

geredt. Dauid im Pfalmen / Wol dem / dem die Vbertret⸗ 

tung vergeben ſeind / dem die Suͤnd bedeckt iſt. Denn wo 

vnſere Suͤnde nicht zugedeckt werden / bleiben wir in Got⸗ 

tes Zorn vnd ewiger Vngnad / weil ſie in vnſerem Fleiſch 

ſtecken vnd ſo lang wir leben / nimmer gar auſsgezogen 

werden. Der Herr / ſpricht Dauid / ſchawet von Himmel pfl. 144 

herab auff der Menſchen Kinder / das er ſehe / ob jemandt 

klug ſeye / vnd nach Gott fraget / aber ſic ſeind all abgewi⸗ 

chen / vnd alle ſampt vntuͤchtig / da iſt keiner der guts thue 

auch nicht einer. Vnd abermals / Alle Menſchen ſeindt Rom. N 

Luͤgner. Vnd in einem anderen Pſalmen / Sihe ich bin pſal n5; 

aus ſuͤndlichem Samen gezeuget / vnd mein Mutter hat pal. 5¹5 

mich in ſinden empfangen. Hie iſt warlich bedencfens von 

noͤten. Ein Kindlin / das erſt in die Welt geboren iſt / ſchei⸗ 

| net 

net ein from / vnſchuldig Kindlin zu ſein / weil es noch nie⸗ 


mand Leid gethan hat / Aber wenn wir es anſehen / wie vns 


das Wort Gottes leret / ſo iſt eben zwiſchen jm vnd einem 
alten / erwachſenen Menſchen der vnterſcheid / der zwi ſchen 
einem jungen vnd alten Wolff iſt. Ein ſunges Woͤffflein 
ſcheinet auch ein feines / holdſeliges Thierlin ſein. Aber 
ziehe es bey den Genſſen / Entten / vnd Schaaffen auff / ſo 
wirſtu finden / was fiir ein art in ſm ſtecket / die es nicht von 
den alten Wolffen lernet / Sondern von Natur an jm hat. 
Eben ſolche geſtalt hat es auch mit jungen Kindern vnd er⸗ 
wachſenen Leuten. In den Kindern ſteckt die alt Wolffart 
vnd Natur / die ſie nicht erſt von den Eltern lernen / Son⸗ 
dern ſie bringen ſolche verkerte Art vnd Natur mit jnen an 
die Welt / vnd iſt kein Suͤnde oder Laſter ſo groſs / das ein 
erwachſener Menſch thun darff / das ſtecket auch in eines 
jungen Kindlins Art vnd Natur / vnangeſehen / das es in 
vnſern Augen vnſchuldig iſt. 

Weil wir denn alſo alle beide jung vnd alt von Natur 
dermaſſen verderbet vnd verunreiniget ſeindt / ſo iſt von 
noͤten / das wir vns auch vmb das Kleid vmbſehen / darmit 
wir ſolliche verderbte Art vnd Vnreinigkeit bedecken m6; 


gen. 


Das leret vns der Apoſtel in den verleſenen Worten / 
da er ſpricht / Wieuiel ewer getaufft ſeind / die haben Chri⸗ 
ſtum angezogen. Vnd vergleicht den Herren Chriſtum ei⸗ 
nem Kleid / das wir anziehen muͤſſen / ſollen anderſt vnſere 
Suͤnde darmit bedeckt werden. Das ziehen wir an in der 
heiligen Tauff / da wir im namen Gottes des Vatters / 


Sons / vnd heiligen Geiſts getaufft werden / da vns auch 
die 


w 

die gantz Treifaltigkeit verſpricht vnd zuſagt / ſie woͤlle vn arb. 28. 
ſer genediger Gott ſein. Mit dieſem Kleid allein / muͤſſen Nr. 16- 
wir vns vor Gottes Gericht wehrn / denn wenn vns Gott 
vnſerer Suͤnden halber anklagt / koͤnten wir nicht leugnen / 
das wir geſuͤndiget haben / wie Johannes lehret / wenn wir 1. lohan. + 
ſagen / wir haben keine Suͤnde / ſo betriegen wir vns ſelbſt / 
vnd iſt kein Warhet in vns. Vnd Job / Wenn Gott ein 106. 9. 
luſt hat mit einem Menſchen zu hadern / ſo kan er ſhm auff 
tauſent nicht eins antworten. Darumb werden wir mit 
leugnen vor Gottes Gericht nichts ausrichten. Es mus be⸗ 
kennet ſein / wie Dauid im Pſalmen ſagt / Ich ſprach / ich Palm. z. 
wil dem Herren meine Suͤnde bekennen / da vergabeſt mir 
die Miſſethat meiner Suͤnde / es vber zeugt vns auch vnſer 
eigen Hertz vnd Gewiſſen. 

Darumb maͤſſen wir eben thun / wie ein Krancker / Ar⸗ 


beitſeliger Menſch pflegt zu thun / der ein abſcheuchlichen 


Schaden hat / wenn er fuͤr die Leut gieng / vnd deckte den 
Schaden nicht / wuͤrde ſederman ab jme ein vnluſt haben / 
vnd in die leng nicht leiden. Aber ſo er denſelben bedeckt / das 
man nichts ſihet / wuͤrde er vnter den Leuten auch gedul⸗ 
det. 

Alſo ſeindt wir / mit ehren zu melden / groſſe Vnfletter 
vor Gottes Angeſicht / denn in vnſerem Fleiſch / wie der 
Apoſtel ſagt / wohnet nichts guts / woͤllen wir nun vnſer Rom. 7. 
Schand decken / muͤſſen wir nicht alte / zerriſſen Lumppen / 
oder ein dinn Thuch dar zu nemen / Sondern ein Dick 
Thuch / das in eine dicke Farb geſtoſſen iſt / auff das Gott 
mit ſeinen ſchharpffen Augen nicht dardurch ſehe / der das 
Hertz erkennet / erfor ſchet vnd die Niern probieret. Das lere. . 

iſt aber der Gehorſam vnd das Blut vnſers Herren Jheſy + 
Chriſti / welches ein ſo dicker Rock vnd dicke Farb iſt / das 
wer den angezogẽ hat / deſſen ſuͤnd wil Gott nicht dardurch 
ſehen / ſondern jn ſo fuͤr from halten / als wenn er gleich nie 
kein ſuͤnde gethan hette. Wie denn der Herr im Propheten 
ſagt / Ich / ich tilg deine Vbertretung / vmb meinen willen / 
vnd gedenck deiner Suͤnd nicht / vmb ſemen willen / das iſt / 
vmb ſeines bittern Leiden vnd Sterbens willen / nicht vmb 
vnſers verdienſts willen / vnd wil ewiglich nicht mehr das; 
an gedencken. Wir ſeindt der verdorben Kauffman / che 
wir ein Schuld zaleten / machten wir zehen newe. Harumb 
koͤndten wir vns mit vnſer Fromkeit vñ Gerechtigkeit nicht 
decken / die vor Gott iſt / wie ein vnſauber / vnrein Tuch / 
das man ehren halb nicht nennen dar}. Es muſs ein beſſere 
Gerechtigkeit vnd beſſer Kleid ſein / das vollkomen ſey vnd 
kein fehl oder mangel habe / wie wir von dem Gehorſam 

Chriſti gehoͤrt haben. | 
Daruon redet auch der Apoſtel / da er ſpricht / Wir ſeh⸗ 
nen vns nach vnſerer Behauſung die vom Himmel iſt / 
vnd vns verlanget / das wir darmit vberkleidet werden / 
ſo doch / wo wir bekleidet / vnd nicht bloſs erfunden werden. 
Das Vberkleidt / dauon der Apoſtel redet / iſt die Herrlig⸗ 
keit Gottes / mit welcher an jenem tag alle Kinder Got⸗ 
tes werden angethan werden. Wie geſchrieben ſtehet / das 
kein Aug geſehen hat / vnd kein ohr gehoͤret hat / vnd in keins 
Menſchen Hertzen kommen iſt / das Gott bereitet hat / 
denen die jn lieben. Item / er wirdt vnſern nichtigen Leib 
verkleren / das er ehnlich werde ſeinem verklerten Leibe / 
nach der Wirckung / da er mit kan auch alle ding jm — 
| thenig 

thenig machen. Dicſes Vberkleid aber hat niemand zuhof⸗ 

ſen / der in dieſer Welt nacket erfunden / ſich nicht vor ſei⸗ 
nem todt bekleidet hat / mit dem Kleid des Gehorſams vnd 
Bluts vnſers Herrẽ Chriſti. Wer dieſes Kleid nicht durch 
einen waren Glauben angezogen hat / den wird der Teuf⸗ 
fel mit ewiger qual vnd plag vberkleiden. 


Wenn ſich ein Menſch in dieſer Welt an ſeinem Leib chef s 

auff das aller ſchoͤneſt vnd Herrlicheſt bekleidet / ſo ſeind es 
doch nichts / denn alt zerriſſen Lumppen / die vns / ſo offt 
wir ſie anlegen / vnſerer Schand vnd Suͤnde erinneren. 
Aber wenn wir mit jhener Herrligkeit vberkleidet wer⸗ 
den / da werden wir erſt das recht Kleid anhaben. Vnſer 
HERN Chriſtus / het ein feinen Rock an / darinnen er ge⸗ 
wandelt hat auff Erden / aber es iſt kein Gleichnus gegen ß 15, 
dem Rock / den er auff dem Berg Thabor angezogen hat? 
da ſein Angeſicht leuchtet / wie die Sonne / vnd ſeine Klei⸗ 
der wurden weis wie ein Liecht. Da Petrus dieſen Rock 
ſihet / da vergiſſet er aller ſeiner alten Lumppen / vnd hett 

ern drey Huͤtten gemacht / da er mit Chriſto / Moſe vnd 

lia geblieben were. 


Aber dieſes Kleids haben wir vns nicht zuuerſehen / ſo 
lang wir nacket vnd blos ſein / vnd dieſes ordenkleid noch 
nicht ange zogen haben. So wir es aber haben ange zogen / 
vnd Gott woͤlt mit vns in das Gericht gehen / muͤſſen wir 
wol vnſerer frombkeit halber nacket bekennen / Aber weil 
wir des Herren Chriſti Vnſchuld angezogen / koͤndten wir 
in demſelbigen beſtehen / vnd ſeiner Gerechtigkeit darmit 
gnug thun / vnd wer ſolchen troſt hat / der kan auch mit allen 

allen Freiden ſterben / vnd ſeinem letzten End ſagen. Him 
liſcher Vatter / wenn du wilt mit deinem Diener in das 
Gericht tretten / ſo wird vor dir kein Lebendiger gerecht / 
Aber weil ich angezogen hab durch den Glauben deinen 
lieben Sone Chriſtum / vnd bin in ſeinem Gehorſam vnd 
vnſchuldigen Blutuergieſſen bekleidet / ſo weis ich / das du 
mir vmb ſeines Verdienſts willen gnedig biſt / mir meine 
Suͤnd ver zeiheſt / mich fuͤr dein Kind heltſt / vnd mich mit 
deiner Herrligkeit ewiglichen vberkleiden wirſt / das bin 
ich gewis. 

Darumb wenn der Teuffel gleich koͤmpt / helt dir deine 
Suͤnd fuͤr / du habeſt dis vnd dis gethan / etc, So kanſt du 
ſagen / ja ich habs gethon / Aber es iſt mir leid / Vnd habe 
dar zu hie ein Kleid / das dieſe meine Suͤnd alle vor Gottes 
Angeſicht bedecken wirdt / demnach nichts verdamlichs an 
mir iſt / weil ich durch die Tauff meinem HCrren Iheſu 
Chriſto eingeleibet worden bin / der hat fuͤr mich bezalet / 
Gottes Zorn verſoͤnet / vnd fur alle meine Suͤnd gnug ge⸗ 
thon. Darumb weis ich auch / das ich keines Gerichts oder 
Zorn Gottes zugewarten habe / Wie geſchrieben ſtehet. 
Wer mein Wort hoͤret / ſpricht Chriſtus / vnd glaubt dem / 
der mich geſandt hat / der hat das ewig Leben / vnd kompt 
nicht in das Gericht / Sonder iſt vom Todt zum Leben 
hindurch getrungen. Darumben auch ich weder ſterben / 
noch den Todt ſehen werde ewiglich. Wie abermals Chri⸗ 
ſtus ſagt / Wer an mich glaubt / der wird den Todt nicht 
ſehen ewiglich. 

Wir ſollen aber dieſem Kleid allein dieſe Ehr zulegen / 
das es alle vnſere Suͤnde zudeck / vnd vber ſollichs * an⸗ 

ers 

ders ſuchen oder anlegen / denn es iſt kein anderer Nam vn⸗ Ack. ity. 
der dem Himmel gegeben darinnen ſelig zuwerden. Denn 
wenn wir vber ſollichs Kleid ein anders anthun woͤlten / 
ſo were es eben ein ding / Als wenn ein Perſon in einem 
guldin Stuͤck glenge / vnd thet ein ſchmotzigen Schurtz 
daruͤber / vnd wolt darinnen geſehen ſein / da wuͤrde jeder⸗ 
man ſagen / dieſer Menſch iſt entweder nicht Witzig / oder 
weiſt 1 nicht / das jme ein ſchmotziger S churtz auff das gul⸗ 
din Stuͤck gelegt worden iſt. Gleiche Geſtalt hat es auch 
mit die ſem geiſtlichen Kleid / das wir in der T auff ein mal 
ange zogen haben / vnd da wir in dieſem Geiſtlichen orden 
ſeind eingeſchleifft worden. Wer ein Kleid vber ſolliches 
thut / dar innen Gott dem Herren zugefallen / vnd ein theil 
vergebung der Suͤnden darinnen zuſuchen / der verdeckt / 
verdunckelt vnd verſchmotzt das guldin Stuck / des Bluts 
vnſers Herren Iheſu Chriſti / der vns allein decken mus / 
mit ſeinem vnſchuldigen Leiden vnd Sterben. 

Wenn wir aber dieſen Rock anhaben / als denn fraget 
Gott nichts nach den andern Kleidern / was Farbe ſie ha⸗ 
ben / ſie ſcyen weis oder ſchwartz / grien oder blaw. Die wir * Pet. . 
aber zu keiner Vppigkeit oder Hochfart / Sonder als die 
Geiſtlichen ordensleut / die der Hochfart widerſagt ha⸗ 
ben / die ſelbigen allein zu vnſer Notturfft vns zubedecken / Tim 6. 
vnd den Leib fiir Vngewitter zuſchuͤtzen / gebrauchen ſol; Sen. g. 
len / wie wir zu einer andern zeit hoͤren werden. 

Zum dritten vnd letzten / woͤlen wir auch etwas hören Der nam 
von dem Namen dieſes Geiſtlichen ordens. Denn das iſt 4 des geiſt⸗ 
gebreuchlich / wenn ſich einer in ein orden begibt / ſo wirdt — or 
er auch vom orden genennet / als Franciſcaner von Sanct Chriſt 

Franciſco / Dominicaner von S. Dominico / Bernhar⸗ 
diner von S. Bernhardo / Auguſtiner von S. Auguſtino, 
Alſo in dieſem orden / werden alle die / ſo durch die Tauffe 
Chriſtum angezogen / Chriſten genennet / welcher Name 
den Chriſten zu Antiochia gegeben / vnd bis auff dieſen tage 
geblieben / wie wir in der Apoſtel Geſchicht leſen / denn zu 
uor ſeind ſic alle Junger genennet worden. Von dieſem 
Namen ſchreibt auch der Apoſtel Petrus / Niemand vnder 
cuch leide als ein Moͤrder / oder Dieb / oder Vbeltheter / 
oder der in ein frembd Ampt greifft / leidet er aber als ein 
Chriſt / ſo ſcheme er ſich nicht. Hie nennet der H. Petrus 
ſie auch Chriſten / die nach dem Namen jres Herren vnd 
Meiſters alſo genennet werden / welche auff ſeinen Namen 
getaufft ſeind / da ſte auch dem Herrn gelobt vnd verheiſſen 
haben / nach ſeiner Regel zuleben. 

Bey dieſem orden vnd Namen / ſollen wir bleiben / vnd 
vber ſolliche vns keins ordens oder Namens gebrauchen. 
Denn wie kein Nam iſt vber den Namen Chriſti / als ge⸗ 
ſchrieben ſteht, Er hat jme ein Namen geben vber alle Naz 
men / deſſen er vns theilhafftig machen will / als die mit ſei⸗ 
nem Geiſt geſalbet ſeind. Alſo iſt auch kein volkomnere 
Regel vnd orden / Denn die der Herr Chriſtus ſelbs gege⸗ 
ben hat. Darumb iſt es auch der aller ſichereſt weg / du blei 
beſt darbey / ſo kanſtu vor Gott beſtehn vnd ſagen. Herr ich 


bin in dem orden / den du ſelber geſtifftet / vnd nach deinem 


Namen haſt nemen laſſen. Als wenig der Vatter Chri⸗ 
ſtum verwerffen kan / als wenig kan er auch dich verwerf⸗ 
fen / der du in ſeinem orden gelebt haſt. So du aber in einem 


orden biſt / auch dich darnach nennen laſſen / den nicht Gott 


geſtifftet / 

geſtifftet / vnd Gott ſaget / wer hat dichs geheiſſen / das dun 
mir alſo dienen ſolleſt / ſo erſtummeſt du / vnd biſt durch dein? . 
cigen Vrtheil gericht. 

Ec ſchreibet Franciſeus in ſeiner Regel / da er auff ein 
zeit Gott gebeten / er ſolt jhm zeigen / wie er dem Herren 
dienen / vnd gefellig leben ſolte / habe er ein Stim vom Hi⸗ 
mel gehoͤret / die da ſaget / Er ſolt nach dem heiligen Euan⸗ 
gelio leben / welches er auch ſeinen Juͤngern befohlen. Es 
ſey nun gangen mit Franciſco wie es woͤlle / ſo iſt doch das 
war / das allen Menſchen befohlen iſt / nach dem Euange⸗ 
lio zu leben / welches auch der aller beſt vnd ſichereſt weg iſt / 
dem Herren zu dienen. Wie der Vatter vom Himel ſelbſt 
ſaget / Diſs iſt mein geliebter Son / an dem ich ein wolge— N 
fallen habe / den ſolt jr hoͤren. So leſen wir auch in der E⸗ Natt. 3.1 
piſtel Pauli an die Corinther / Das der Apoſtel Pau⸗ 
lus die Corinther hefftig ſchilt / die ſich nach ſeinem ; 
Cephe / vnd Apollo namen nennen lieſſen - Mir iſt * Cor. 
fuͤrkommen / ſpricht er / von euch / das Zanck vnter euch ſey. 

Ich ſage aber daruon / das vnter euch einer ſpricht / ich 

bin Pauliſch / der ander / ich bin Apolliſch / der dritte / ich 

bin Cephiſch / der vierde / ich bin Chriſtiſch / Wie? Iſt 

Chriſtus nun zertrennet? Iſt denn Paulus fuͤr euch ge⸗ 

creutziget? oder ſeindt jr in Paulus Namen getaufft? J- 

tem / Wer iſt Paulus? Wer iſt Apollo? Diener ſeindt ſie / 1. cor. 3 

durch welche jr gleubig worden ſeindt. So nun der Apoſtel- 

nicht leiden will / das ſich jemandt nach ſeinem / oder eines 

andern Apoſtels Namen nennen ſolt / wie viel weniger ſolt 

er gelitten haben / das ſich einer nach eines andern Men⸗ 

ſchen Namen nennen ſolt. Denn wie kein Regel iſt vber 
99 dis 

die Regel vnſers Herren Chriſti. Alſo iſt auch kein Name 
vber den Namen vnſers Herren Chriſti / nach welchem er 
auch vns wil nennen laſſen / vnd alſo ſeines Namens theil⸗ 
hafftig machen. 

Alſo haben wir auch den Namen dieſer Regel / nemlich / 
das wir vns nennen laſſen nach dem / der fuͤr vns gecreutzi⸗ 
get / vnd auff deſſen Namen wir getaufft ſeind / dem haben 
wir gelobt vnd geſchworen in der heiligen Tauff / das wir 
zu halten ſchuldig ſeind. Den Namen ſollẽ wir mit keinem 
andern Namen verdunckeln / ſonder rein behalten / vnd vns 

ſeiner Regel bevleiſsigen / von der wir / ob Gott wil 

in der nehern Predigt hoͤren 
wollen. 


Die dritte Predig. 


GAL. VI. 


LS ſcy fern von mir rhuͤmen / denn allein 
von dem Creutz vnſers Herrn Jeſu Chri 
ſti / durch welchen mir die Welt gecreutziget iſt / 
vnd ich der Welt. Denn in Chriſto Iheſu gilt 
weder Beſchneidung noch Vorhaut etwas / ſon 
der ein newe Creatur. Vnd wie viel nach dieſer 
Regel einher gehn / vber die ſey frid vnd barm⸗ 


her tzigkeit / vnd vber den Iſrael Gottes. 
E Wer 

Wer lieb hat in der nehern Predigt gehoͤret / 
wer Gott dienen woͤlle / der mus in einen ſtan⸗ 
de ſein / der Gott wolgefalle. Zum andern / das 
nur zwene Stende ſeyen auff Erden / der Welt 
lich / vnd der Geiſtlich / vnd wer nicht im 
Geiſtlichen Stand erfunden werde / hab kein Seligkeit zu 
boffen. Zum dritten / was das ordensfleid ſeye / das alle 
recht Geiſtlichen angezogen haben / Nemlich / der vn⸗ 
ſchuldig Gehorſam vnſers Herren Iheſu Chriſtt / der alle 
vnſer Suͤnde vor Gott zudecke. Zum letzten / was der Naz 
me dieſes ordens ſeye / vnd nach wem ſie genennet werden / 
nemlich / Chriſtẽ von vnſerm Herrn Chriſto. Deñ ein nam phil. & 
vber alle Namen gegeben iſt / darumb auch kein Nam vber 
dieſes ordens Namen iſt. 

Nun woͤllen wir auch die Regel beſchen / nach welcher 
die Geiſtlichen ordensleut leben vnd wandeln ſollen. Wir 
muͤſſen aber beſehen / das die Regel gewislich auch Gott ge⸗ 
falle. Denn was helff es vns / das wir vns lang vñ viel mar 
terten / vnd wer alles vmb ſonſt vnd vergebens / vnd gefiel 
Gott nicht. Wir leſen von den Baals Prieſtern / das ſie 
ſich mit Pfriemen riſſen / aber der Prophet Elias ſpottet jr 1 Reg. x. 
nur darzu. 

Woher nemen wir aber dieſe Regel / das wir vngezwei⸗ 
felt vnd gewiſs weren / das ſie Gott gefiel? Das iſt aber die 
Regel / die S. Paulus den Galatern hat fuͤrgeſchrieben / 
nach deren ſie leben ſollen / vnd verheiſt jnen Fried vnd 
Barmhertzigkeit / das iſt / ſie werden gewislich einen gnedi⸗ 
gen Gott haben / vñ ein fried ſames / ruwigs Gewiſſen / vber 
komen / das ſonſt nimmermehr geſchehen wuͤrde. 

E An 


Die dritte Predig von dem 


An dieſer Regel haben wir kein Vrſach zu zweiffelu / 
denn der ſie vns fuͤrgeſchrieben hat / der iſt in dritten Him⸗ 
mel ver zuckt worden / vnd hat gehoͤrt ding / die nicht auſs⸗ 
zuſprechen ſein / der wirdt freilich auch geſehen haben die 
Regel der Geiſtlichen / die Gott wol gefelt. So redet auch 
der Herr vom Himmel herab zu Anania von S. Paulo / 
Dieſer iſt mir / ſpricht er / ein auſserwelter Ruͤſtzeug / das 
er mein Namen trage fuͤr die Heiden / vnd fuͤr den Kuͤni⸗ 
gen / ete. Item S. Paulus ſchreibt ſelbſt von dieſer Regel / 
Aber ſo auch wir / oder ein Engel vom Himmel euch wuͤrde 
Euangelium predigen / anders / denn das wir euch gepre⸗ 
diget haben / der fey verflucht. Das muſs je ein gewiſſe / be⸗ 
ſtendige Regel ſein / das man auch keinem Engel glauben 
ſoll / wenn er ein andere predigte / die nicht ſtehet im gewalt 
S. Pauli / oder einiches Apoſtels / zu endern / ſondern man 
ſoll auch S. Paulo ſelbſt nicht glauben geben / wenn er ein 
andere Regel predigte / deñ die er den Galatern furgeſchrie 
ben hat. Es weis ewer Lieb wol / was vor der zeit fuͤr Heder 
vnd Zenck vnter den orden geweſen iſt / das je einer vber den 
andern hat ſein woͤllen / vnd vermeinet ein jeder in ſeinem 
orden / ſein Gehorſam ſeye der aller ſchwereſt vnd volkom⸗ 
neſt. Das iſt daher komen / das ſie die rechte / einige volkom⸗ 
ne Regel nicht gewiſt haben / ſonſt wuͤrden ſie vber dieſen 
puncten nicht geſtritten haben. Dieſe volkomne Regel wols 
le wir beſchen. Die ſteht in dieſen zweien Artickelnfuͤrnem⸗ 
lich / die der Apoſtel hie erzelt / in welchen die andern alle be⸗ 
griffen vnd eingeſchloſſen ſeind. Erſtlich / da er ſpricht / Es 
Fe) fern von mir rhuͤmen / denn von dem Creutz vnſers Hers 
ten Jeſu Chriſti. Zum andern / durch welchen mir die Welk 
gecreutziget iſt / vnd ich der Welt. Von 

Von dem erſten theil auff dismal zureden / ſoll ewer lieb 

wiſſen / das zu der zeit S. Pauli nicht einerley Lere vnder 
den Leuten geweſen iſt. Denn die beſchnitten waren / ver⸗ 
meinten / Gott viel gefelliger zuſein / denn die in der Vor⸗ 
haut, Hargegen die vnbeſchnitten hieltẽ / das die Vorhaut 
ſie an der Seligkeit nicht hinderte / weñ ſie nach dem Geſetz 
lebten. So wirfft S. Paulus ſic beid hinderſich / vnd lerer 
mit ſeinem Exempel / was wir vns rhuͤmen ſollen / vñ was 
das ſey / Darumb wir Gott gefallen / Nemlich / weder die 
Beſchneidung noch Vorhaut / ſonder das Creutz Iheſu 
Chriſti. Was iſt das fir ein Creutz? Iſts das Holtz / dar⸗ 
an Chriſtus gehangen? Nein / S. Paulus redet von allem 
leiden / ſterben vnd hellfart vnſers Herren Jheſu Chriſti / 
des ſich Sanct Paulus allein rhuͤmen wil. 

Ir wiſſent / das in dem orden der Gehorſam allwegen 
das groͤſſeſt vnd fuͤrnembſt iſt. Alſo ſollen ſich die Chriſten 
jres ordens vnd Regel rhuͤmen / muͤſſen ſie ein beſonderen 
vnd volkomnen Gehor ſam haben / des ſie ſich rhuͤmen. A⸗ 
dam vnd Eua / da ſie nach 83 ottes Gebott lebeten/ hielten 
ſie dieſen Gehorſam / da ſie aber vngehor ſam werden / tret⸗ 
ten ſie aus der Regel Gottes / in die Regel des Teuffels. 

Denn der Ingehor ſam gegen Gott / iſt auch das Haupt⸗ 
ſtuͤck in des Teuffels Regel. 

Nun ſeind aber nicht allein vnſere Elter vngehorſam 
geweſen / ſonder ſolchem vngehorſam auch jren Kinder ans 
gehenckt / wie der Apoſtel zeugt. Qurch eines Menſchen vn | 
gehor ſam / ſeind viel Suͤnder words, Jn dieſem Vngehor⸗ — 7. 
ſam werden wir empfangt vii geborn / der ſteckt in vnſerm l 5. 
fleiſch in leib vii ſeel / daruber der Apoſtel klagt / ich ſehe ein ebe, 2. 

E ij andern 

Non. 7. ander Geſatz in meinen Glidern / das widerſtrebt dem Ges 
ſatz in meinem Gemuͤt / vnd nimpt mich gefangen in der 
Suͤnden Geſatz / welches iſt in meinen Glidern / Woͤllen 
hab ich wol / aber volbringen das gut find ich nicht / Denn 
das gut / das ich wil / das thue ich nicht / Sondern das boͤſs / 
das ich nicht wil / das thu ich. 

Man find dergleichen noch viel Leut / die gern wolten 
from ſein / vnd recht thun / das woͤllen haben ſie wol / aber 
der gehor ſam wil nicht hernach. Weil ſich aber Gott nicht 
laſt mit dem woͤllen bezalen / Sonder der Gehorſam mus 
mit der that volkomen geleiſtet ſein / wie geſchrieben ſtehet. 

Deut. 27. Verflucht ſeye / wer nicht alle Wort dieſes Geſctzs erfuͤlt / 
das er darnach thue / vnd alles Volck ſoll ſagen / Amen, 
Desgleichen ſpricht auch S. Jacob / Weñ einer das gantz 

lac. . Geſatz hielt / vnd ſundiget nur an einem / der iſt an dem gan 
gen Geſetz ſchuldig. 

Weil wir alle denn bekennen muͤſſen / wir habens nicht 

Rom. 2 3. gehalten / vnd ſeind demnach verflucht / wie woͤllen wir den 
ſelig werden? Der Gehor ſam mus volkommen ſein / ſonſt 
iſt es verlorn. Wie wir im nun thun ſollen / das lehret vns 
hie der Apoſtel / da er ſchreibt / Es ſeye fern von mir rhuͤ⸗ 
men / denn vom Creutz Iheſu Chriſti. Dieſe Wort ſollen 

Wir ſol⸗ wir wol mercken / vnd erſtlich wi ſſen / das wir vns vnſers 

len vns Gehor ſams nicht rhuͤmen ſollen oder koͤndten / den wir mit 
vnſers vnſern Wercken Gott leiſten. Denn vnſer Gehor ſam hat 

Gehor⸗ den Mangel / das wir nicht thun / was vnd wie vne Gott 

ſams nit gebotten hat. Daruon hoͤre den Job reden / Ich weis faſt 
rhuͤmen wol / ſpricht er / das alſo iſt / das ein Menſch nicht rechtfer⸗ 


fir Got tig beſtehn mag gegen Gott / hat er luſt mit jme zuhadern / 
te. | ſo kan 

ſo kan er jme auff tauſent nicht eins antwort geben. Wir 
wiſſen viel Suͤnde von vns ſelbſt / aber Gott weiſt noch 
tauſent mal mehr / auch die wir vergeſſen haben / die er vns 
auffrupffen vnd fuͤrwerffen kan / Darumb wir vns nichts 
thuoͤmen koͤndten fuͤr jme. Deſsgleichen ſchreibt auch S. 
Paulus von jm ſelbſt / Er wiſs ſich nichts ſchuldig / vnd fo 
er ſich rhuͤmen woͤlt / ſo koͤndt er ſich auch wol ſeiner cuſſer- 
lichen Frombkeit rhuͤmen / denn er ſey am achten tage be⸗ 
ſchnitten / einer aus dem Volck Iſrael / des Geſchlechts 
Beniamin / ein Ebreer aus den Ebreern / vnd nach dem 
Geſatz ein Phariſeer / nach dem Eyfer ein Verfolger der 
Gemein / nach der Gerechtigkeit im Geſatz geweſen ohn⸗ 
ſtrefflich. Das mag mir wol ein frommer Man ſein / was 
mangelt jmes Noch ſagt er von dieſer ſeiner Frombkeit / er 
halt ſie fuͤr Kot / mit dem er ſich eben zieren koͤndte / als wie 
ein Menſch ſich mit Kot zieret / ja nicht zieret / ſonder be⸗ 
ſudlet. Item er halt es fuͤr ſchaden / was fuͤr ein ſchaden? 
leiblich? Nein / ſonder ein ſchaden an der Seel / nicht zeit⸗ 
lich / ſonder ewig / mit wellichem kein leiblicher ſchad mag 
verglichen werden. Wie Chriſtus lehret / Was helffs den 
Menſchen / weñ er die gantz Welt gewuͤnne / vnd nem ſcha⸗ Marth. 16& 
den an ſeiner Seele? oder / was kan der Menſch geben / da⸗ 
mit cr ſein Scel wider loſe? Von dieſem ſchaden redt hie 
der Apoſtel. 
Warumb helt ers aber fir ſchaden?ſpricht S. Paulus Phil, 3, 

weiter / Gegen der vberſchwencklichen Erkantnus Chriſti 
Iheſu meines Herren / vmb welliches willen ich alles fuͤr 
ſchaden gerechnet / vnd acht es fiir Dreck / Auff das ich Chri 
ſtum gewinne / Vnd in jme erfunden werde / das ich nicht 

E nj hab 


1. Cor. 4. 

hab mein Gerechtigkeit / die aus dem Geſetz / Sonder die 
durch den Glauben an Chriſto kompt / nemlich die Gerech⸗ 
tigkeit / die von Gott dem Glauben zugerechnet wuͤrdt / 
zuerkennen jn / vnd die Gemeinſchafft ſeiner Leiden. 

In der Nacht ſcheinen vnd glantzen die Stern am Hi⸗ 
mel / wenn aber die Sonn auffgehet / ſehen wir kein Stern 
mehr / die doch auch des Tags am Himel ſtehen. Alſo vor 

de 4- den Menſchen glantzet vnſer Frombkeit / wenn aber die 

n 4 8. Sonn der Gerechtigkeit Chriſtus auffgehet / So iſt vnſer 

— Frombkeit nichts mehr / wie hie der Apoſtel ſchreibt. Har, 
umb wir vns auch keines andern Liechts rhuͤmen ſollen / 

tr. y. denn des allein / der das Liecht der Welt iſt. 

* Johannes der Tauffer / was ein frommer Man / in 
Mutter Leib geheiliget / dem Chriſtus Zeugnus gibt / das 

b. kein groſſer Prophet ſey von den Weibern geborn. Dieſer 
Johannes ſagt. Er ſey nicht werd mit aller ſeiner Heilig⸗ 
keit vnd Fromkeit / das er dem Herrn Chriſto / die Schuch 

* riemen auffloͤſe. 

3 Dieſer Fromkeit vnd dieſes gehor ams / haben ſich auch 
Adam vnd Eua getroͤſtet / da ſie glaubt vnd gehoffet / des 
PID Weibs Samen ſol der Schlangen den Kopff zertretten, 
— Deſsgleichen auch Abraham / der hat begeret den Tag 
7. wy — 

Ron. 4. Chriſti zuſchen / vnd hat jn geſehen / vnd iſt erfrewet wors 
den. Abraham hat Gott geglaubt / vnd es iſt jm zur Ges 
rechtigkeit zugerechnet worden. 

In ſumma S. Paulus beſchleuſt es vnd ſpricht / Gleich 
wie durch eines Menſch vngeherſam viel Suͤnder words 
ſind / alſo auch durch eines gehorſam werden viel gerecht. 

Durch eines Menſchen gehorſam / vñ nicht viler ro | 

ſchen gehor ſam / werden wir gerecht / ein einiger gehorſam 
hat es gethan / nemlich der gehorſam Chriſti vnſers Her⸗ 
ren / was iF5 aber fix ein gehorſam ? Der Apoſtel ſehreibet Phil a 
alſo daruon / Chriſtus / ſpricht er / ob er wol in Goͤoͤtlicher 
geſtalt ward / hielt ers nicht fir ein raub Gott gleich zuſein / 
ſondern euſſert ſich ſelbſt / nam Knechts geſtalt an / wardt 
gleich wie ein ander Menſch / vnd an Geberden als ein men 
ſche erfunden / ernidrigt ſich ſelbſt / vnd ward gehorſam biſs 
zum Tod / ja zum Tod am Creutz. Warumb hat aber Chri 
ſtus biſs in den ſchmelichen Tod des Creutzes ſeinem Vat⸗ 
ter dieſen gehorſam leiſten muͤſſen? Iſt er ein Vbeltheter ge 
weſen? hat er den Tod verſchuldet? Nein. Johannis ams. 
Capitel ſpricht / Chriſtus / Welcher vnter euch kan mich ei⸗ 1924. 
ner Suͤnde zeihen e Item Eſaias / Er hat kein Suͤnde ge, #43" 
than / vnd iſt kein betrug in ſeinem Mund erfunden worden. 
Er iſt vom Heiligen Geiſt empfangen / vnd von der Jung⸗ 
fraw Maria geborn / volkomen / rein vnd heilig. Mit die⸗ 
ſem gehor ſam / da er im leben / leiden vnd ſterben ſeinem 
Vatter iſt gehor ſam geweſen / hat der Herr Chriſtus allen 
vnſern vngehorſam gebuͤſſet vnd be zalet / fur die er gelitten 
hat. In dieſem gehorſam iſt der Son auch gen Hell gefard / 
vnd hat woͤllen auch die helliſchen Schmertzen erfarn / an 
Leib vnd Seel / wie es vmb ein Menſchen ſiche/ wenn er in 
der Helle von Gott verlaſſen ſey. Mein Gott / mein Gott / | 
ſpricht er / wie haſt du mich verlaſſen / das kan mir ein voll⸗ Math. 27, 
komener gehorſam ſein. 

Vmb dieſes vollkomenen Gehorſams willen / helt vns 
Gott wider fuͤr From vnd Gerecht / wenn wir vns denſel⸗ 


bigen / durch einen rechten / waren Glauben zu eignen / wie 
geſchris⸗ 


Mar. 16. 

geſchrieben ſtehet / Wer gleubt vnd getaufft wird / der wirde 
ſelig. Durch dieſen Glauben / wirdt vns der Gchorſam 

Chriſti zugerechnet / Ir moͤget diſs Geheimnus durch ein 
Gleichnis vernemen. Weñ ich einem zehen tauſent Guͤlden 
ſchuldig were / vnd wiſt ſie nicht zu bezalen / der Glaubiger 
aber wolt bezalt ſein. Cs keme ein ander der jm nicht ein Hel 
ler ſchuldig were / vnd erleget jm die zehen tauſent Guͤlden / 
Vber ein zeit aber fem der Glaubiger / woͤlt von mir bezalt 
ſein / zoͤg mich fuͤr Gericht vmb. Da mus ich warlich be ken 
nen / das ich im dieſe Summa ſchuldig geweſen / das ichs jm 
auch nicht be zalet habe / aber dennoch nicht bekennen / das 
ich jme etwas mehr ſchuldig ſey / zeuch mich auff das Schult 
buch / man liſt mir mein Item / ich ſey ſo viel ſchuldig / ſo 
ſprich ich / lieber beſich / was ſtehet am Randt geſchrieben / 
nemlich zwen Buchſtaben dt. das heiſt dedit / auff Deutſch / 
es iſt bezalet. So kan ich den mit ſeinem eigen Schult⸗ 
buch vberweiſen / das ich im nichts mehr ſchuldig ſeye. Het 
ob ichs jme nicht erlegt habe / ſo hats jm ein ander von mei⸗ 
net wegen erlegt / der jm nichts iſt ſchuldig geweſen / darumb 
das dedit da ſtehet. 

Alſo wenn vns der Himliſch Vatter leſt anklagen / 
durch den leidigen Sathan in vnſerm letzten Ende / wir 
ſeindt jme ſchuldig alle ſeine Gebot vollkommen zu halten / 
wo wirs nicht gethan haben / ſo muͤſſen wir in den Thurn / 


vnd ewiglich verloren ſein. Auff dieſe Schult dringt der 


Teuffel / treibet vns darmit den kalten Schweis auſs / als 
denn ſollen auch wir auff das Schultbuch der zehen Gebot 
vns ziehen / vnd beſehen das dedit / das Gott ſelbeſt darzu 


geſchriben hat mit huͤbſcher / ſchoͤner roten Dinten / das iſt / 
mit 

mit dem Blut vnſers Herrn vnd Scligmachers Jeſu Chri 
ſti / durch dis dedit / iſt be zalt die grosmechtig ſchuld / die wir 
mit vnſern Suͤnden verſchuld haben. 

Darumb wenn vns der Teuffel anklagt / vnd dieſes 
Schuldbuch vns fuͤrhelt / vnd vns fraget / ob wirs gehalten 
haben / ſollen wir ſagen / Nein / wir haben es leider nicht ge⸗ 
halten / vnd demnach wol verdient / das wir ewiglichen in 
der Hell ſein vnd bleiben ſolten. Aber wir ſollen jn auch dar⸗ 
gegen wieder fragen / was Chriſtus in der Hell gethan hab? 
ob er auch ein Suͤnder geweſen ſey? Wenn er denn anderſt 
nicht ſagen kan / Chriſtus ſey kein Suͤnder geweſen. So fra (4-6. 
ge weiter. Warumb ſol denn er in der Hell ſein? Es gehoͤ⸗ 
ren nur boſe Buben vnd Vbeltheter darein / iſt er darinnen 
blieben © Nein. Da er die Straff der Hellen auch fuͤr vns 
erlitten / vnd doch gerecht war / hat jn die Hell nicht behal⸗ 
ten koͤnnen / wie Dauid zeuget / Du wirſt mein Seel nicht 
in der Hell laſſen. Vnd Petrus / Er hat auffgeloͤſet die Atto. 
Schmertzen des Tods / nach dem es vnmuͤglich was / das er 
ſolt von jme gehalten werden. Alſo hat Chriſtus an Leib 
vnd Seel / die zeitlich vnd ewig Straff vberſtanden / die 
wir verſchuldt haben / das dedit dar zu geſchrieben / das wir 
derſelben vberhebt weren. Darumb ſchreibet S. Paulus / 

Wer wil die Auſserwelten Gottes beſchuͤldigen oder ankla⸗ em 8. 
gen e Gott iſt hie / der gerecht machet. Wer will verdam⸗ 

men ?Chriſtus iſt hie / der geſtorben iſt / ja viel mehr / der 
aufferſtanden iſt / welcher iſt zur Gerechten Gottes / vnd 
vertritt vns. 

Wenn einer vor einem Amptman verklagt wirdt / der 
Amptman aber iſt mit dem beklagten wol zu 11 ſo 

J ragt 

fragt der beklagt ſenem geſchrey nichts nach / wenn er nun 


vom Amptman | ein Biderman gehalten wirdt. Alſo 
wenn gleich der Sathan die Gleubigen hefftig anklagt / ſo 


fragen ſic doch nichts darnach / wenn ſic nur Gott der Vat⸗ 


ter from vnd gerecht / vnd fuͤr ſeine liebe Kindlin helt / vmb 
Chriſti ſeines einigen vnd geliebten Sons willen / der vmb 
vnſert willen gebunden vnd gefangen / iſt als ein Vbelthe⸗ 


wth. 26. ter anflagt worden / an Branger geſtelt / da Pilatus jhn 


27. 
Mar. 4. 


Luc. 23. 


koban, 3. 


Rom. 8. 


lohan. 3. 
Gat, 2. 
Col. 3 


acgciſclt vnd gekroͤnet / fuͤrgeſtelt vii geſagt / Sehet wol ein 
Menſch / das vrtheil des Tods vber jn gegebẽ / das Steblin 
gebrochen / das Gloͤcklin vber jn gelcut / das iſt / er hat alle 
ſchand der Vbeltheter leiden / vñ ſeinen Galgen ſein Creutz 
ſelbſt tragen muͤſſen. Diſs alles hat er far vns gelitten / da⸗ 
mit wir nicht am juͤngſten tag gebundẽ / an den Branger al 
len Engeln zu einem ſpot fuͤrgeſtelt / das vrtheil des ewigen 
Tods nicht tragen duͤrfftẽ / vnd alſo allen ſtraffen vberhept 
wurden. Daruon redet Chriſtus Joh. . da er ſpricht / Wer 
mein Wort hoͤret / vnd glaubt dem / der mich geſandt hat / 
der hat das ewig leben / vnd koͤmpt nicht in das Gericht / ſon 
dern er iſt vom Todt zum leben hindurch gedrungen. Hie 
doͤren wir / das der Gleubig kein Gericht mehr zu fuͤrchten 
hat / wenn er durch ein lebendigen Glauben Chriſto iſt ein⸗ 
geleibt. Wer an mich glaubt / ſpricht er / der wird den Tod 
nicht ſehen ewiglich. Denn ſein leben iſt jtzt mit Chriſto in 
Gott verborgen. Ich leb / ſpricht S. Paulus / ſa nicht ich / 
ſondern Chriſtus lebt in mir. Als wenig nun Chriſtus nim⸗ 
mer mehr ſterbẽ kan / ſo wenia fan auch ein gleubiger menſch 
ſterben / der Chriſtum durch den Glauben ergriffen vnd v⸗ 
berkomen hat / der weicht von ſeinen Glaubigen nicht 2 — 
To 

Todt / ſonder thut ſich nur neher zu ſnen. Deñ das die glau 
bigen zeitlich abſterben / das ſagt S. Paulus / es ſey nur 
ein auſs ziehen / da einer aus einem Haus in das ander 
zeucht. Ich beger aus zuzichen / ſpricht er / vnd bey Chriſto 
zuſein. Es iſt keinem zuwider / wenn er aus einem wuͤſten / 
zerkrippelten Haus / in ein ſchoͤn new Haus ziehen ſol / ſon⸗ 
der hat Tag vnd Nacht verlangen / wenn doch das Haus 
ausgebawen werde / das er einziehe. Alſo ſeind die Gleubi⸗ 
gen lang gnug geweſen in dem alten / elenden / vnreinen / 
ſuͤndigen Haus jres fleiſchs. Darumb erſchreckẽ ſte nicht / 
wenn jnen Gott gebeut aus zuziehen / deñ ſie wiſſen ein beſ⸗ 
ſers Haus / das jnen Chriſtus gebawt vnd verdienet hat. 

m Beſchlus / ſpricht S. Paulus / Wieuiel nach die⸗ 
fer Regel einher gehn, vber die ſey Fried vnd Barmhertzig 
keit. Es iſt vns allen vnuerborgen / das in allen orden fuͤr⸗ 
nemlich geſucht worden iſt / oer Fried des Gewiſſens mit 
Gott / das ein Menſch gewis wiſte / das er einen gnedigen 
Gott hette / der vmb ſeiner Suͤnden willen mit jme nicht 
mehr zuͤrnen wolte. Darumb auch jmmer ein orden vber 
den andern ſein woͤllen / denn die Leut ſeind des verwehnet 
geweſen / jr hoͤr ter der orden ſey / fe eher der Menſch ſeine 
Suͤnd darinnen buͤſſen / vnd jme einen gnedigen Gott mas 
chen koͤnde. 

Aber der orden iſt keiner ſo gut oder volkommen gewe⸗ 
ſen / das die Leut / Die darinnen ſich vnderſtanden haben 
Gott zudi enen / hetten zu einem rechten Frieden des Ge⸗ 
wiſſens komen kuͤnden. Den ob ſie ſich gleich hoch vnd viel 
gemartert haben / jedoch / weil ſie mit wercken vmbgangen 
ſein / mehrertheils aber mit denen / die nicht Gott ſonder die 


F ij Menſchen 


Phil. 2 


Heb. 13, 
2. Cor. 5. 
loall. 144 

Menſchen gebotten / haben ſie nimmermehr kuͤndten wi fe 
ſen / wenn ſie doch derſelben gnug gethan hetten. Darumb 
ſie auch endtlich auff das Fegfewr gewieſen / vnd von ſhren 
Schweſtern oder Bruͤdern vertroͤſtet worden / man woͤlle 
jme durch Fuͤrbitt / Meſs leſen / vnd andere verdienliche 
Werck des ordens zuhuͤlff kommen / vnd ſie aus dieſer qual 
erledigen. 

Wer nun kein beſſern Troſt gewiſt oder gehabt / wie 
mit ſchwerem Hertzen hat ein ſollicher Menſch abſterben 
muͤſſen? Der noch nicht gewis iſt geweſen / ob er einen gne⸗ 
digen Gott hab oder nicht? 

Dargegen aber ſchreibt Paulus von denen / die in der 
Regel Chriſti wandlen / Fried ſey vber ſie / Das iſt / ſie ſol⸗ 
len gewiſslich Frieden mit Gott haben. Welcher Fried 
nicht aus jhren Wercken oder Verdienſt / ſonder aus der 
Barmhertzigkeit Gottes allein her kompt / durch den Vers 
dienſt Chriſti. Darumb ſetzt er auch hinzu / vnd Barmher⸗ 
tzigkeit / vnd diſs iſt / das S. Paulus auch ſchreibt zun X6; 
mern. Nun wir denn ſeind gerecht worden durch den Glau⸗ 
ben / ſo haben wir Fried mit Gott / durch vnſern Herren 
Iheſum Chriſtum / durch welchen wir auch einen zugang 
haben im Glauben zu dieſer Gnad. Dieſer Fried ſteht dar⸗ 
innen / das Gott die Schuld nicht meher heiſſen wil / ſonder 
vmb Chriſti willen iſt ſie nachgelaſſen. 

Weil dir der Amptman laſt / den Stattknecht ſchicken 
vnd heiſſen / ſo haſtu der Schulden halben kein Fried / wenn 
er dir aber keinen mehr ſchickt / ſo iſt es Fried. Alſo ſtehet 
auch vnſer Sach mit Gott / ſo lang vns Gott heiſſet / 
vnd wil der Suͤnden halben bezalt ſein / Jt kein d 9 

9 

So vns aber Gott die groſſe Schuld nachlaſſet / Da iſt phil, 5.14. 
Fried vnd Freud im heiligen Geiſte. 

Ja ſprichſt du / Gott wirdt dir die Schuld nicht alſo 
nachlaſſen / vnd den Himmel ſchencken / es mus bezalt ſein. ;, per 
Hie antwort S. Petrus / da er ſchreibt. Wiſſet / das jhr 
nicht mit vergebenlichem Silber oder Gold erloͤſet ſein / 
von ewrem eitlen Wandel / ſonder mit dem thewren Blut 
Chriſti / als eines vnſchuldigen vnd vnbefleckten Lammes. 
Gedunckt euch aber lieben Chriſten / das vnſere Suͤnden Nan 
nicht theur gnug bazalt ſein? Fuͤr die der Vatter weder 10. 20. 
Gold noch Silber hat nemen wolken / Sonder es mus es Bebre. 9, 
ſein Son mit ſeinem Blut bezaln? 

Alſo iſt vns auch durch das Blut Chriſti / das Burger 
Recht im Himmel kaufft worden. Daruon Sanct Pau- Phil. 33 
lus an die Phillipper ſchreibt / Vnſer Burgerſchafft iſt im Hebre. 13. 
Himmel. Dis Burgerrecht / vnd alſo auch ein ewige 2 u . 
Pfruͤnd hat vns Chriſtus mit ſeinem Blut erkaufft / deſ⸗ 
ſen vertroͤſten wir vns / weil wir hie auff Erden wallen / 
vnd kein bleibende ſtatt haben. Wer nun den Himel nicht Nom. 7+ 
geſchenckt nemen / Sonder erſt verdienen will / der wirdt 
nimmermehr koͤndten hinein kommen / es iſt theur erkaufft 
worden mit dem Blut Chriſti / vnd wirdt geſchenckt allen 
denen / die an Chriſtum glauben / wie der Apoſtel zeuget / 

Der Todt iſt der Suͤnden Sold / den wir verdienet ha⸗ 
ben / aber die Gab Gottes / iſt das ewige Leben / in Chriſto 
Iheſu vnſerem HERREN. Ein Gab ſagt Sanct Pau—⸗ 
lus / ein Geſchenckt / iſt das ewige Leben / das vns Gott 
nicht gibt vmb vnſers Verdienſts / Sonder vmb vnſers 
Herren Chriſti willen / In dem / vnd vmb deſſen willen 

ij wir 

wir den Frieden mit Gott haben / das wir wiſſen / wir ha⸗ 

ben einen gnedigen Gott / der vns aus lautter Gnad / 

allen vnſern Verdienſt / vnſer Suͤnde woͤll vergeben vnd 

— vns vmb Chriſti willen ſchencken das ewig 
eben. 

So hat nun ewer Lieb auff diſsmal gehoͤrt / welches die 
aller ſichereſt vnd gewiſeſt Regel ſey / darinn ein Geiſtli⸗ 
cher Menſch Gott am boͤſten gefallen moͤge. Zum an; 
dern / was auch der gehorſam in dieſer Regel ſey / durch wel; 
chen wir widerumb bey Gott moͤgen zu Gnaden kommen / 
vnd be zaln den vngehorſam / darinnen wir empfangen ſein 
vnd wider Gott gehandelt haben. Nemlich allein der vol⸗ 
kommen gehor ſam vnſers lieben Herren vnd Seligmach⸗ 
ers Chriſti etc. Zum dritten / das wir auch ſonſt in keinem 
andern gehorſam zu frieden vnd rhu vnſers Gewiſſens ko⸗ 

men moͤgen / weder allein in dieſem. In der nechſten 
redig woͤllen wir auch hoͤrn das ander Capitel die⸗ 
ſer Relgel / vnd beſehen / was wir fuͤr vnſere 
Perſonen auch Gott fuͤr ein gehorſam 
zuleiſten ſchuldig ſein / vnd 
wie weit ſich derſel⸗ 
big erſtrecke. 

ON ! 
Die vierdt Predig. 
| GAL. VL 
Qrch Chriſtum Jeſum iſt mir die Welt 
gecreutziget / vnd ich der Welt / denn in 
Chriſto Ihe ſu gilt weder Beſchneidung noch 
Vorhaut etwas / ſonder ein newe Creatur / etc. 


N vorgehenden Predigen / hat ewer 
Lieb gohoͤrt / wie ein jeder Chriſt ſei⸗ 
nes Glaubens ſol gewis ſein vnd ni⸗ 
cht zweifeln / darumb er auch alles 
das aus den Aug? hinweg thun ſoll / 
das jn jrr oder hinderſtellig machen 
moͤcht. Zu dieſer Vergwiſſung aber 
koͤnnen wir am ſicherſten vnd leich⸗ 
= teſten kommen / wenn wir Chris 
ſtum hoͤren / den vns der Vatter vom Himmel herab zu 
hoͤren befohlen hat. Darmit wir aber nicht betrogen wer⸗ 
den / ſo hat vns Chriſtus dieſen ſeinen Willen auff ſchreiben 
laſſen / das wir nun die Summ vnd den Inhalt aller Pre⸗ 
digen Chriſti vnd ſeiner Apoſtel haben / welche Schrifft Ethel. 4 
vnſer hoͤchſter vnd thewreſter Schatz iſt / den wir auf Er; © * 
den haben / denn wo wir dieſe Schrifft nicht hetten / moͤch⸗ Die 8 
ten wir bald durch Boſsheit vnd Liſtigkeit der Men⸗ ſchrifft 
ſchen betrogen werden. Nun wir aber die H. Schrifft ha⸗ was fuͤr 
ben / koͤnnen wir aller Liſtigkeit vnd Boſsheit durch Got / ein ſcha⸗ 
| tes ge. 


Matth. 177 


2. Timo. 3. 

tes Gnad begegnen / vnd herfuͤr ziehen vnſern Brief / den 
Chriſtus mit ſeinem Blut verſigelt hat / vnd ſagen / Chri⸗ 
ſtus hat anderſt geleret / die Apoſtel h haben anderſt geleret / 
deren Schrifft alle andere Schrifften weichen muͤſſen / wer 
dieſe Schr ifft mit andechtigem zlaubigen Hertzen liſt / vnd 
Gott vmb ſein Gnad anruͤfſet / der hat nicht allein ein 
Buchſtaben / ſondern auch den Schulmeiſter den heiligen 
Geiſt darbey / der den rechten Verſtandt oͤffnet / das Hertz 
entzündet / vnd den Glauben / ſo er gewircket hat / ſtercket 
vnd bekrefftiget / vnd iſt die heilige S chrifft gleich einem 
Roſmarin / wenn jn ein Menſch angreifft / vnd durch dit 
Hand ſtreifft / ſo gibt er ein lieblichen Geruch von ſich / der 
den Menſchen ſterckt / alſo die heilige Schrifft / wenn man 
ſic hoͤret vnd liſet / ſo gibt ſic durch den heiligen Geiſt ein 
lieblichen Geruch dem Zuhoͤrer oder Leſer / dadurch der 
Menſch in ſeinem Hertzen getroͤſtet / geſterckt vnd erfrewet 
wirdt. In dieſer heiligen Schrifft iſt auch gegruͤndet die 
Regel / welche vnſer Herr Chriſtus allen ſeinen Glaubi— 
gen hat laſſen fuͤrſchreiben / von der wir gehoͤrt haben / das 
ſie nur zwey Capittel habe. Das erſt lehret vns recht glau⸗ 
ben / wie wir einen gnedigen Gott vberfommen haben. 
Das ander / recht leben / wie wir dieſen gnedigen Gott be⸗ 
halten moͤgen. Vom erſten Capittel / haben wir gnug⸗ 
ſam in dem vorgehenden Capittel gehoͤrt / wir woͤllen 
jetz auch das ander fur vns nemen / vnd hoͤren was wir 
thun ſollen / nach dem wir einen gnedigen Gott durch 
Chriſtum vberkommen haben. Denn ſonſt moͤcht jemandt 
ſagen / das were ein leichte Regel / wenn man nur glauben 
duͤrfft / das Chriſtus fuͤr vns geſtorben / wer * = 
ege 

Regel nicht halten koͤnnen / darff man doch nur glauben⸗ 
Aber hoͤre vnd lerne auch das ander Capittel / da dir auch 
angezeigt wirdt / was du Gott widerumb vnd dargegen zu 
thun ſchuldig ſeieſt. Daruon ſchreibt S. Paulus alſo. 


Surch welehen mir die Welt ge 
creutzigt iſt / vnd ich der welt. 


Auff das wir aber dieſe Wort des Apoſtels verſtehen / 
muͤſſen wir erſtlich wiſſen / was das Woͤrtlin / Welt / hie 
heiſſe. Zum andern / Wie die Welt durch Chriſtum ge⸗ 
ereutziget ſeyhe. Zum dritten / Wie S. Paulus vnd alle 
Gleubige widerumb der Welt creutzigt vnd ein newe Crea⸗ 
tur ſeyen. | | 

Das Woͤrtlin / Welt / heiſt erſtlich / den groſſen Baw 
Gottes vnd alles was darinnen vnd darauff iſt / Himmel 
vnd Erden 4 ſonderlich aber den Vmbgereiſs der Erden / 
wie geſchrieben ſtehet / der Teuffel hab Chriſto gezeiget alle 
Reich der Welt. Vnd Chriſtus / da er vber ſeine Juͤnger 
bettet / ſpricht er / Vatter erhalt ſie in der Welt. Zum an⸗ 
dern heiſt das woͤrtlein / Welt / alle Menſchen vom Fleiſch 
geborn / wie geſchrieben ſtehet / Derſelbig / Chriſtus / iſt die 
Verſehung fuͤr vnſere Suͤnde / nicht allein aber fuͤr die vn⸗ 
ſern / ſondern auch fuͤr der gantzen Welt / das iſt / aller Men 
ſchen / die gelebt haben / jetzund leben / vnd noch leben werden 
biſs an den ſuͤngſten Tage. Zum dritten / heiſt das Woͤrtlin 
Welt / den groſſen Hauffen / boͤſer / Gottloſer / Abgoͤtti⸗ 
ſcher / vngerechter Menſchen / die Gott nicht —— noch 

chren / 


Matth. 8. 
lohan, 17. 


1. lohan. 2+ 

ehren / von denen geſchriben ſteht / So euch die Welt haſſet 
ſpricht Chriſtus / ſo wiſſt / das ſie mich vor euch gehaſſet hat / 
weret jr von der Welt / ſo hette die Welt das jr lieb / dieweil 
jr aber nicht von der Welt ſeidt / ſondern ich hab euch von 
der Welt erwelet / darumb haſſet euch die Welt. Vnd aber⸗ 
mals / In der Welt habt jr Angſt / aber ſeid getroͤſt / ich hab 
die Welt vberwunden. Vnd Chriſtus nennet den Teuffel 
ein Fuͤrſten dieſer Welt / vnd S. Paulus einen Gott / da⸗ 
rumb / das ſie ſeinen Willen thun / vnd jhm in Vngerech⸗ 
tigkeit gehorſam ſein / der mechtig iſt in den Kindern des 
Vnglaubens. me 
Von dieſem Hauffen / redet der H. Apoſtel an dieſem 
ort / vnd ſagt / das durch Chriſtum jme die Wale ſey geereu⸗ 
tziget / getoͤdt vnd vberwunden worden. Denn wiewol nach 
dem Fleiſch ſich das Widerſpiel ſehen leſt / das die Welt 
lebt in allem wolluſt / ſicher vnd freidig / vnd die Recht—⸗ 
gleubigen werden teglich gecreutziget vnd ge toͤdtet / ſo 
bleibt doch immer war / das der Apoſtel hie ſchreibt / wel⸗ 
ches er in der Epiſtel zun Roͤmern etwas deutlicher ers 
kleret / da er ſchreibt / Iſt Gott mit vns / wer will wider 
vns ſein. Vnd gleich darnach / Ich bin gewiſs / das kein 
Creatur kan vns ſcheiden von der Liebe Gottes / die in 
CHriſto J HEſu iſt vnſerm HERRN. Vnd Chriſtus 
ſpricht / Fuͤrchtet euch nicht vor denen / die den Leib toͤd⸗ 
ten / vnd die Seel nicht moͤgen toͤdten. Da wir hoͤren / das 
der Welt jr Macht genommen iſt / ſie kan den auſserwelten 
Kindern Gottes nicht ſchaden / es muſs jnen alles zum bes 
ſten dienen. Denn wenn alle boͤſe Menſchen zuſamen the⸗ 
ten / einem glaubigen Menſchen ſchaden zu zufuͤgen / — 
tt 


lohan. 10. 


Johan. 16. 
1. Corin. 4 
Epheſ. 2 


Palm. 45 


oma. 8. 


Matth. 10 
Luc. 12. 

Gott ſagt nicht ja darzu / ſo jſt es ein vergebenlich Fuͤrne⸗ 
men. Gott hat alles gezelet / Hend vnd Fuͤs / Vnd alle 
Gliedmas / Gelt vnd Gut / vnd weiſt wol / wie lang wir 
es brauchen ſollen. Darumb wenn gleich die Welt vns den 
Leib nimpt aus Gottes gnedigem Willen / ſo haben ſie 
vns doch noch nichts genommen / denn wir miiſſen one das / Rom. S. 
dieſen Leib dahinden laſſen / er iſt ein alt Haus / brichts C. 
der Hencker nicht ab / fo wirdt es doch von jm ſelber ein-? 
fallen / es mus doch wider zur Erden werden / Daruon es gen 3. 
genommen iſt. Alſo auch / was dir vnbillicher weis in dieſer 
Welt entzogen wirdt / das iſt nicht vorloren / ſonder au}; Martb. 19. 
behalten / das vnſer Herr Gott zu ſeiner zeit / deinen hin⸗ 
derlaſſenen Erben gibt / wenn du viel jar vnder der Erden 
gelegen biſt. Er laſt den Vngerechten ein weil ſein Luſt fal. 37. 
darmit haben / aber wenn ſein Stund kompt / ſo ſagt der 
Herr / du haſt vnrecht Gut vnder den handen / es gehoͤret 
dieſem Waiſslin zu / dent es deine Vorfaren mit Gewalt 
oder Liſt abgedrungen haben / vnd muͤſſen des vngerechten 
Erben bey groſſem Gut verderben vnd zu Bettler wer⸗ 
den / die armen aber / des gerechten Sone wirdt erhoͤhet 
werden. Alſo iſt die Welt den Gleubigen gecreutziget / das 
ſie inen weder an Leib noch Seel ſchaden kan / der Herr 
Chriſtus hat ſte vberwunden. Wie nu die Welt / den Gleu loan. 16. 
bigen Todt iſt / vnd jre Glider gleich wie ein Hauff todter 
Vein ſeind / Alſo ſpricht S. Paulus / ſey er auch der Welt 
gecreutziget / das iſt / Todt / das ſie jn nicht mehr zum Ar⸗ 
gen / zur Suͤnde vnd Vngerechtigkeit anrichten kan / wel⸗ 
ches von allen Gleubigen zuuerſtehen iſt. 

Die Welt ſtilt gern / vnd trachtet nach frembdem Gut / 

G ij wen 


Ephe. 4. 


Pſal.10 9. 


Luc. 22. 


Pro 5. 6. 


Col. 3. 

wenn ſic nun mit dieſer Suͤnd ein Gleubigen anſicht / ſo 
ſpricht er / Welt / ich bin gecreutzigt / ich bin getoͤdt / ich hab 
kein Hand mehr die zugreifft / vor zeiten het ich wol Diebs 
negel / da ich mein Herren Chriſtum noch nicht recht er⸗ 
kant / aber ſetzund bin ich todt / kan kein Hand mehr regen 
zum Diebſtal. Wer geſtolen hat / ſagt Sanct Paulus / der 
ſtele nimmermehr / Es hat mich Chriſtus von dieſer vnd 
allen andern Suͤnden mit ſeinem Blut geweſchen vnd ge/ 
reiniget / darumb ehe ich mit vnrecht frembd Gut wil be⸗ 
ſtgen / ehe wil ich betlen gehen oder arbeiten / das mir das 
Blut zu den Neglen auſsgche, Ein ſolcher Menſch iſt der 
Welt creutziget an ſeinen Henden / das er vnrecht / frembd 
Gut nicht mehr wil zu ſich ziehen. ä rp 
Alſo ſcind der gleubigen Augen geereutziget / die ſic ab⸗ 
wenden / auff das ſie die Eytelkeit nicht ſehen / vnd dieſel— 
bigen nicht mehr zur Geilheit res Fleiſches misbrauchen, 
Deſsgleichen ihre ohrn / das ſic nicht mehr gern vnzuͤchti⸗ 
ge ding hoͤren / wie zuuor geſchehen / che ſie Chriſtns Tem⸗ 
pel worden ſeind. Der Mund will ſich nicht mehr zu dem 
viehiſchen / vnzuͤchtigen / Freſſen vnd Sauffen brauchen 
laſſen. Das Hertz bewilligt nicht jr boſe Gedancken / oder 
erholet ſich bale wider / auff das er der Welt kein Dienſt 
mehr thue in der Stunden, Die duͤſs woͤllen den ſuͤndigen 
Leib nicht mehr tragen an vngebuͤrliche ort / Sonder ſeind 
todt vnd abgehawen. In ſumma / der gleubig Menſch will 
mit der Welt / das iſt / mit jrer Suͤnd kein Gemeinſchafft 
vnd Geſellſchafft mehr haben / wie zunor geſchehen. Daͤr— 
zu vermanet alle Chriſten der Apoſtel Paulus / Ihr ſeidt 
geſtorben / vnd ewer Leben iſt verborgen mit Gy. * in 
ott. 

Gott. So toͤdtet nur ewere Glieder / die auff Erden ſein / 
Hurerey / Vnreinigkeit / ſchendliche Brunſt / boſe Luͤſt 
vnd den Geitz / welcher iſt Abgoͤtterey / vmb welcher willen 
kompt der Zorn Gottes / vber die Kinder des Vnglau⸗ 
bens. 

Sollichs aber iſt nicht volkommen in vns / ſo lang wir 
auff Erden leben. Darumb ſpricht Sanct Paulus / Laſſet; 
die Sund nicht herſchen in ewerm ſterblichen Leib / thr ge 
horſam zuleiſten in jren Luͤſten / auch begebendt nicht der 
Suͤnden ewere Glieder zu Waffen der Vngercchtigkeit / Gal. 6. 
ſonder begebet euch Gott ſelbs / als die da aus den Todten Rom. 6, 8, 
lebendig worden ſein / vnd ewere Glieder Gott zu Waffen 
der Gerechtigkeit. S. Paulus ſagt nicht / das die Suͤnd 
nicht in vnſerm Leib — ſey / daruͤber SO. Paulus klagt Rom. 7 
da er ſpricht / Ich weiſs / das n mir / Das iſt / in meinem 
gleiſch / wohnet nichts guts / Vnd Johannes / So wir ſa; 1 loan, i. 
gen / wir haben kein Suͤnd / ſo verfuͤren wir vns ſelbs / vnd 
die Warheit iſt nicht in vns / ſonder will / das ſte nicht her⸗ 
ſchen vnd regieren ſoll / wie ſie zuuor gethan hat. Die ſůnd Pfal. 51, 
iſt der alt Schultheiſs / der vns gebotten hat alles / das vns Ephe. 1. 
geluſt hat / denn wir ſeindt in der Suͤnden empfangen / die⸗ a — 
ſer Schuldheis iſt vns angeboren / den hat aber C hriſtus L 5. on 
abgeſetz / vnd hat vns an ſein ſtat einen anderen Schuld- 
heis oder Vogt in das Hertz geſetzt / Das iſt der Heilig 
Geiſt / der ſoll hinfuͤro regieren / Vnd ſollen dem Alten 
ſchuldheiſſen nicht mehr gehorſam ſein / nichts weder vmb 
ſeine Gebot / noch Verbott geben / ſonder dem Geiſt Got— 
tes folgen / denn er laſt nicht nach / er woͤlt gern wider zu 


dem Ampt kommen / Vnd moͤcht jn vnſer Fleiſch / ſeiner 
iij art 


1. Cor. iz. 
Rom. 7. 

art vnd natur nach / wol leiden. Aber dem Geiſt Gottes 
ſollen wir folgen / vnd vns nicht anderſt ſtellen / denn als 
wenn wir todt weren / ſo offt vns der alt Schuldheis vm 
ein dienſt anſprechen wil. 

Was wirdt denn zu letſt daraus / wenn der Menſch 
der ſuͤnden vnd der Welt gecreutziget iſt? Spricht Sanct 
Paulus weiter / Denn in Chriſto Iheſu / gilt weder Be⸗ 
ſchneidung / noch Vorhaut etwas / Sonder ein newe Crea⸗ 
tur. Dieſer Spruch ſcheinet ein harte Redt ſein / als vers 
werffe darmit S. Paulus die Beſchneidung. Aber Sanct 
Paulus ſagt nicht / die Beſchneidung gelt nichts / Sonder 
ſetzt ein Woͤrtlin hinzu in Chriſto / in Chriſto ſaget er / 


gen. 6. gelt ſie nichts. Denn ehe Chriſtus kommen iſt / Hat ſie 
Rom. 4. viel gelitten / vnd iſt ein Bund Gottes geweſen / vnd was 


Menlich nicht iſt be ſchnitten geweſen / das wardt aus dem 
Volck Gottes auſsgereittet. Aber dieſes Bund zeichen hat 
nicht lenger weren ſollen / denn biſs Chriſtus kompt / der 
hat es auffgehaben / wie auch andere Sitten / die dem Juͤ⸗ 
diſchen Volck gegeben waren / von dem geſchrieben ſtchet / 


Deut. 18. Einen Propheten wie mich / ſpricht Moſe / wirdt der 


HERR dein Gott dir erwecken / aus dir vnd aus deinen 


luden. Bruͤdern / dem ſolt jr gehorchen. Vnd der Herr / Ich will 


jnen ein Propheten wie du biſt erwecken aus jhren Bri 
dern / vnd meine Wort in ſeinen Mundt geben / der ſoll zu 
jnen reden / alles was ich gebieten werde / Vnd wer mein 
Wort nicht hoͤren wirdt / die er in meinem Namen reden 
wirdt / von dem will ichs fordern. Dieſer Prediger iſt 
Chriſtus / der hat nicht geſagt / gehet vnd beſchneidet alle 
Voͤlcker / wie die Juden / ſonder tauffet ſie / etc. — 
i 

iſt die Beſchnei dung inChriſto nichts nutz / oder gilt nichts / 
wie hie S. Paulus ſagt / Es gilt gleich die Vorhaut ſo viel / 
als die Beſchneidung / das iſt / es iſt nichts daran gelegen / 
wenn du nur ein newe Creatur biſt. 


Es waren aber falſche Prediger / die lehreten / man Ado, 103 


koͤndte nicht ſelig werden / man lieſſe ſich denn beſchnei⸗ 


den / darwider ſchreibet S. Paulus / Ich Paulus ſage Mala 3+ 


euch / wo jr euch beſchneiden laſſet / ſo iſt euch Chriſtus kein 
nuͤtz / Ir habt Chriſtum verloren / die jhr durch das Ge⸗ 
ſetz gerecht werden woͤllen / vnd ſeidt von der Gnad gefal⸗ 
len. Alſo auch hie / ſpricht er / in Chriſto gelt weder Be⸗ 
ſchneidung / noch Vorhaut etwas / ſondern ein newe Creas 
ur, | 

Das aber etlich dieſen Spruch auch auff die Sacra⸗ 


ment des newen Teſtaments / ſonderlich die heilige Tauff Marth. 28. 
zichen / daran jrren ſie ſich hefftig. Denn die Beſchnei⸗ Nr. 16, 


dung iſt nur einem Volck ein zeitlang gegeben worden / die 
Tauff aber allen Voͤlckern aufferlegt / die zu Chriſto kom⸗ 
men / vnd das Bundzeichen des newen Teſtaments. Da⸗ 
rumb ſich die weit irren / die da fuͤrgeben duͤrffen / es lege ni⸗ 
chts oder wenig daran / es ſey einer getaufft oder nicht ge⸗ 
taufft / wenn nichts am Waſſer Tauff gelegen were / Chri⸗ 
ſtus wurde es ſo ernſtlich nicht befohlen / vnd ſeine Juͤnger 


ſo vleiſsig gebraucht haben. Wirckent Buſs ſagt Petrus / Acto. 2 


vnd laſſet euch tauffen auff den Namen Jeſu zur vergebung 
der Suͤnden / ſo werdet jr die Gab des heiligen Geiſts em⸗ 
pfangen. 

Was aber S. Paulus durch ein newe Creatur woͤlle 


verſtanden haben / das lehret er vor dieſem Text / da er 
ſchreibt 

| ſchreibt / denn in Chriſto Iheſu gilt weder Beſchneidung / 
| noch Vorhaut etwas / Sondern der Glaub / der durch die 
| Lieb thetig iſt. So heiſt nun S. Paulo ein newe Crea/ 
tur ein ſolcher Menſch / der einen lebendigen Glauben hat 
8 an Chriſtum / vnd ſich durch die Lieb ſehen leſt. Denn ein 
Rebe. 3 * glaubt ger Menſch iſt durch Waſſer vnd Geiſt von newem 

geboren vnd ernewert / in dem Geiſt ſeines Gemuͤts / dauon 

Chriſtus Nicodemo ſaget. Wie ein ſoleher Menſch zuuor 
luſt vnd liebe hat gehabt zur Suͤnde vnd darinnen gelebt / 
Alſo iſt er itzt nach der andern Geburt der ſelbigen feindt 
vnd haſſet ſie / wandelt nicht mehr darinnen / wie S. Pau; 
lus ſchreibt / wo jr nach dem F leiſch lebet / ſo werdet jr ſter⸗ 
Ephe.1. ben muͤſſen / wo jhr aber durch den Geiſt des Fleiſchs ges 
Rom. d. ſchefft tödtet / ſo werdet jr leben / mit welchem wir biſs auff 

5 den tag vnſerer Erloͤſung verſigelt ſind / der vnſerm Geiſt 

1. Cor. iz. zeugnus gibt / das wir Kinder Gottes ſein. Der hilfft vns 

ſtreiten. Gleich wol aber iſt dieſer Streit vnuolkommen / 

. wie auch das Erkendtnus Stuckwerck / wenn wirdt es 
volkommen ? wenn wir abacſtorben ſein / denn ſo lang wir 
vns regen / ſo lang reget ſich auch die Suͤnde in vns / ſo wir 

aber ſterben / ſo ſtirbt erſt die Suͤnd auch gar mit vns ab. 
Hie aber in die ſem Leben / hat es vmb die Suͤnd in vns ein 
geſtalt / als vmb das Gr: afs / das man 1m Sommer wol 
fl offt abmehet / aber es wechſt ſjmmer wider hernach. Alſo 
1 auch koͤnnen die Glaubigen wol durch die Gnad Gottcs 
ö boͤſe Gedancken aus ſchlagen vnd abmehen / aber ſie komen 
doch immer wider / wenn du aber ein Hacken oder Bickel 
nemeſt / vnd hackeſt den boden vmb / das die Wurgel vber 


ſich gegen der Sonnen ſich wendet / als denn ſtirbt ply das 
Hr as, 


Rom. 8. 

Gras. Alſo / wenn wir vns nicht mehr regen koͤndten / ſtre⸗ 
cken alle viere von vns / vnd ligen ſieben Schuch vnder der 
Erden / ſo wirdt die Suͤnd / ſo noch in vnſerem Fleiſch ſte⸗ 
cket / auch abſterben vnd verderben / vnd nicht mehr auſs⸗ . ;. 
ſchlagen / denn die Wurtzel verdirbt gar. 

Aus dieſem Spruch S. Pauli / lernet nun ewer Lieb 
auch / was da heis aus der Welt gehen / welches allein den 
Geiſtlichen Perſonen zugehoͤrt / Nemlich / nicht von einem 
Haus in das ander ziehen / denn ſie ſtehn alle in der Welt / 
vnd machen vns fuͤr ſich ſelbſt weder beſſer noch boͤſer. Es 
heiſſet auch nicht von den Leuten in ein ode lauffen / Denn 
das macht auch fuͤr ſich ſelbſt nicht fromb. Wir leſen von 
dem fromen Ertzuatter Loth / der zu Sodoma gewonet hat 
vnder den groͤſſeſten Schelcken vnd Buben / die vnder dem 
Himmel haben ſein moͤgen / So lang nun Loth vnder 
jnen gewonet hat / iſt er ein Frommer / Gottsfuͤrchtiger 
Biderman geweſen. Da er aber durch den Engel Gottes 
auſsgefuͤret / vnd bey ſeinen Toͤchteren allein war / begieng 
er ein abſchewliche Suͤnd mit ſeinen Kindern / die er zu 
Sodoma nimmer mehr gethan hette. So nun das dieſem Gen. 19, 
frommen Man widerfaren iſt / der aus dem Beuelch Got 
tes aus Sodoma gangen iſt / haben wir leichtlich zuſehen / 
das es nicht heis aus der Welt gehen / wenn man ſich von 
den boͤſen Leuten abſuͤndert / vnd in die Einoͤde lauffet. 
Denn lauff wohin du wilt / ſo wirſt du die Welt mit dir 
tragen / die in deinem Flei ſch ſtecket. Darumb wer aus der 
Welt lauffen wil / der mus aus ſeiner Haut ſchlieffen / dar⸗ 1. Ioan. 2 
innen die Welt mit jren Suͤnden vnd Luͤſten ſteckt / wie 
Johannes leret / da er ſchreibt / Habt nicht 1% die _— 

no 

noch was in der Welt iſt / ſo ſemandt die Welt lieb hat / in 


dem iſt nicht die Liebe des Natters. Denn alles was in 


oba. 17. 


Deut. 12. 


Matth. 22 


der Welt iſt (nemlich des Fleiſches Luſt / vnd der Augen 
Luſt / vnd hochfertigs Leben) iſt nicht vom Vatter / ſon⸗ 
der von der Welt / Vnd die Welt vergehet mit jrer Luſt / 
wer aber den Willen Gottes thut / der bleibt in ewigkeit. 
Dieſes alles kan ein Menſch / der vnder den Leuten wonet / 
ſo wol thun / als der in ein Wuͤſte geht / vnd vermeinet dar, 
mit Gott zudienen. Alſo betet auch Chriſtus fir ſcine 
Juͤnger / Vatter ich bitt nicht / das du ſie von der Welt ne/ 
meſt / ſonder das du ſte bewareſt von dem vbel. 

Die aber eigens willens ohn ſondern Goͤttlichen Bes 
ruff / ſich von den Leuten hinweg thun / begehn ein zwifache 
Suͤnde. Erſtlich vermeinen ſic Gott beſſer zudienen nach 
ſrem Gutbeduncken / denn wie ſie Gott beruffen vnd vers 
ordnet hat. Zum andern / ſo entziehen ſie ſhrem Nechſten 
jren dienſt / den ſte jnen nach dem Befelch Gottes ſchuldig 
ſein / handlen alſo beids wider den Glauben vnd die Liebe 
des Nechſten / vnd koͤnden auch nimmer mehr ein guts Ges 
wiſſen haben. 

Ein O berkeit ſicht / das es vbel zugehet / vnd will dar, 
umb jhr Ampt verlaſſen / ſich in ein Kloſter begeben / vnd 
daſelbſt Gott mit betten dienen ete. Die verſuͤndiget ſich 
ſchwerlich an Gott vnd wider jren Nechſten. Denn Gott 
hat jme die Gab geben / zu dieſem Beruff / darein er geſetzt 
iſt / ſpringt er daraus / ſo wirdt in Gott ſtraffen / Denn es 
kan nicht jederman regieren / Gott gibt ſonderliche Leut 
dar zu / vnd ob ſie ſehen / das ſte es nicht alles eben machen 
kaͤndten / ſollen ſie nicht aus der Welt darumben gy 

onder 

fonder ſrett BeruFauſswarten/vnd Gott bitten / das er ſie 
vor vbel behuͤte. Mit dieſem Troſt / hab ich ſelbſt viel in j⸗ 
rem Beruff behalten / die ſonſt durch Irthum oder Vnge⸗ 
dult daraus geloffen weren. 


Der Prophet Jeremias wolt auch ein mal aus der welt , 
lauffen vnd nicht mehr predigen / weil er ſahe / das ſich nie 
mands ab ſeiner Predig beſſern wolte. Deñ alſo ſchreibt er 
von jm ſelber / Seit ich geredt / geruffen vnd gepredigt habe 
von der Plag vnd Verſtoͤrung / iſt mir des Herrn Wort zu 
hon vñ ſpot worden / da gedacht ich / wolan ich wil ſein nicht 
mehr gedencken / vñ nicht mehr in ſeinem Namen predigen. 
Aber es ward in meinem Hertzen wie ein brennendt Fewr / 
in meinẽ Gebeinen verſchloſſen / das ichs nicht leiden kund / 
vnd wer ſchier vergangen. 


Alſo / wenn ein Prediger darumb nicht mehr predigen 
wolt / wenn er ſehe / das ſich die Leut nicht alle beſſerten / der 
wuͤrde vnrecht thun / vnd koͤndte es gegen ſeinem Gott nim⸗ 
mer mehr verantworten. 


Alſo auch die Eheleut / wenn ſic der vr ſachen halben woͤl 
ten einander verlaſſen / wie etwan geſchehen / handelten ſie 
wider Gottes Befchl vnd jren Beruff / vnd theten vnrecht / 
die Suͤnde ſollen ſie fliehen / aber jren Goͤttlichen Standt 

vnd Veruff nicht verlaͤſſen. 

Es ſollen aber alle geiſtliche Perſonen / das iſt alle 
techtglaubige Chriſten thun / wie in dieſer Welt pflegt ein 
Menſch zu thun / der in ein ander ort oder Land ziehen 
muſs / der ſchickt jmmer ein Stuͤck / Vaſs / oder Stibich 
nach dem andern vor jme hin an das ort / da er hinziehen 
, ij wil / 

wil / vnd wenn es zeit iſt / ſo ſitzt er auff ſein Wagen vnd fert 
— daruon. Alſo ſollen auch alle Chriſten thun / die wiſſen / das 
ſiſie Frembbdling in dieſer Welt ſein / vnd hie kein bleibende 
ſtatt haben / die ſollen alle tag auſszichen / vnd immer etwas 
vor jnen hin ſchicken / das iſt / ſich teglich von der Welt luſt 
abziehen / vnd warten der ſeligen Stund / das jnen Gott 
der Herr den Wagen ſchickt / das ſie auff ſitzen vnd daruon 
fahren / das iſt / dem Herrn / der ſie aus dieſem zeitlichen Le⸗ 
ben abfordert / mit Gedult glauben vnd freuden gehorſam 
ſein / vnd in das ewig Vatterland ziehen / das vns von ewig 
keit bereitet / vnd durch Chriſtum verdienet / ja mit ſeinem 
thewren Blut erkaufft iſt. 
Alſo hat ewer Lieb die zwey Capittel der Chriſtlichen 
Regel / daraus jr gelernet / wardurch jr widerumb einen gue 
digen Gott vberkommen haben / vnd wie jr euch gegen jm 
vnd vmb ſeinet willen gegen dem Nechſten halten ſollen in 
cwrem Leben / damit jr dieſe Gnad nicht widerumb verlie⸗ 
5 ren / ſondern behalten vnd ewiglichen darinnen bleiben vnd 
145 leben moͤgen. Darein jr durch den Verdienſt vnſers Her⸗ 
ren Iheſu Chriſti geſetzt ſein. In nachfolgender Predigt / 
4 woͤllen wir gegen dieſer Regel alle andere Regel halten / 
MY vnd ſehen / ob ſie ſich mit dieſer vergleichen kuͤnden / wo aber 
1 nicht / euch ein richtigen Weg aus dem vnfehlbarn Wort 
oj Gottes anzeigen / wie jr daruon halten ſollen. Der Herr 
1 verleihe aber vns allen ſein Gnad vnd heiligen Geiſt / auff 
* das wir nicht von der Regel vnd Weg vnſers Herren 
i Chriſti abweichen/ſondern bey derſelbigen be; 


Ebre. 12. 


1 ſtendiglich verharren / vnd ſelig wer⸗ 
| den / AMEN. Di 
ie 

Die fuͤnfft Predig. 


Ein Vergleichung der Hegel Chri 
ſti mit S. Benedicts regel. 


ROM. III. 
Gott ſey warhaffii / aber alle Men⸗ 
ſchen Luͤgener. 
8. Wer Lieb hat in den vorgehenden Predigen 
n gehort dic Regel eins C hriſtlichen Gottſeli⸗ 


2 gen / Geiſtlichen / vnd Gottge elligen lebens / 


wie ein Chriſten Menſch ſich halten ſoll / das 

er einen gnedigen Gott vberkommen / vnd e⸗ 

wiglich behalten moͤge. Dieſe Regel hat zwey Capittel / 

eins / wie vnd was man glauben ſol/das ander / wie man les 

ben ſol. Auff dieſe zwey Capittel gehet alles das / was im al. 

ten vnd newen Teſtament durch die heiligen Propheten 
vnd Apoſtel beſchrieben iſt. 

Dieweil aber nach der Himmelfart Chriſti / vnd ab⸗ 
ſterben ſeiner lieben Apoſtel / viel vnd mancher ley Regel 
ſeindt erdacht vnd gelert worden / wie man zu Gott komen / 
vnd jm gefellig dienen ſol. Woͤllen wir dieſelbigen beſehen / 
ob ſie ſich mit der Regel Chriſti vergleichen moͤgen oder 
nicht / denn wo ſie derſelben nicht zu wider / iſt billich / das 

H um man 


Rom.s. 


Sen. 3. 
& Tt 


gen Gott vberkommen. Das ander jr art vnd weis zu bet- 

man ſie lobe / vnd wer jhm fuͤrgenommen hat / Gott darin⸗ 
e laſſe / wo ſie aber der ſelbigen zu wider 
ſeindt / wirdt ſich ein jedes froms Hertz / das auff den Na; 
men vnd Regel Iheſu Chriſti getaufft iſt / wol wiſſen zu 
ten. 
| * Zu dieſem vnſerm Chriſtlichen Fuͤrnemen / wirdt vns 
ſonderlich dienen der Spruch des heiligen Apoſtels Pau— 
li / den ewer Lieb hat hoͤren verleſen / Gott ſey warhafftig / 
vnd alle Menſchen falſch / der vns leren wirdt / wie wir vns 
halten / vnd wem wir folgen ſollen / wenn Chriſti vnd ande⸗ 
rer Vetter Regel wider einander ſeyen / nemlich / wenn 
Gott etwas redet vnd befilcht / die Menſchen aber leren ein 
anders / ſo ſoll man Gott mehr glauben / denn allen Mens 
chen. | 9 
5 Denn die Menſchen ſind alle von Natur Luͤgner / von 
jren erſten Eltern her / die von Gott / der die ewig Warheit 
iſt / abgefallen ſeind / vnd kompt ſie ſawr an / das ſie ein vol⸗ 
komne Warheit ſagen / Gott die ewig Warheit mus ſie fuͤ 
ren vnd leiten. Der Menſch / wie from er auch iſt / kan bei; 
des jrren vnd ander Leut in Jrtf.umb fuͤren. Gott aber die 
ewig Warheit / kan weder ſrren / noch andere / ſo im vnd ſei⸗ 
nem Wort gehorſamlich folgen / in Irthumb verfuͤren. Da 
rumb wird von noten ſein / woͤllen wir nicht verfuͤrt werdẽ / 


das wir hoͤren / was der Herr redet / vnd demſelbigen getrew 
lich folgen. Den Menſchen aber ſo ferr vnd weit / ſo ferr ſic 
vns nichts wider ſein Wort leren. „ 


Es ſeind aber gar nahend aller Regel drey Heuptſtuͤck / 
das erſt jr Glaub / wie man muͤſſe widerumb einen gnedis 


ten 

ten / vnd Gott zu loben. Das dritt / wie man ſich auch euſ— 
ſerlich halten / vnd darmit ſme dienen ſoll. Dieſe drey Cas 
pitel wollen wir ein wenig Examinieren / Ind nach der 
Richt ſchnur Sanct Pauli vrteilen / was daruon zuhalten 
ſeye, 

Zum erſten / wie vnd wardurch man koͤndte vnd muͤſſe 
einen gnedigen Gott vber kommen ⸗ hat ewer Liebe / in den 
vorgehenden Predigen gehoͤrt / das es geſchehe allein durch 
den Verdienſt / das iſt / durch das aller heiligeſt vnd bitter 
Leiden vnd Sterben / vnſers Herren Iheſu Ehriſti / wie 
geſchrieben ſtehet / Sihe / das iſt Gottes Lamb / welches 


der Welt Suͤnde tregt / Vnd S. Petrus. Es iſt in kei— 6 


nem andern Heil / iſt auch kein anderer Name / den Men— 
ſchen gegeben / dar innen wir ſollen ſelig werden. Vnd S. 
Paulus / Gleich wie durch eines Menſchen Vngehorſam 
viel Suͤnder worden ſi nd/al ſo auch durch eines gehorſam / 
werden viel gerecht. Dergleichen zeugnus ſein alle Schriff 
ten der Propheten vnd Apoſtel erfuͤllet. 

Was leret aber von dieſem Stuͤck S. Benedict in ſeiner 
Regel? Hicruon woͤllen wir ſeine eigne Wort hoͤren / die in 
der Vorrede der Regel Benedicti ſtehn /K ateini ſch lauten 
ſie alſo / Auſculta o fili præcepta Magiſtri , & inclina aurem cordis tui, & 
admonitionem pij patris exipe, e effice, & efficaciter comple, ut ad eum per 
obedientiæ laborem redeas , 4 quo per inobedientiæ deſideria receſſeras. 


Das iſt / Mein Son / vernem die Gebett oder Lehre des 
Meiſters / vnd neige die ohrn deines Hertzen / Vnd neme 
auffdie Vermanung des Gottſeligen Vatters / das du zu 
dem / durch die Arbeit des Gehorſams wider kommeſt / 
von dem du durch die Geluͤſt des Vngeforſams biſt — 

wichen / 


lohan. i. 
cto. 4 


Rom. 5. 

wichen. Mit dieſen Worten lehret S. Benedict / auff was 
grund ſeine Regel ſtehe / vnd wohin alles das gerichtet ſeye / 
das er ſeinen Moͤnchen zuthun aufferlegt / Nemlich das 
ſie dardurch widerumb ſollen vnd moͤgen zu Gott kom⸗ 
men. 

Das aber ſollichs kein Rhat / ſonder ein ernſtlicher Be; 
felch ſey / den S. Benedict gibt / das zeiget er gleich am en⸗ 
de ſeiner Regel ſelbſt klar vnd lauter an / da er alſo ſchreibt. 
duſcipiendis frater, in oratorio, prom ttat corã omnibus, de ſtabilitate ſua, & 
conuerſionem morum ſuorum, obedie itiam, coram Deo cx ſanctis eius: vt ſi 
aliquando aliter fecermt, à Deo ſe damnatum ſciat, quem irridet, das iſ / 
der Bruͤder / ſo auffgenommen wird / ſol vor jnen allen vor 
Gott vnd ſeinen Heiligen verheiſſen / das er woͤll beſten; 
dig bleiben / ſein Leben beſſern / vnd dieſen Gehorſam hal; 
ten / denn wo er ſich anderſt halten werd / ſoll er wiſſen / 
das er von Gott verdampt ſeye / den er verſpottet. 


Ich mein / das heiſſe ein ernſtlicher Befelch / Vnd 
harte Trewung / wenn einer / der ſich in dieſe Regel begi⸗ 
bet / nicht alles helt / der ſoll wiſſen / das er verdampt ſeye / 
Dergleichen ſchreibt er auch zuuor / Da er den fuͤnfftzehen⸗ 
den Pſalmen anzeucht / vnd ſpricht / $i compleamus habitat ont 
officium , erimus heredes regni calorum, Das iſt / wenn wir er⸗ 
fuͤllen vnd thun / Was ein Einwohner (des Himmel⸗ 
i ag Schuldig iſt / ſo werden wir das Himmelreich Er⸗ 
erben. 

Aus dicſen Worten Benedicti / kan ein jeder einfeltiger 
Chriſt wol abnemen / wohin ſeine Regel gerichtet ſeye / 
Nemlich / das er ſeinen Schuͤlern vnd Moͤnchen hat w6l/ 
len ein Weg anzeigen / wie ſie in Himmel — zu 

otk 

Gott komen moͤgen / die ſtehet darinnen / das ſic thun / was 
er jnen fuͤrgeſchrieben hat / vnd ſollen wiſſen / wo ſie es nicht 
thun / das ſie verdampt ſcien. 

Vnd darmit niemand vbereilt wuͤrde / hat er befohlen / 
zuuor vnd ehe einer beſtendiglich in die Bruͤderſchafft ein⸗ 
genommen werde / ſoll man jm dieſe Regel drey mal fuͤrle⸗ 
ſen / das erſt / vbder zwen Monat / nach dem er eingenommen 
iſt / das ander mal / vber ſechs Monat / das dritt / vber vier 
Monat / vnd wenn er als denn verheiſt / das er alles halten 
woͤlle / was in der Regel ſtehet / ſoll er in die Gemein ein⸗ 
genomen werden / vnd ſoll wiſſen / das er durch dieſe Re⸗ 
gel verſtrickt ſeye / ſein Lebenlang nicht aus dem Kloſter zu 
gehen / noch die ſes Joch mehr verlaſſen / darunder er ſich be⸗ 
geben hat. 

In dieſer Regel werden geſetzt zwoͤlff Staffel der De⸗ 
mut / daraus ein Leiter gemacht wirdt / an deren ſie ſollen 
gen Himel ſteigen / vnd zu Gott kommen / wenn ſie ſich al⸗ 
fo demuͤtigen / vnd die Regel der Demut halten. 

Nun iſt die Frag / ob dieſe Regel gerecht ſeye / vnd wer 
ſich darein begeben hat / Gott gefellig vndjm angenem ſey⸗ 
Hie muͤſſen wir Gottes Wort hoͤren / das lehret vns / wenn 
wir durch vnſern Gehor ſam / durch vnſer Arbeit / durch vn⸗ 
ſer Demut hetten koͤnnen Gott widerumb verſoͤnen / ſo het⸗ 
te Gottes Son nicht doͤrffen auff Erden kommen / Menſch 
werden / vnd vns durch ſeinen Gehorſam / durch ſein Arbeit 
vnd Demut verſoͤnen / vnd vns einen gnedigen Gott vnd 
Vatter machen / wie S. Paulus leret. Wenn ein Geſetz ge 
geben were / das da koͤnne lebendig machen / ſo keme die Ge⸗ * 
rechtigkeit warhafftig aus dem Geſetze. oe 

cx 

Aber die Schrifft hat es alles beſchloſſen vnter die Sim⸗ 
de / auff das die verheiſſung keme durch den Glauben an Je 
ſum Chriſtum / gegeben denen / die da glauben. Vnd aͤber⸗ 
mals / So durch das Geſetz die Gerechtigkeit kompt / ſo iſt 
Chriſtus vergebenlich geſtorben. Vnd abermal / Ir hab 
Chriſtum verlorn / die jhr durch das Geſetz gerecht werden 
wolt / vnd ſeid von der gnad gefallen. Hie legt S. Paulus 
Moſes Regel darnider / die er aus dem Befehl Gottes ſei⸗ 
nem Volck fuͤrgeſchrieben hat / die viel volkomner iſt / denn 
S. Benedictus / Franciſcus / Alexius / oder Dominicus Re 
gel geweſen ſein. Denn was kan volkomners gebotten wer⸗ 
den / denn das Moſes ſagt. Du ſolt Gott deinen Herrn lie⸗ 
ben von gantzem Hertzen / von gantzer Seel von gantzẽ Ge 
muͤt / vnd deinen Nechſten als dich ſelbſt? An dieſen zweien 
Gebotten ſagt Chriſtus / hanget das gantz Geſetz vnd die 
Propheten. Von dieſem Geſetz redet der Apoſtel / vnd leret / 
wer durch dieſes Geſetz woͤlle zu Gott komen / der hab Chry 
ſtum vnd die Gnad Gottes verloren / wieuiel weniger wird 
es S. Benedicts Regel _ 
Es het wol Gott zu Adam vnd Eua moͤgen ſagen / weil 
fr mir ſeid vngehor ſam geweſen vñ von mir abgewichen / ſo 
fahend an vnd werden mir widerumb gehorſam / vnd ſo jh 
euch wol halten / ſo wil ich euch widerumb zu gnaden anne⸗ 
men. Aber er hats nicht geſagt / denn er hat wol gewuſt / 
das ſie den volkomnen Gehor ſam nicht leiſten koͤnnen / vnd 
ob ſie in gleich hernach hetten geleiſtet / ſo weren ſie in doch 
ſchuldig geweſen / wenn fie gleich nicht geſaͤndiget hetten. 
Wo bliebe aber ire Suͤnde / womit ſollen ſie es buͤſſen vñ be 
zalen? daruon prediget jnen der Herr ſelbſt im Paradeis / 
da es 


8 Wt > es 

da er wider die Schlangen redet / Ich will Feindſchafft ſe⸗ det z 


tzen zwiſchen dir vnd dem Weib / vnd zwiſchen deinem Sa⸗ 


men vnd jrem Samen / der ſelb ſoll dir den Kopff zertret⸗ 


ten / Vnd du wirſt jn in die Verſchen ſtechen. Hie wirdt 
Chriſtus verheiſſen / den der Teuffel ſoli an die Verſchen 
ſtechen / auff das jm ſein Kopff zertretten / vnd wir von ſei⸗ 
nem Gewalt erledigt werden. Adam iſt vngehorſam gewe⸗ 
fen / Vnd dardurch in die Vngnad Gottes gefallen / hie 
wirdt jme aber Chriſtus verheiſſen / durch deſſen Gehor⸗ 
ſam er vnd alle ſeine Glaubige Kinder widerumb zu gna⸗ 
den komen ſollen. Adam vnd Eua ſind durch eigen Hoch⸗ 
fart in Gottes Zorn gefallen / vnd durch ein frembde De⸗ 
mut muͤſſen ſie widerumb zu gnaden kommen / wir geſchrie⸗ 
ben ſtehet / Chriſtus ob er wol in Goͤttlicher geſtalt war / 
hielt ers nicht fuͤr einen rhum Gott gleich zuſein / Sonder 
euſſert ſich ſelbs / vñ nam knecht geſtalt an ſich / ward gleich 
wie ein ander Menſch / vnd an Geberden als ein Menſch 
erfunden / ernidrigt ſich ſelbs / vnd ward gehorſam bis zum 
todt / ja zum todt am Creutz / dieſer Spruch S. Pauli ers 
kleret die Wort jm Moſe / vnd leret / das alle Suͤnder nicht 
durch jr eigen Gehorſam oder Demut / ſonder allein durch 
den Gehorſam vnd Demut Iheſu Chriſti / vergebung der 
Suͤnden / gnad vii huld Gottes / vñ das ewig leben erlangt. 
Alſo ſeht wir das die Regel Benedieti im Paradeis von 
Gott verworffen vnd verdampt iſt / der ſeine Moͤnch leret 
durch die Arbeit ihres gehorſams widerũb zu Gott komen. 
Wenn ſonſt nichts in der Regel Benedicti vnrechts we 

re / ſo verderbt es doch dieſes Stuck allein alles. Denn wie 
wollen ſte doch ſoſche Leut troͤſten / Wenn ſie abſterben 
ollen? Denn in dieſer Regel darinnen ſie ſich begeben has 
J ij ben 


Phil. 4 


n 


Die fuͤnfft Predig von dem 
ben Gott zudienen) ſtehet auſsdrucklich / wenn ſie es nicht 
halten / ſollen ſie wiſſen / das ſie verdampt ſeyen. Es kan 
aber keine ſagen das ſie es gehalten habe / ſo mus ſie ver; 
zweifflen in jren Suͤnden / weñ ſie kein andern Troſt hat / 
denn der in S. Benedicts Regel ſtehet. 

Hie wird ſie nichts troͤſten / wenn man jr lang von den 
zwoͤlff Staffeln der Demut ſaget / denn ſie hats nicht ge⸗ 
halten von gantzem Hertzen / von gantzer Seel / wie in der 
Regel ſtehet / Darumb kan ſie auch an dieſer Leiter nicht 
gehn Himmel ſteigen. 

Was iſt denn die Leiter / daran ein ſuͤndiger Menſch 
gehn Himmel ſteigen mus? Es mus ein lange Leiter ſein / 
deren Spitz bis an den Himmel langen / die hat der Cr; 

Gen. 23' uatter Jacob im Traum geſehen / daran die Engel Gottes 
auff vnd nider geſtigen ſein. Dieſes geſicht erkleret Chri⸗ 

wan, 1. ſtus / da er ſpricht / Warlich / warlich ſage ich euch / von nun 
an werdet jr den Himel offen ſehen / vnd die Engel Gottes 

Ephe. 4. hinauff vnd herab fahren / auff des Menſchen Son. Dieſe 
Leiter iſt Chriſtus Iheſus vnſer Herr / ein lange Leiter / 

Die nicht allein biſs an Himmel / ſonder die durch vnd 

vber alle Himel auſsgeht / denn er iſt nicht allein Menſch / 

ſonder auch ein ewiger / allmechtiger Gott / der alles erfuͤl⸗ 

lohan. 3 let. Dieſer ſpricht / Niemandt fehret gehn Himel / denn der 
von Himmel komen iſt / nemlich des Menſchen Son / der 
im Himmel iſt. Was hilfft es vns aber / das Chriſtus gehn 
Himel fehrete viel hilfft es vns / deñ wie er nicht vmb ſeinet 
willen herab gefahren iſt / ſonder vmb vnſer armẽ Suͤnder 
willen / alſo iſt er auch vmb vnſert willen gehn Himel gefa 
ren / das wir vns durch waren Glauben an jn halten vnd 
haben / vt an jme auch gehn Himel faren. Alſo 

Alſo ſagt auch Chriſtus ſelbſt / Ich bin der Weg / vnd 
die Warheit / vnd das Leben / niemandt kompt zum Vat, 
ter denn durch mich. Auff Chriſto dem Herren / als auff 
dem Weg / vnd an ſme als an einer Leitern / muͤſſen wir 
gehn Himmel ſteigen / das geſchicht durch den Glauben an 
jme / wenn wir jn fuͤr vnſern einigen Heiland / Erloͤſer vnd 
Seligmacher halten / wie S. Petrus ſagt / Es in iſt kei⸗ 
nem andern Heil / iſt auch kein ander Nam den Menſchen 
gegeben / darinnen wir ſollen ſelig werden. Vnd abermals 
Von dieſem zeugen alle Propheten / das durch ſeinen Na— 
men alle / die an jn glauben / vergebung der Suͤnde empfa⸗ 


loan. 14. 


Act. 4. 


hen ſollen. Es ſey fern von mir / ſchreibt S. Paulus / zu 1 6, 


rhuͤmen / denn in dem Creutz meines Herren Iheſu. Vnd 


Chriſtus ſelbſt / Ich bin die Thuͤr / ſo jemand durch mich 14,y, 10. 


eingehet / der wirdt ſelig werden. 

Dieweil denn die Regel Chriſti vnd S. Benedict im 
Haupſtuͤck wider einander ſein / wie Liecht vnd Finſter⸗ 
nus / wie Waſſer vnd Fewer. Iſt die Frag / welcher du nun 
folgen ſolleſt? Der Regel Chriſti / darauff du getaufft biſt / 
oder Benedicti / die du nach der Regel Chriſti angenom⸗ 
men haſt? Denn du hoͤreſt / das ſie nicht bey vnd neben ein 
ander ſtehn kuͤnden. Da bedenck dich wol / denn du muſt ein 
mal ſterben / darumb ſebe zu / in welcher Regel du abſter⸗ 
ben wilt. Stirbeſtu in der Regel Chriſti / ſo wirſtu nach 
derſelbigen geurtheilt / ſtirbſtu aber nach. S. Benedicts 
Regel / ſo wirſtu nach S. Benedicts Regel geurtheilet. 
Die Regel Chriſti zeigt dir einen frembden Gehorſam 
vnd Demut / durch welche du muſt gehn Himmel komen / 
nemlich / den Gehorſam Iheſu Chriſti. Die Regel Be— 

J ij nuedicty 


Die fuͤnfft Predig von dem 
nedicti zeiget dir deinen eigen Gehorſam vnd Demut / 
durch welche du als an einer Leiter / von Staffel zu Staf⸗ 
fel gehn Himmel kommen muͤſſeſt / Vnd wo du dieſelbige 
nicht halteſt / ſo ſolt du wiſſen / das du verdampt ſeyeſt. 

Hie gibt dir S. Paulus ein richtigen Beſcheid / vnd 
ſpricht / Gott ſey warhafftig / vnd alle mnſchen falſch oder 
Luͤgner. S. Benedict iſt ein Menſch geweſen / mags wol 
gut gemeinet haben / aber er kan jrren vnd verfuͤren. Chri⸗ 
ſtus aber iſt die Warheit / der nicht jrren noch verfuͤrd kan / 
dem folg / vnd laſſe S. Benedict vnd alle Menſchen faren / 
die dich anders denn Chriſtus leren. 

Nun kan es nicht fehlen / iſt vnſers Herren Chriſti Re⸗ 
gel volkommen / ſo bedarff es S. Benedicts Regel nicht / 
mus man aber S. Benedicks Regel haben / vnd iſt not; 
wendig zu der Seligkeit / So mus die Regel Chriſti vnuol⸗ 
komen ſein / vnd ein mangel haben. Wer wolt aber ſo vnuer 
ſchempt vnd verwegen ſein / der da ſagen duͤrffte / S. Bene 
diet hette ein ſtrengere / volkomnere / vnd Gott mehr gefel⸗ 
lige Kegel geben / denn Chriſtus Iheſus die ewig Weisheit 
ſelber? Es mus auch ein Stoltz vnd Hochfart vber alle 
Hochfart ſein / wenn ein ſolch Menſch ſich ſelbſt verwenet / 
es gefalle Gott mehr / ſeye auch Gott mehr angenem / denn 
ein anders Menſch / das nicht in S. Benedict / ſonder in 
der Regel Chriſti mit warem Glauben vnd vngeferbter 
Liebe wandelt. 

Wir woͤllen auch das ander Stuͤck ſehen / nemlich vom 
Gebet / welches aus dem erſten / das iſt / aus der rechten / 
waren erkantnus Gottes herfleuſſet / ob darinren Chriſtus 
vnd Benedicts Regel auch zuſamen ſtimmen, 

Chriſtus 

Ehriſtus in ſeiner Regel hat erſtlich geboten / das man in 
dem beten nicht viel Ge ſchwetz treibe. Weñ jr betet / ſpricht Matth, & 
2er / ſolt jr nicht vil plappern / wie die Heiden / deñ ſte meinẽ / 
ſie werden erh ret / wenn ſie viel wort machen / darumb ſolt 
jr euch jnen nicht gleich halten / ewer Vatter weis / was jzhy 
diirffet che denn jr bittet. 
S. Venediet aber hat in ſeiner Regel viel vnd lange Ge 
bet fuͤrgeſchr. eben / darmit Gott ſol gedienet ſein / vnd auſs 
dem Gebet ein beſonder Handwerck gemacht / das beſondere 
Leut ſchier nichts thun ſollen / denn allein beten. Dis jr Ge 
bet iſt in ſiben zeiten getheilt / in die Prim / Tertz / Sext / 
Non / Veſper / Complet / Mettin. 
Chriſtus hat fuͤr dieſe ſiben zeit in ſeinem kurtzen Vatter 
vnſer ſiben Bitt geſetzt / darinnen alles das begriffen / was 
vns an Leib vnd Seel / zeitlich vnd ewig von noͤten iſt / hats 
kurtz vnd gut gemacht / denn er weis vnſer Schwacheit vnd 
Bloͤdigkeit wol / das wir anch dieſes nicht mit fo inbruͤn⸗ 
gen Eyfer / vnd volkommenen Gedancken volbringen 
moͤgen. 
Chriſtus hat in ſeiner Regel geleret Gott anruffen / vnd 
dar zu allein durch ſeinen Verdienſt in ſeinem I;amen/ defi 
er ſpri cht / darumb ſolt jr alſo beten / Vnſer Vatter in dem Matth.S 
Himel. Vnd abermals / Was jr den Vatter bitten werden loan. is. 
in meinem Namen / ſo wird ers euch geben. 
Die ſich aber in S. Bernhards Orden vnd Benedicts 
Regel begeben haben / ruffen nicht allein Gott / ſondern alle 
Heiligẽ vnd das gantz Himliſch Heer an / vñ begeren nicht 
allein — Chriſti / ſonder auch der Heiligen verdienſt ets 
was bey Gott zu erlangen. 
So 


ji Ffal. 50. 


Matt. 4. 
fal. 44. 


Roma. 49. 


Die fänff Predigt von dem 


So gehoͤret auch hieher der Spruch S. Pauli / Gott 
{cy warhafftig / vnd alle Menſchen falſch, Der hat geſagt / 
Ruff mich an in der Nott / ſo will ich dich erhoͤren / ſo ſoltu 
mich preiſen. Mich ſagt er / nicht die Heiligen oder Engel. 
Vnd Chriſtus / Du ſolt anbeten Gott deinen Herren / 
vnd jm allein dienen. Vnd der Prophet Eſaias / Biſt du 
doch vnſer Vatter / denn Abraham weis von vns nicht / 
vnd Iſrael kennet vns nicht. Was kan doch klarer vnd hel⸗ 
ler wider die anruffung der abgeſtorbnen Heiligen geſagt 
werden / denn hie geſchrieben ſteht / es ſey vmb ſonſt das wir 
zu Abraham oder Iſrael ruffen / die nichts von vns wiſſen / 
vnd vns nicht kennen / ſondern ſollen vns zu Gott allein in 
vnſer Noth vnd Gebet wenden / Viſtu doch vnſer Vatter / 
als wolt der Prophet ſagen / Was gieng vns doch noth an / 
das wir vns zu den abgeſtorbnen Heiligen wenden / ſo doch 
du vnſer lieber Vatter biſt / vnd vns in keiner Noth wilt 
verlaſſen / ſonder vns viel lieber haſt / denn kein Vatter ſein 
leiblich Kind hat oder haben kan. Wie geſchrieben ſtehet / 
Kan auch ein Weib jres Kindlins vergeſſen / das ſie ſich 


nicht erbarm vber den Son jres Leibs? vnd ob ſte dieſelbi⸗ 


ge vergeſſe / ſo will ich doch dein nicht vergeſſen / ſpricht der 
Herr zu Zion / die da ſaget / der Herr hat mein vergeſſen / 
Was koͤndt hertzlicher / lieblicher vnd troͤſtlichers geſaget 
werden? 

Vnd gilt hie gar nicht / das man fuͤrgibt / es gehe im 
Himmel eben zu / wie auff Crden / das denn nicht gut wer. 
Gleich wie auff Erden ein vnbekandter Menſch ſeinem 
Fuͤrſten durch den Cantzler oder Hoffmeiſter leſt ſein ſach 
fuͤrtragen / Alſo moͤgen auch wir die Heiligen im * 

| mi 

mit vnſerm Gebet erſuchen / vnd jnen dienen / auff das ſic vn 
ſer Noth fuͤrbringen / die vnſerm Herrn vnd Gott viel an⸗ 
genemer ſeien / denn wir arme breſthaffte Menſchen. Aber 
es iſt ein groſſer vnterſcheid / eim Fuͤrſten auff Erden muͤſ⸗ 
ſen offt mittel Perſonen ein Sach anzeigen / denn ſie koͤnd⸗ 
ten nicht allenthalben ſein / vnd alle ding wiſſen. Gott aber 
vnſerm Herren iſt nicht verborgen / der alle ding ſiehet vnd 
weis / ehe wir es jme durch vnſer Gebet fuͤrtragen / wie ge⸗ 


ſchrieben ſtehet / Ehe ſic ruffen / will ich antworten / wenn £ſai.65, 


ſie noch reden / wil ich hoͤren. Der hat vns nicht auff Cantz⸗ 
ler oder Hoffmeiſter / das iſt auff ſeine liebe Heiligen bes 
ſcheiden / das wir ſie vnſer Noth anruffen ſollen / ſondern 
hat vns befohlen vñ aufferlegt / das wir jn anruffen / vnd zu 
ſme in aller vnſer Noth komen vnd ruffen ſollen. Darumb 
wir dieſe Gleichnus wol vmbkeren / vnd das Widerſpiel dar 
aus ſchlieſſen koͤnnen. Wenn ein Fuͤrſt oder Herr / ſeiner 
Vnterthanen einem ſagte / ſo jm etwas angelegen ſey / ſo ſol 
er jn ſelbſt anſprechen / der Menſch wird nicht dem Cantzler 
oder Hoffmeiſter nachlauffen / der jm die Sach in die lenge 
Truchen legen moͤchte / ſonder er gedenckt bey jm ſelber / ich 
wil dem Fuͤrſten ſelbſt mein Supplication vbergeben / ſo 
weis ich / das es fuͤrkompt / denn er hat michs geheiſſen / vnd 
mir alle gnad zugeſagt. Eben alſo hat Gott vns aufferlegt / 
wir ſollen jm alle vnſer Noth klagen / vnd verſprochen / er 
woll vns helffen. Was gieng denn vns noth an / das wir on 
allen befehl vnd Verheiſſung Gottes zu den Heiligen lief⸗ 
fen / denn Gott hats nicht geheiſſen / hat auch kein Zuſagnng 
gethan / das vns die Heiligen hoͤren / das Widerſpiel haben 
wir wol daroben gehoͤrt. 

K Darumb 


= Die fuͤnfft Predigt von dem 

Darumb beids Gott vnd ſeinen lieben Heiligen kein 

groͤſſer Vnehr kan zugelegt werden / denn durch dieſe Aben 
glaubigen anruffung der Heiligen beſchehen iſt. Deñ war⸗ 

umb ruͤffeſt du doch Mariam an? Antworteſt du / ich ver⸗ 

hoff / ſie ſoll mir jren Son verſoͤnen / der jr nichts verſagen 

noch abſchlagen kan / ſo haſtu in deinem Hertzen beſchloſſen 

vnd glaubſt / die Mutter Gottes Maria die Hochgelobt 
Jungfraw ſey dir viel gnediger / vnd habe dich lieber / denn 

jr Sone Chriſtus? Iſt aber das nicht erſchreckenlich zuhoͤ⸗ 

ren? Das du ein Creatur vber den Schoͤpffer erhebeſt / vnd 

dich mehr guts zu einem bloſſen Menſchen ver ſiheſt / denn 

zu Gott ſelber? Denn wenn du glaubteſt das dich Chriſtus 

lieber hette / ſo wirdeſtu gewiſslich zu jme lauffen / Vnd ſein 

corin 1, Mutter nicht bemuͤhen / Chriſtus iſt fax dich geſtorben vnd 
gehn Hell gefaren / ſein Mutter nicht / Chriſtus iſt fur dich 
gecreutzigt / ſein Mutter nicht / der hat dich geliebt / da du 

Roma. 3. noch ſein Feind wareſt / wie der Apoſtel ſchreibt / Darumb 
lohan. 15+ preiſet Gott ſeine Liebe gegen vns / das Chriſtus fir vns 
geſtorben iſt / da wir noch Suͤnder waren / ſo werden wir je 

viel mehr / durch jn behalten werden fuͤr dem Zorn / nach 

dem wir durch ſein Blut ſeind gerecht worden / denn ſo win 

Gott verſoͤnet ſeind / durch den Tod ſeines Sons / da win 

noch Feind waren / viel mehr werden wir Selig werden / 

durch ſein Leben / ſo wir nun verſoͤnet ſeind. 

Ja ſprichſt du / Ich bin ein armer Sunder / darumd 

darff ich nicht zu Chriſto / ich foͤrcht mich fuͤr jme / darauff 
Meth. 9. antwortet dir Chriſtus ſelbſt / da er ſpricht / Die ſtarcken 
beduͤrffen des Artzet nichts / ſonder die Krancken/ Ich bin 

kommen die Sunder zur Bus zuberuffen / vnd nicht die 

Seer: cn Fromen. 

Frommen. Vnd S. Paulus / das iſt je gewiſslich war / 
vnd ein theur werdes Wort / das Chriſtus Iheſus kommen 
iſt in die Welt / die Suͤnder ſelig zu machen. Vnd Chri⸗ 
ſtus ſelber ruffet den Suͤnder zu ſich / vnd ſpricht / kompt 
her zu mir alle die jr muͤhſelig vnd beladen ſeid / ich wil euch 
erquicken. Hie hoͤreſtu / wenn du kein Suͤnder wereſt / ſo be⸗ 
darffteſtu Chriſtum des Herren nicht / Nun du aber mit 
der Suͤnd beladen vnd beſchwert biſt / die drucken dich / ſo 
ſoltu Chriſtum nicht flichen / ſondern eben vmb der Vrſa⸗ 
chen willen zu Chriſto lauffen / der vmb der Suͤnden willen 
in die Welt kommen iſt / der die Suͤnder erloͤſet hat / ſie 
heiſt zu jhm kommen / vnd will ſie ewiglichen ſelig mas 


chen. 

Darumb kanſtu auch der Mutter Gottes vnd allen Hei 
ligen kein groͤſſer vnehr thun / denn ſo du dich mehr guts zu 
ſnen / denn zu deinem Schoͤpffer vnd Erloͤſer verſiheſt / der 
ſich deinen Vatter vnd deinen Bruder nennet / wie denn im 
Vapſthumb beſchehen / vnd lerder noch geſchicht / da vn⸗ 
ſer Herr Gott den Heiligen weichen muͤſſe / vnd ſie mit 
mehr Andacht verehret vnd angebetten worden / denn Gott 


1. Tn 


Matth. ui 


Eſai. G. 
Matth. d. 
Rom d. 


ſelbſt / wie ſic ſelber icht leugnen koͤnden / ſondern bekennen 


muͤſſen. 


Auff der Hochzeit zu Cana in Galilea / da ſie von jr Son 1,444 4, 


mit harten worten abgefertigt ward / ſagt ſie zun Dienern / 
was er euch ſagt / das thund / das iſt vns auch geſagt / wir ſol 
len thun was vns Chriſtus geheiſſen hat. Er hat vns aber 
nicht hei ſſen die Heiligt / ſonder ſn ſampt ſeinẽ Vater anruf 
frn / weñ er es nicht von vns / als den armẽ Suͤndern haben 
wolte / ſo hette ers nicht befohlen vnd die Erhoͤrung ver⸗ 

K ij bheiiſſen / 


Luc. 8. 
Matth. 12, 


lohan, 6. 


Apoc. 22. 


— Die fuͤnfft Predig von dem 
heiſſen / auff ſein Befelch gehe / ſo kanſtu nicht jrren / in dies 
ſem Stuͤck / wenn du thuſt was dich er geheiſſen hat. Vnd 
wenn man dir fuͤrwirfft / lieber / er hat dennoch ſein Mut⸗ 
ter lieber denn dich / Die kan ehe etwas bey ſme erlangen 
denn du / ſo zeuch du herfuͤr den Spruch Chriſti / da jme 
ward angeſagt / ſein Mutter / vnd ſeine Bruͤder ſtehn dar⸗ 
auſſen / vñ wolten jn ſehen / da ſprach Iheſus zu dem / der es 
jm anſaget / wer iſt mein Mutter / vnd wer ſein meine Bruͤ 
der? vnd recket die hand aus vber ſeine Juͤnger / vñ ſprach / 
ſihe da / das iſt mein Mutter vnd meine Bruͤder / denn wer 
den Willen thut meines Vatters im Himmel / Derſelbig 
iſt mein Bruder / Hchweſter vnd Mutter. Was koͤndt den 

armen / betruͤbten Suͤndern troͤſtlichers geſaget werden / 
denn das hie Chriſtus redet / wer den Willen des Vatters 

thue / Der ſoll jm als lieb ſein / als were er ſein Mutter / 

Bruder oder Hchweſter? Das iſt aber der Will des Vat⸗ 

ters / wer den Son ſihet / vnd glaubet an. jne / habe das ewig 

leben / vnd er werde jn auch am juͤngſten tag aufferwecken? 

So begeren es auch die lieben Heiligen vnd Engel Got 
tes nichts von vns / das wir ſie anruffen / wie wir leſen / in 
der offenbarũg Johannis. Da Johannes nider fiel zu den 

Fuͤſſen des Engels anzubeten / ſpricht der Engel zu jme. 

Sihe zu / thu es nicht / denn ich bin dein Mitknecht / vnd 

deiner Bruͤder der Propheten / vnd deren / die da halten dit 

Wort dieſes Buchs / Bete Gott an. 

Alſo haben wir auch das ander Stuck der Regel Chri⸗ 

ſti / vnd deren ſo in S. Bernhards orden leben / vnd S. 

Benedicts Regel halten / Nemlich vom Gebett / vnd bes 
fundẽ / das ſie auch ſtracks wider einander ſein. Der ſicker 

Weg aber ſeye / den der Apoſtel anzeigt / Gott ſey warhaff⸗ 
tig / vnd alle Menſchen falſchs / demnach ſoll ein Chriſt al⸗ 
lein Gott in allen ſeinen Noͤten anruffen / vnd die Heili⸗ 
gen in dieſem fall faren laſſen. So er ſie aber ehren woͤl / ſol 
er jrem Glauben nachfolgen / vnd Chriſtlichen Wandel / 
den ſie zum Preis Gottes / vnd erbawung der Chriſten⸗ 
heit gefuͤrt haben. 

Das dritt Stuͤck in der Regel S. Benediet / belanget 
den euſſer lichen Wandel vi} Leben. Wir woͤllen aber nicht 
alles das handlen / das jnen zu erhaltung Fried vnd Einig⸗ 
keit / vnter jnen ſelbſt / vnd vmb guter Haushaltung willen 
aufferlegt werden / welches mehrertheils Mittelmeſsige 
ding ſeindt / Sonder allein etliche Stuͤck heraus nemen / 
durch welche jr Gewiſſen verſtockt / gebunden vnd gefangen 
ſein / darmit ſie auch vermeint / Gott einẽ beſondern dienſt 
zubeweiſen. Als da ſeind vnter ſcheid der Speis / Vnd das 
ſie nicht ſollen ehlich werden / deñ wo ſie dieſer Stuͤck eines 
oder mehr nicht hielten / haben wir daroben gehoͤrt / ſo ſol⸗ 
len ſie wiſſen / das ſie verdampt ſeyen. So woͤllen wir nun 
auch vor dieſen zweyen Stuͤcken ein kurtzen Bericht hoͤrn. 
Denn hat es Gott geheiſſen / ſo ſollen ſie es halten / hat er 
es aber nicht befolhen / woͤllen wir hoͤren / wie ſich gefangne 
Gewiſſen halten ſollen. 

Es hat vns aber der heilig Geiſt von beiden Stuͤcken 
ein lautere Bericht vnd beſcheid durch den Apoſtel Pau⸗ 


lum gegebẽ / da er zum Timotheo alſo ſchreibt. Her Geiſt 1. Tim 


Gottes ſaget deutlich / das in den letzten zeiten werden et⸗ 
liche vom Glauben abtreten / vnd anhangen den verfuͤri⸗ 
ſchen Geiſtern vnd Lehren der Teuffel / durch die ſo in 

11) Gleiſsne⸗ 


Gal. 1 


T. 


Matth. 15, 


Die fuͤnfft Predig von dem 
Gleiſsnerey Luͤgenreder ſein / vnd Brandmal in jren Ge; 
wiſſen haben. Hie ſagen ſie / hab S. Paulus von dem auſs⸗ 
geloffnen Moͤnch dem Luther geweiſſagt / vnd von ſeinem 
anhang / der vom Glauben abgewichen / vnd ein Rumor vñ 
Vneinigkeit in der Kirchen gemacht habe / da zuuor jeder 
man einig geweſen / hab er durch ſein Teuffels lehr Spal⸗ 
tung vnd Trennung angerichtet / aus welcher weder Glick 
noch Heil komen ſeye. So woͤllen wir ſehen / was doch dieſe 
Teuffels lere ſey / daruon hie der Apoſtel ſchreibt / denn hat 
Luther dieſelbig getrieben / woͤllen wir ſein vnd ſeiner Lere 
muͤſsig gehen. S. Paulus ſchreibt weiter / Sie werden ver⸗ 
bieten ehelich zu werden / vnd zu meidẽ die Speiſs / die Gott 
geſchaffen hat zu nemen mit Danckſagung der Glaubigen / 
vnd denen / die die Warheit erkennen. Wir leſen aber nir⸗ 
gend / in des Luthers Buͤchern / das er die Che / oder die 
Speis verbotten / ſondern viel mehr erlaubt habe / denen es 
verbotten geweſen iſt / darumb gehet dieſer Spruch den Lu; 
ther / auch ſeine Nachfolger nichts an. Wer hats denn ver⸗ 
botten? Her Bapſt vnd S. Benedict haben es gethan / die 
haben ein vnterſcheid vnter der Speiſs gemachet / vnd ver⸗ 
botten auff beſtimpte Zeit Fleiſch vnd anders zu eſſen / 
wider den auſsgedruckten Befehl Chriſti vnd ſeines heili⸗ 
gen Apoſtels. Was zum Mund eingehet / das verunremi⸗ 
get den Menſchen nicht / ſonder was vom Mund ausgehet / 


col. 2, das verunreiniget den Menſchen. Vnd S. Paulus / Laſs 


. 
+. Þ 
* 


$, Cor. io. 


ſet euch niemand Gewiſſen machen vber Speiſe oder vber 
Tranck. Vnd abermals / Alles was auff dem Flciſchs 
marckt iſt / das eſſet. Wider dieſen ausgedruckten Befehl / 
hat man den Leuten nicht allein Gewiſſen gemacht / by = 

if 

der auch an viel enden hertiglich geſtrafft/ weñ einer in der 
Faſten / oder ſonſt auff beſtimpte Zeit hette Fleiſch geeſſen. 
Dieſe Lehr nennet S. Paulus mit einem groben Namen / 
vnd heiſſet es ein Teuff els Lehr. 
Deſsgleichen auch das Verbot nicht ehelich zu werden / 
nennet er ein Teuffels Lehr / denn Gott hat es je nicht ge⸗ 
boten / ſonder einem jeden Menſchen frey gelaſſen / ſich ver⸗ 
eblichen / oder auſſerhalb dem Stand der Che zuͤchtig vnd 
keuſch leben / Wie Chriſtus ſpricht / da ſeine Juͤnger ſag⸗ Math, 193 
ten / Stehet die Sach eines Mans mit ſeinem Weib alſo / 
ſo iſts nicht gut ehlich werden. Er aber ſprach zu jnen / Das 
Wort faſſet nicht ſederman. Vnd S. Paulus / Ein jeder 1. Cor. 71 
hat ſein eigen Gaabe von Gott / einer ſonſt / der ander ſo. 
Darumb ſo ſich ein Menſch vnterſteht dem Herren zu dies 
nen auſſerhalb dem Eheſtand / in dem Jungfrawſtandt / 
vnd vermeinet vmb dieſes Jungfrawſtiands willen Gott 
neher vnd mehr angenem zuſein / der jrret ſich weit. Wel⸗ 
ches mag leichtlich erkennet werden / wenn man die Vr⸗ 
ſachen beſihet / darmit ſie ſolch Meinung beſtettigen woͤl— 
len. Aus S. Paulus Epiſtel geben ſie erſtlich fuͤr / es ſtehe 
geſchrieben / Wer ledig iſt / der ſorget was den Herren 
angehoͤret / wie er dem Herren gefalle / wer aber freyet / der 
ſorget was die Welt angchet / wie er dem Weib gefalle. 
Welche nicht freyet / die ſorget was den Herren angehoͤrt / 
das ſie Heilig ſey beide am leib / vnd auch am Geiſt. Die 
aber freyet / die ſorget was die Welt angehoͤret / das ſie dem 
Man gefalle. Dieſer Spruch / ſagen ſie / leret klar / das ein 
Jungfraw / die in ſrem ſunafrawſtand bleibe / ſey heilig an 
Leib vnd an der Seel / vnd das ſie dem Herren _ vnd 
gefalle / 


. Cox, 74 

Matt. 22. 


Die fuͤnfft Predigt von dem 


gefalle / ſo ſie aber ein Man neme / ſo kuͤndt ſie es nicht / was 
woͤllen wir aber hierauff antworten? Aber es iſt gantz leicht 
zu antworten. Erſtlich / das die Wort S. Pauli nicht alſo 
zuuerſtehen ſcien / kan ein Kind vmb ſieben Jar vrtheilen / 
ſonſt wuͤrde S. Paulus alle Ehemenner vnd Ehefrawen 
verdampt haben / wenn es ohne allen vnterſcheid geredt we⸗ 
re / das alle die da freieten / allein ſorgeten was die Welt an⸗ 
gehoͤrte / vnd nicht was den Herren angehet / welches allen 
frommen Chriſtlichen Eheleuten erſchrockenlich vnd ab⸗ 
ſchewlich iſt zu hoͤren / das ſie nicht ſolten ſo wol ſorgen / was 
dem Herrn angehoͤret / als wenn ſie ledig geblieben vnd ni⸗ 
cht gefreiet hetten. So gibt auch die Erfarung das Wider, 
ſpiel / das viel vnd offt fromme bar Eheleut Gott fuͤrchten / 
vnd von Hertzen ſuchen Gott zugefallen / da ledige Perſo⸗ 
nen ohn alle Gottsforcht vnd Zucht frech vnd frey dahin le⸗ 
ben. 

Es kompt auch daher / das man die Werck der andern 
Tafel nicht darfuͤr halt / wie man ſie halten ſolt. Denn 
viel Leut meinen das heis allein Gott dienen / wenn man 
ſtets auff den Knien ligt vnd viel bettet. Aber wir leſen im 
Euangelio / da Chriſtus von den Phariſcern gefraget 
ward / welches das fuͤrnempſt Gebot were im Geſetze? das 
er hat antwort gegeben / du ſolt lieben Gott deinen Herrn / 
von gantzem Hertzen / von gantzer Seelen / von gantzem 
Gemuͤt / diſs iſt das fuͤrnembſt vnd groͤſſeſt Gebot / das 
ander iſt dem gleich / du ſolt deinen Nechſten lieben / als dich 
ſelbſt. Hie hoͤren wir aus dem Mund des Sons Gottes / 
das ander Gebot / ſeye dem erſten gleich / das iſt / die Werck 
ſo wir vmb Gottes willen / nach ſeinem Befehl W 

ei 

heiſs leiſten / gefallen Gott eben ſo wol als beten. 

Diſs haben wenig Leut verſtanden / denn man hat ſie 
das Widerſpiel gewieſen vnd geleret / ſonderlich die Sta⸗ 
tionierer / ſo vmbher gezogen / vnd Keſs geſamlet / haben 
fromme einfeltige Muͤtterlin angeredt / Liebes Muͤtterlin / 
gebt mir vnd meinen Brudern auch ein Stewer / ſo woͤllen 
wir auch Gott fuͤr euch bitten. Denn jhr habt ſo viel mit 
ewren Kindern Tag vnd Nacht zuſchaffen / das jhr Gott 
nicht dienen kuͤnden. Mit ſolchen vnd dergleichen Worten 
haben ſie viel armer Leut dahin gebracht / das ſie gezweifelt 
ob ſie in dieſem Stand Gott gefallen kuͤndẽ. Etliche haben 
ſich ſelbs gutwillig widerumb von einander geſcheiden / der 
Man in ein Manskloſter / das Weib in ein Frawenkloſter 
gangen / vnd daſelbſten jr leben zugebracht. Hetten ſie a⸗ 
ber gewuſt / das die Werck / ſo ein ſedes nach ſeinem Beruff 
vnd Befehl Gottes im chelichen Stand thut / der Man in 
ſeinem Handwerck / das Weib mit Kinder zeugen vnd 
Haushalten / Gott eben ſo wol gefielen / als ſtetigs auff 
den Knien ligen vnd beten / das doch ſie zu jrer Zeit auch 
nicht vntcrlaſſen / ſie hetten ſich des andern nimmermehr 
_ laſſen / das jnen ſolliche Moͤnch felſchlich fuͤrgeben 


n. 

Aber es hat die Meinung gar nicht bey dem heiligen 
Apoſtel Paulo / da er den Corinthern ſchreibet. Denn er 
ſetzt die Vrſach klar hinzu / warumb er es den Corinthern 


that / vnd ſpricht / vmb der gegenwertigen Noth willen / 1 cor. e. 


das es dem Menſchen gut ſeye / alſo zu ſein. Was iſt es denn 

far ein Noth geweſen ? Das iſt auſs S. Pauli Worten 

klar zuuerſtehen. Bey den Corinthern / * der 92 
1 


436 | © 

| | G Die fuͤnfft Predigt von dem 
ut Glaub anfieng gepflantzet werden / war es gantz gefchrlich 

1 ſich verheyraten / es were gleich Weib oder Mans perſo⸗ 
10 nen / denn es waren wenig Chriſten vnter ſnen. Wenn 

| denn ein Weib ein Man vberkam / wolt ſie den Hausfrics 
den haben / ſo muͤſt ſie ſich des Mans willen bevleiſſen / vnd 
ward alſo nicht wenig an dem Dienſt Gottes verhindert. 
Etliche haben auch den Glauben gar widerumb verlie⸗ 
ren vnd hinwerffen moͤgen / wie auſs den Worten Pauli 
klar zuuernemen. Das aber aus dieſen Worten des Apo⸗ 
ſtels ein Regel gemacht worden iſt / wenn ein Weib einen 
Man neme / ſo ſuche ſie nicht dem Herren / Sondern dem 
Man zugefallen. Darwider iſt S. Paulus mit klaren 


N 4 ) Worten / da er alſo ſchreibet / Solches aber ſage ich zu 
4 4 i Cori. 7. ewerem beſten / Nicht das ich euch ein Strick an Hals 
li +0 werffe. | 


i". Dieſe Wort ſeind vleiſstg zu mercken / S. Paulus will 
LEE keinem Menſchen ein Strick an Hals werffen / ſonde rn in 
Met eines jeden Menſchen freyen Willen geſetzt haben. Die 
Wy” ſolche Gaab der Keuſcheit auſſerhalb dem Eheſtand nicht 
Wiki f. Cor in. y. haben / denen rhat S. Paulus nicht / ſondern gebeut / das ſie 
1 freyen ſollen. Die aber ſolche Gabe haben / in dero freyen 
Willen ſetzt ers / ſich zuuerheyraten oder nicht. Vnd will 
hiemit keinem Menſchen einen Strick an Hals geworffen 
haben. Denn die heut nicht geſinnet iſt zufreyen / die moͤcht 

4 vber etliche Jar vnd Tag anderſt geſinnet ſein, Dar⸗ 
0 umb will ex niemandt binden / niemandt dieſen Strick an 

| Hals werffen / daran ſein Seel moͤchte erworgen / wie lets 
der geſchehen iſt / da man junge Menſchen zuſammen ge⸗ 
ſtoſſen / vnd jnen dieſen Strick an Hals geworfen / dar 
| is 

die Tag ſres Lebens ſich nicht haben mehr duͤrffen derhey⸗ 
raten / die entweder in grewliche vnd abſchewliche Vn⸗ 
zucht gefallen / oder ſonſt jemerlichen vnd erbermlichen ge⸗ 
ſtorben ſeind. 

So kan nun dieſes Gebott / da einem Menſchen die 
Ehe verbotten wirdt / nichts anders denn ein Teuffels Ge⸗ 
bot ſein / wie S. Paulus leret / vnd ein Teuffels Strick / 
darmit viel tauſent armer Seelen gefangen vnd erwuͤrgt 
worden ſein. 

Die Vrſach mag ich nicht erzeſen / darumb ſie etli⸗ 
chen Prieſtern die Ehe verbotten / denn ſie ſeind vnter den 
Chriſten erſchrockenlich zuhoͤren / vber den Auſstruckenli⸗ 
chen Spruch S. Pauli / da er ſchreibt / Ein Biſchoff ſey 1. Tn. 3. 
ein Man eines Weibs / der gleubige Kinder habe / etc. Tit. 1 
haben ſie den Bi ſchoffen vnd Prieſtern die Ehe verbot⸗ 
ten / Denn ſo bald ſich ein Biſchoff oder Prieſter vereh⸗ 
lichet / ſo iſt er weder zum Biſchofflichen oder Prieſterli⸗ 
chen Ampt nicht mehr geſchickt vnd taugenlich. Nun moͤch 
teſtu die Vrſach wol wiſſen? Hoͤre lieber Chriſt die Vr⸗ 
ſach. Sie geben fuͤr / darumb l ſollen ſte nicht weiber haben / 
denn es ſtehe geſchrieben / Ir ſolt heilig ſein / deñ ich bin hei 
lig. Vnd abermals / Die Fleiſchlichen ſeind / moͤgen Gott 
nicht gefallen. Wenn dieſe Spruͤch rechtmeſsige vrſachen Lew. 193 
weren / ſo wuͤrde vnwiderſprechlich folgen / das alle Eheleut Rom. 8. 
muͤſten vnheilig ſein / vnd Gott nicht gefallen / wenn ein 
Prieſter darumb ſolt kein Weib nemen / auff das er Heilig 
vnd Gott gefellig bleibe / denn ſo bald er ein Weib nimpt / 
ſo iſt er (jrem fuͤrgeben nach) nicht mehr heilig vnd Gott 
gefellig. O der abſchewlichen Lehr. | 

L ij Aus 


|| Die fuͤnfft Predig von dem 
1 Aus dieſem kan ein jeder frommer / einfeltiger Chriſ 
i abnemen / warumb dieſe Lehr der Apoſtel mit einem abs 
1 ſchewlichen Namen nennet / Nemlich / Teuffels lehr / denn 
ſie iſt dem hellen / klaren / auſsgetruckten Wort Gottes zu⸗ 
| wider / weil jm denn Gott nicht ſelbſt wider ſpricht / fo mus 
| es niemand / denn ſein Widerwertiger / das iſt / der Teuffel 

durch ſeine Glider thun. 

Wer wolt aber einem ſolchen Lehrer folgen? Es ſtehet 
Roms. 14+ geſchrieben. Wir werden all fuͤr den Richterſtul Chriſti ge- 
ſtelt werden / da wirdt ein jeglicher fuͤr ſich ſelbſt Rechen⸗ 
ſchafft geben muͤſſen. Wenn nun ein ſolcher Menſch fuͤr 
den Richterſtul Chriſti kompt / vnd Gott fraget jn / war: 
mit er jme gedienet habe / vnd er ſpricht / Herr / ich hab vmb 
| deinet willen weder am Freytag noch Sambſtag Fleiſch 
b geeſſen / auch Ehelos gelebt / wie es die Ehriſtlich Kirch ge⸗ 
| ordnet hat / vnd Gott ſagt / Haſtu nicht geleſen / das es der 
Teuffel hab alſo geordnet / vnd das dich mein heiliger As 
poſtel Paulus daruor gewarnet hat / Meinſtu / das mir 
mit Teuffels lehr gedienet ſeye? Was will ein Menſch dar 
* zu ſagen e Er mus erſtummen / vnd wirdt hoͤren / das der 
Herr ſagen wirdt / Bindet jim Hend vnd Fuͤs / vnd werffet 
natth. jn in die euſſerſte Finſternus / Da wirdt ſein heulen vnd 
1 Deu. 12. Zeenflappen, Ich hab dir deutlich geſagt / man ehre mich 
11 Mattb. 28. vergebens vnd vmb ſonſt mit Menſchen Gebotten / ich ge⸗ 
1 ſchweig mit Teuffels lehr / ich will mir darmit nicht laſſen 
gedient ſein. Was ich dir gebiet / das ſoltu thun / das ſolteſt 
du auch gethan haben / ſo hetteſt nicht vnrecht thun kuͤndten. 
Dis Stindlin wirdt ein mal kommen vnd nicht auſsblei⸗ 
ben / daran ſolt jr nicht zweifflen / darauff ruͤſtend euch / deñ 
jr wer⸗ 

ſr werden ein mal antworten muͤſſen / da kein Entſchuldi⸗ 
gung oder Auſsrede mehr gelden wirdt. 

Ja ſprichſt du / wie ſoil ichj m aber thun / ich hab Gott 
einmal gelobt / bin ichs nicht ſchuldig zuhalten? Sol ich an 
meinem Gott trewlos vnd meineidig werden? Was haſtu 
denn gelobt liebe Schweſter? Drey Stuͤck / Keuſcheit oder 
Reinigkeit / Gehorſam / vnd willige Armut / von dieſen 
dreyen Stuͤcken will ich dich nicht treiben / wenn du nu die⸗ 
ſelbige recht verſtuͤndeſt / vnd aus Gottes Wort berichten 
lieſſeſt. Du biſt freylich getaufft worden auff den Namen 
Iheſu Chriſti / ſo weiſtu auch wol was du daſelbſten dei⸗ 
nem Herren vnd Gott gelobt vñ zugeſagt haſt. Ja ſprichſt 
du / wie kan ichs wiſſen / ich bin damals ein Kind geweſen / 
vnd hab nichts verſtanden? Ey das were ein ſeltzam ding / 
wenn du das nich wiſteſt / weiſtu nicht das der Tauff ein 


Bund iſt eines guten Gewiſſen mit Gott? In welchem Ferri. 4. 
Bund Gott Vatter / Son vnd Heilige Geiſt dir ver, Mauth. 27. 


ſprochen vnd zugeſagt / Er woͤll vmb des Leidens Chriſti 
willen dir ein gnediger Gott vnd Vatter ſein? Wenn du 


das nicht weiſt / ſo weiſtu doch gar nichts. So weiſtu auch col. 2. 


wol / das du Gott verſprochen haſt / du woͤlleſt ein frombs 
Kind ſein / vnd nach ſeinen Gebotten leben. So ſprichſt 
du / warumb ſolt ich das nicht thun? Ich wils thun / mit der 
hilff Gottes vnd von Hertzen gern / das iſt mein will vnd 
einigs begeren. Wenn dir denn rechter ernſt iſt / ſo iſt dir 
mehr denn halb geholffen / das ſolt du alſo mercken / weil 
Vnreinigkeit / Vngehorſam vnd Vngedult in der Armut 
Suͤnden ſeyen / So folget / das Reinigkeit oder Keuſcheit 
Gehorſam vnd Gedult in der Armut gute vnd Gott 
& i} gefcllige 

gefellige Werck ſeyen. Nun weiſtu / das allen Menſchen 
dieſe drey Stuͤck gebotten ſeind zuhalten / vnd die andere 
1 dreye zufichen vnd zumeiden / denn es ſteht je geſchrieben / 
GA. kein Vngehorſamer / kein Vnreiner / etc. Wird das Reich 
* Gottes ererben. Vnd Chriſtus ſelbſt ſagt von der willi⸗ 
814th. 10, gen Armut zu allen Menſchen / Wer Vatter oder Mut; 
ter mehr liebet denn mich / der iſt mein nicht werd / vnd wer 
nicht ſein Creutz auff ſich nimpt / vnd folget mir nach / der 
iſt nicht mein werdt / vnd abermals / wer verleſt Heuſer / 
oder Bruͤder / oder Schweſter / oder Vatter oder Mut⸗ 
ter / etc. Kinder oder Ecker / vmb meines Namen willen / 
der wirdts hundertfeltig nemen / vnd das ewig Leben er⸗ 
erben. 

So iſt nun ein ſe der Menſch bey ſeiner Seelen ſeligkeit 
ſchuldig der Reinigkeit vnd Keuſcheit / des Gehorſams / 
vii Gedult zur zeit der Armut ſich zubefleiſſigen. Dieweil 
denn alle Chriſten ſollichs in der Heiligen Tauff gelobet 
grad 20 haben / vnd in den Gebotten Gottes vns ernſtlich auffers 

Dee, 16 legt / der Gehorſam im vierdten Gebot / die Reinigkeit 
| im ſechſten vnd zehenden Gebott / die Gedult der Armut 
im ſibenden Gebot. Ehe einer ſtelen oder vnrecht thun 

ſolt / ſoll er ehe mit willen vnd gutem Gewiſſen arm ſein / 

was bedarff es deñ newer Geluͤbt / oder einer Abſuͤnderung 


von andern Menſchen⸗ 


Matth- 19. 


Ja ſprichſtu / durch Reinigkeit oder Keuſcheit verſtehe 
ich die Jungfrawſchafft / das ich kein Man nemen will. 
So verſteheſt du es vnrecht liebe Schweſter / denn Rei⸗ 
nigkeit oder Keuſcheit iſt auch im Ehelichen Standt a 

au 

au dem Concilio zu Nicea Paphnutius geredt hat / Keus 
ſcheit ſey ein zuͤchtige / ehrliche Beywonung Mans vnd 
Weibs. Denn wie wolteſt du ſo frech vnd verwegen ſein / 
das du ſagteſt / dein Mutter / die dich geboren hat / wert 
nicht in einem reinen vnd keuſchen Stand geweſen? Man 
findet gleich ſo wol keuſche vnd reine Leut im Eheſtandt / 
als auſſerhalb dem Eheſtand. Vnd eben vmb der Keuſcheit 
willen / rhat S. Paulus den Eheleuten / das ſich eins dem an 
dern nicht entziehe / denn auſs beider Bewilligung ein zeit 
lang / das ſie zum faſten vnd beten mus haben / vnd kommen 
wider zuſamen / ſpricht er / auff das euch der Satan nicht ver 
ſuche vmb ewer Vnkeuſcheit willen. 


Darumb wer Reinigkeit gelobt hat / vnd befindet aber 
bey ſich ſelbſt / das er dieſelbige auſſerhalb dem Ehelichen 
Stand nicht haltẽ kan / der halt ſte in dem Ehelichen ſtand / 
vnd laſs jm kein Strick an Hals werffen. Denn wider Got 
tes Gebot vnd Befehl bindet nichts / Wie geſchriben ſteht / 
Hurcrey zuuermeiden / hab ein jeglicher ſein eigen Weib / 
vnd ein jegliche jren eigen Man. 


Sprichſtu weiter / wie kan ich ein andern Man nemen / 
weil ich einem Man vertrawet vnd vermehlet bin / nemlich 
meinem Herren Jheſu Chriſto? Jheſus iſt mein Man / ich 
will an ſme nicht trewlos oder meineidig werden / ſein will 
ich mich halten / dem hab ich mein Leib vnd Seel verheiſ⸗ 
ſen / mit dem bin ich vermehlet ? Hierauff ſoltu wiſſen / 
das ein jedes Chriſtenlich / Gottsfoͤrchtig / Glaubig / From 
Eheweib zwen Menner hat / der erſt iſt vnſer * — 


. Corn. 7. 


J Corine. 7. 


2, Cap.11, 


Gd. þ 


Lew, n. ig. 


Die fuͤnfft Predig von dem 


Chriſtus / dauon der Apoſtel ſchreibt. Ich hab mich vertraw 
et einem Manne / das ich ein reine Jungfraw Chriſto zu 
brechte. Dis ſchreibt S. Paulus von allen frommen Chri⸗ 
ſten zu Corintho Man vnd Weib / Jung vnd Alt / die ſeien 
alle einem Man vertrawet Chriſto Jeſu. In dieſer Ver⸗ 
mehlung iſt kein vnterſcheid / wie abermals der Apoſtel leh⸗ 
ret / hie iſt kein Jud noch Griech / hie iſt kein Knecht noch 
Freyer / hie iſt kein Wan noch Weib / denn jr ſeid all zumal 
einer in Chriſto Jeſu. Dieſe vermehlung hindert niemand 
an dem ehelichen Stand / denn vber dieſen Man / dem ein 
Weib in der heiligen Tauff durch den heiligen Geiſt ver⸗ 
trawet iſt / kan ſie ſich in dieſem Leben wol vnd mit gutẽ Ge 
wi ſſen / einem Man ehelich vertrawen / auff das ſie vnzucht 
vermeide / keuſch / zuͤchtig vnd Gott gefellig in einem Goͤtt⸗ 
lichen Stande hinbringen moͤge. 

Vnd wider dieſe Lehr ſeind auch nicht die oben erzelte 
Spruͤch / jr ſolt heilig ſein / deñ ich bin heilig / dieſe wort hat 
der Herr geredt nicht zu einem beſonderen Hauffen / ſonder 
zu dem gant zen Iſrael / Weib vnd Man / Jung vnd Alt / 
die ſollen allzumal heilig ſein / das ſte ſo wol im Eheſtand 


A. b. thun als darauſſen / vnd offt wol beſſer / weil ſte die ander ga 


be nicht haben. Desgleichẽ auch der Spruch S. Pauli / die 
Fleiſchlich ſeind / moͤgen Gott nicht gefallen / nempt vns 
auch nicht / denn der Eheſtand iſt nicht ein Fleiſchlich / ſons 
der ein heiliger / geiſtlicher vnd Gott gefelliger Stand / da⸗ 
rinnen man Gott gefallen kan. 

Hirmit wirdt niemand zu dem ehelichen Stand ge⸗ 
zwungen / Sondern allein den angefochten Gewiſſen der 
Etrick ab dem Hals genommen / wenn ſie bey ſnen _ 

K 

die Gab Gottes nicht finden(wie es denn ein ſeltzam vnd be 
ſondere Gab Gottes iſt / die nicht viel Leut haben / auſſer⸗ 
halb dem Eheſtand keuſch vii rein zu leben) das jre Gewiſſen 
durch keine Gluͤbd / Menſchen Gebot / ordnungen vnd Sa⸗ 
tungen moͤgen gebundẽ werden. Denn Gottes wort bricht 
ſie alle / dem auch alles weichen ſol. Allein wie der Apoſtel le 


ret / das es im Herren / das iſt / aus Glauben vnd mit Suche * .. 


geſchehe. 

Moͤchteſtu aber noch ſprechen / Sol ich erſt in meinem 
Alter ein newen Glauben lernen / man las mich gleich ſo 
vollend anhin leben / was ſoll ich erſt newes anfangen / ich 
bin zu alt dar zu ? Hierauff nem dieſe Antwort. Es iſt im 
newen Teſtament ein alter Rabi vnd Doctor geweſen / 
der hat geheiſſen Nicodemus / den Namen kennet jhr wol / 
der hat ſich nicht geſchemet in ſeinem alter ein andern Glau 
ben zu lernen / den er zuuor nicht gewuſt / vnd andere Leut 
das Widerſpiel geleret hat. Wenn ſolchs ein Man gethan 
hat / der geleret geweſen / vnd dar zu betaget / was ſolte ſich 
ein Weib ſchemen zu lernen / die doch ein ſchwacher Werck⸗ 
= iſt / vnd viel weniger denn ein Man weis vnd verſte⸗ 

et. 

So hoͤret jr auch / das es nicht ein newer Glaub iſt / ſon⸗ 
dern der alt Chriſtlich Glaub / vnd die alt Chriſtlich Regel. 
S. Benedicts Regel aber iſt new / vnd klar bewieſen / das ſie 
der Regel vnſers Herrn Jeſu Chriſti vnd ſeiner Apoſtel / 
ſtracks zu wider vnd entgegen ſeye. 

Sprichſtu abermals / wer will mich aber abſoluieren? 
denn ohn ein Abſolution wuͤrdt ich mein Orden nicht hin⸗ 
legen? Wie wenn dich S. Benedict ſelbſt abſoluierte? vnd 

Die fuͤnfft Predigt von dem 

ſprech / liebe Schweſter / ich abſoluiere dich / vnd zeige dir 
in dem Namen Gottes an / das du nicht # undigeſt oder vn⸗ 
recht thuſt / wenn du den Orden hinlegſt / ja ich ſage dir 
auch / das du bey deiner Seelen ſeligkeit ſchuldig ſcheſt ſol⸗ 
ches zu thun. Sprichſtu / wenn das war were / wenn S. Be⸗ 
nediet alſo mit mir redete / ſo wolt ich mich nicht lang bes 
dencken. 

So mercke / was S. Benediet in ſeiner Regel ſchreibt / 
Es ſoll aber der Abt nichts heiſſen / ordnen noch befchs 
len / denn das Gott gebotten vnd befohlen hat. Horſi du 
dieſe Wort? Der Abt ſoll dir nichts aufferlegen / das wi⸗ 
der Gottes Wort iſt. So er aber etwas geboͤtte / das 
wider Gottes Wort were / ſo biſt du jhm kein Gehorſam 
ſchuldig / wenn du es tauſent mal verheiſſen hetteſt. Denn 
wie S. Petrus ſpricht / Gott iſt man mehr ſchuldig zu ge⸗ 
horchen denn den Menſchen. So er dich mit Menſchen Ge 
botten lehrete Gott dienen / ſo haſtu das Widerſpeil in den 
Worten Chriſti / Vergeblich dienen ſie mir / dieweil ſie 
leren ſolliche Lehr / die nichts denn Menſchen Gebot ſind. 
Was wiltu mehr ? Biſtu nicht gnung abſoluiert? erſtlich 
von Chriſto ſelbſt / zum andern / von ſeinem Stadthalter 
S. Peter / zum dritten / von S. Benedict ſelbſt. Wer ſich 
an dieſer Abſolution nicht wil benuͤgen laſſen / dem weiſs 
ich / helff mir Gott / weder zu helffen noch zu rhaten. Vnd 
alſo mag allen Ordensleuten geholffen werden / wenn ſie 
wiſſen / das ſic nicht wider Gott / noch wider jhr Gewiſſen 
handeln / ſo ſie das fenta faren laſſen / das wider Gottes bes 
fehl vnd Wort iſt. Denn was wolt ſich doch ein Menſch 


bekummern Gott zu dienen / darmit jhme Gott _ oi 
aſſen 

laſſen gedienct ſcin? der auſstruckenlichen geſagt hat / Sie 
chren mich vergebenlich mit Menſchen Geboten. 

Ey wir halten ſelbſt nichts auff vnſere Rappen / Schep 
per vnd Weyler / wir wiſſen wol das ſie vns nicht ſelig ma⸗ 
chen / gehen wir nicht wol dar innen? achten doch wir nicht / 
was andere fuͤr Kleider tragen / man laſs vns gleich auch 
vollendt dieſe Lumppen zerbrechen. Wenn dem alſo were / 
ſo wolt ich auch von den alten Lumppen nicht ſo viel red⸗ 
den. Aber es hatt weit ein andere Meinung. Denn iſt 
nichts an den ordenskleider gelegen / Warumb haben ſich 
Fuͤrſten / Graffen / Herren / hoͤher vnd niderer Stands / 
darinnen begraben laſſen? Wenn ſie nicht vermeint het⸗ 
ten / dardurch Gott gefelltger vnd angenemer zu werden. 
Aber darmit meniglich wiſſe / warfuͤr er ſolliche Kleider 
halten ſolle / vnd was fur ein Grewel dahinder ſtecke / auch 
wie ſolliche Kleider kein Menſch ohn Ergernus anderer 
Leuten / vnd Beſchwerung ſeines Gewiſſens tragen kuͤn⸗ 
de / Will ich euch aus jhrem eigen Breuier anzeigen / mit 
was Worten / Vnd warzu die ordens kleider geweyhet 
worden ſein. Alſo lauten die Wort. Gott / der durch in ordine re 
dein vnauſsſprechliche Guͤte (mit welcher du alle ding lu⸗ Pie ndi nos 
ſtig vnd weiſslich verordnet) von den Schaffsfellen / die #44 
Wollen der Kleider den Menſchen zu guttem gegeben / dar 
uon ſic einen dreyfachen nutz haben / das ſie zieren / wermẽ / 
vnd vom Vngewitter vnſere Leib beſchuͤtzen / wir bitten 
dein grundloſe Guͤte gantz Demuͤtiglich / das du dieſe Klei⸗ 
der ( welche dieſe dein gegenwuͤrtige Maat / zu einem Kleid 
dieſes ordens N. an zuziehen ir fuͤrgenomẽ / dir in dem ord] 
ſoblich zudienen) woͤlleſt alſo bene * deyen vnd hei ligen / 

M #1 das 

das ſie jr ſeyen ſtarcke Waffen / zu bedecken jre Suͤndt / vnd 
ein ſicherer Schutz wider die Geiſter in Luͤfften / vnd few⸗ 
rigen Pfeil des allerboͤſeſten Feinds / auff das durch dein 
Huͤlff / der Triumph vnd Sig erhalten / vnd ſo ſie in den 
ſelben beharret / biſs ans Ende / ſie das Kleinot der vnuer⸗ 
welgten Glori durch die gab deiner Gnad erlangen / vnd 
zu dem Himliſchen Mal jres aller freundlichſten vnd lieb⸗ 
lichſten Breuttigams / deines Sons vnſers Herren Jheſu 
Chriſti ewiglichen zu regieren / mit dem Hochzeitlichen 
Kleid eingefuͤrt werden moͤge / der mit dir lebt in Einigkeit 

des heiligen Geiſts / von ewigkeit zu ewigkeit / Amen. 
Fahend euch nicht an / liebe Chriſten / ewer Haar gehn 
Berg gehns entſetzet jr euch nicht? erſchrecken jr nicht von 
Hertzen ab dieſem erſchreckenlichen Grewel? Da jr horent 
warumb die Kapp / Schepper vnd Weiler / Heilige vnd 
Geiſtliche Kleider genennet werden. Deñ darmit ſollen ſie 
jre Suͤnd vor Gott bedecken / vnd ſich wider den Teuffel 
darmit weren / als mit einem Harniſch / wider alle ſeine 
Anleuff. Heiſt aber dis nicht Chriſto Iheſu ſeine Ehre 
nemen / der allein vnſer Suͤnd decket / vnnd den Kleidern 
zulegen? Solt jm aber ein Menſch nicht grawſen laſſen / 
wenn er ſolche leſterliche Kleider an ſeinem Hals truͤge. 
Chriſto zuſchanden / vnd dem nechſten zu einem Ergernus? 
Hei da wil es ſich nicht verkliegẽ laſſen / die wort ſein viel 
zu hell vnd klar / denn das ſie ſich verſtreichen laſſen. Vnd 
darbey ſehent jr / warumb es denen Leuten zuthun ſey / wel 
ſie jnen diſs Kleid nicht woͤllen ab dem Hals ziehen laſſen / 
denn es ſteckt der alt vnd falſch Wohn noch in jnen / das ſie 
vermeinen / ſie ſeyen in dieſen Kleidern Gott viel — 
enn 

denn in andern Kleidern / So ſie aber gar nichts darauff 
halten / ſo ſeind ſie auch nicht mehr S. Bernhards orden / 
vnd S. Benedicts Regel / denn dieſe haben ſo viel jrer lehr 
noch darauff gehalten / das ſie darmit vermeinet jre Suͤnd 
vor Gott zudecken / vnd ſich des Teuffels erweren. Ich 
verſihe mich aber / die noch in dieſem Irthumb ſtecken / 
werden ſich eines beſſern bedenckẽ. Nemlich das geſchrieben Pſal. . 9. 
ſtehet im Pſalmen / Heut / ſo jr hoͤrend die Stim des Her⸗ Hec 3. 
ren / ſo verſtocket ewere Hertzen nicht. Denn es moͤchte / 
einem ſollichen verſtockten Hertzen der Herr ein mal den 
Rucken wenden / das ſie nimmer mehr zu ſeiner Erkant⸗ 
nus komen kuͤndten / wie abermals geſchrieben ſtehet / Du 
aber nach deinem verſtockten vnd vnbuſsfertigen Hertzen / Rom. 2. 
heuffeſt dir ſelbſt den Zorn auff den tag des Zorns / vnd der 
Offenbarung des gerechten Gerichts Gottes. Darumb 
ſoll ein Menſch ſein Hertz nicht verſtocken / wie denn leider 
Leut gefunden werden / die bey jnen ſelber beſchloſſen ha⸗ 
ben / auff jrem Wohn zubleiben / Gott gebe / man ſage jnen 
aus Gottes Wort / was man woͤlle / ſie ſtopffen jre ohrn fal. 5k, 
zu / wie ein taube Otter / das ſie nicht hoͤre die Stimme des 
Zeuberers / des Beſchwerers / der wol beſchweren kan. Wer 
alſo geſinnet iſt / vmb den Menſchen ſtehet es vbel. S. Ja⸗ 
— lehret / Probiren die Geiſter / ob ſie aus Gott ſind , Theſ. 5. 
nd S. Paulus ſchreibt / pruͤffet alles / vnd was gut iſt / 
haltet. Er ſagt nicht / hoͤrend nichts / Verdampt ein 
Lehr / ehe jr wiſſet was ſie ſeye / ſonder er ſpricht / dempffend 
den Geiſt nicht / verachtet die Weiſſagung nicht / das iſt / 
ob man wol nicht einem jeden Geiſt glauben ſoll / ſo ſolk 
man ſie doch auch widerumb nicht vnerkant dempffen — 
ij er 


1. Ioan. 4. 


Die fuͤnfft Predigt von dem 

der verſtoſſen / ſonder verhoͤren vnd pruͤffen. Alſo beger 
auch ich nicht / das ir meiner Perſon glauben ſollen / hoͤren 
es / probierens / halten es gegen Gottes Wort / vnd glaubt 
mir nicht / wo es nicht mit Gottes Wort ſtimmet / halten 
es auch gegen dem Gewiſſen / ſo verhoffe ich ewer Hertz ſoll 
Zeugnus geben / das ich euch nichts / denn die ewig / Gotts 
lich Warheit fuͤrgetragen vnd geleret haben. 


Allein woͤllend ein recht Gewiſſen mit bringen / denn es 

iſt zweicrley Gewiſſen / ein recht Gewiſſen / vñ ein gemacht 

ewiſſen. Es kan jm ein Menſch vber ein ding ein Gewiſ 
Roma. 14. ſen machen / das an jm ſelber nichts iſt / wie S. Paulus zu 
+ Cori 8. den Romern vnd Corinthern ſchreibet / vnd wie derſelben 
zuuerſchonen iſt / alſo ſollen ſie ſich weiſen laſſen. Das iſt 

aber ein recht Gewiſſen / wenn ein menſch das auſsgetruckt 

Wort Gottes vor jm hat / vnd man wolt jn daruon trin⸗ 

| | gen / das er darwider thete / das heiſt ein recht Gewiſſen / 

1 1 . , . - . 
{BY 2 wider ein ſollich Gewiſſen / ſoll man niemand treiben / es 
. Ic. . ſoll ſich auch niemand treiben laſſen. Da aber ein Menſch 
05 nicht Gottes Wort / ſonder allein ſein alte vnd lange Ge; 


wonhcit fuͤrwenden kan / vnd ſagt / Ey wie kan ich diſs oder 
„ jens thun / es iſt wider mein Gewiſſen / das iſt kein Gewiſ— 
. ſen ſonder ein falſcher Wohn / den ein Menſch fallen laſ; 
N ſen / vnd Gottes Wort folgen ſoll / ſo wirdt er erſt ein gut 
195 Gewiſſen vberkomen / das gegen Gott ohne rechten Glau⸗ 
Wk bennicht ſein kan, * 

| Es ſollen ſich auch ſolche Leut die gemein Red nicht 
jrren laſſen / da man fuͤrgibt / es ſey bey den Alten / vnſern 


1 Vorfarn vnd jrem Glauben / in der Welt beſſer gegen 
(4012 den / 

den / denn zu vnſer zeit / weil dieſe Lehr auff die Ban kom⸗ 
men iſt. Denn dergleichen hat man auch den rechten Pro⸗ 


pheten fuͤrgeworffen / wie wir im Propheten Jeremia les lere, 443 


ſen. Nach dem Wort ſprechen ſie / das du im Namen des 
Herren vns ſageſt / woͤllen wir dir nicht gchorchen / Son⸗ 
dern wir woͤllen thun nach alle dem Wort / das aus vnſerm 
Munde gehet / vnnd woͤllen der Koͤnigin des Himmels 
reuchern / vnd derſelbigen Tranckopffer opffern / wie wir 
vnd vnſere Vetter / vnſere Koͤnig vnnd Fuͤrſten gethan 
haben in den Stedten Juda / vnd auff den Gaſſen zu Je⸗ 
ruſalem / da hetten wir auch Brod genug / vnd gieng vns 
wol / vnnd ſahen kein Vngluͤck / Seit der zeit wir aber 
haben abgelaſſen / Melechet des Himmels zu opffern / ha⸗ 
ben wir allen mangel gelitten / vnd ſeindt durch Schwerdt 
vnnd Hunger vmbkommen. Da ſprach Jeremia zum 
gantzen Volck / ſo jhme geantwortet hat. Ich mein ja der 
Herr hab gedacht an das Reuchern / ſo jhr in den Stedten 
Juda / vnd auff den Gaſſen zu Jeruſalem getrieben ha⸗ 
ben / ſampt ewren Vettern / Koͤnigen / Fuͤrſten / vnnd 
allem Volck im Lande / vnnd hats zu Hertzen genom⸗ 
men / das er nicht mehr leiden kuͤndte / ewern boͤſen Wan⸗ 
del vnd Grewel / die jhr thut. Daher auch ewer Land zur 
Wuͤſte / zum Wunder vnd Fluch worden iſt / das nie⸗ 
mand drinnen wohnet / wie es heutigs tags ſichet / Dar⸗ 
umb das ſhr gereuchert h haben / vnd wider den Herrn geſuͤn⸗ 
digt / vnd der Stim des | HERREN nicht gehorcht / vnd 
in ſeinem Geſetz / Rechten vnd zeugnuſſen nicht gewan⸗ 
delt habt / darumb iſt cuch ſollichs Vngluͤck widerfas 


ren, | 
Hit 


Die fuͤnfft Predig von dem 


Hie hat eben der Prophet Jeremias ein Streit mit den 
Juden ſeinen Zuhoͤrern / wie wir mit vnſerm Gegentheil. 
Da der Prophet anfieng zu leren vnd zu predigen / da kam 
ein Vnglůck vber das ander / Theurung / Peſtilentz / Aricg 
vnd dergleichen / da ſagten die Juden / es were Jeremias 
mit ſeiner Predig daran ſchuldig / Jeremias ſagt / ſie we⸗ 
ren mit jrer Abgoͤtterey daran ſchuldig. Die Juden ſpra⸗ 
chen bey jren Vorfahr wer es wol geſtanden / ſo ſagt Jere⸗ 
mias / das Gott erſt dieſelbig Suͤnde vnd Abgoͤtterey ſtraf⸗ 
fe / vnd das er jnen ſo lang zugeſehen habe / ſeye Gottes Ges 
dult vnd Langmuͤtigkeit / nicht jrer Frombkeit ſchuldt / jetzt 
aber ſtraff ers erſt / vñ wo ſie nicht daruon laſſen / werden ſie 
gar zu grund gehen. 

Das man aber ſagt / es beſſere ſich niemands ab vnſerer 
Lere / vnd ſo man beſſerung bey vns ſehe / ſo wuͤrden ſich viel 
Leut zu vns bekeren. Hie antworten wir / wir ſeien nicht be 
ſer / denn der Prophet Jeremias / der hat bey 40. Jar gepre 
digt / aber wie ſich die Leut gebeſſert haben / hoͤret / was er ſel 


lere. 5. ber ſchreibt. Gehet durch die Gaſſen Jeruſalem / vnd ſchaw 


kom. 14. 


et vnd erfaret / vnd ſuch auff jrer Straſſen / ob jr jemand fin 
det / der recht thue / vnd nach dem Glauben frage / ſo will ich 
jr gnedig ſein. Vnd wenn ſie ſchon ſprechen / bey dem leben⸗ 
digen Gott / ſo ſchweren ſie doch falſch. Wenn das einem ſol 
chẽ hohen Propheten widerfaren iſt / ſo haben wir vns deſto 
weniger zuuerwundern / das es auch vns widerferet. Hariib 
ſol man auff die Lere vnd Predig acht haben / vnd nicht auff 
die Menſchen ſehen. Es wird ein jeder fuͤr ſich ſelbſt Rechen 
ſchafft geben muͤſſen. 


Alſo verhoff ich ſolt jr gnugſam vernommen — 


{ 
\ 

die Regel Chriſti vnd Benedicts / das iſt / der Monch 
vnnd Nonnen Regel / nicht mit einaneer vberein ſtim⸗ 
men / Sondern ſtracks wider einander ſeyen / wie Fewer 
vnnd Waſſer / wie das Liecht vnd Finſternus / Warheit 
vnd Luͤgen. Vnd weil Gott warhafftig / aber alle Men, Nm.. 
ſchen Luͤgner ſeindt / ſollen wir der Regel Chriſti folgen / 
die allen Chriſtgleubigen Menſchen iſt fuͤrgeſchrieben / 
aufferlegt vnd befohlen / vnd iſt die aller vollkomneſte Re⸗ 
gel / die aller Menſchen Lehre ſo hoch vbertrifft / als Gott 
vbertrifft alle Creaturen / auff dieſe haben wir in der heili⸗ 
en Tauff geſchworen / bey deren wir auch bleiben ſollen. 
nd verhoff alſo / es ſoll dieſer Bericht etwas bey euch 
verfangen vnd auſsgerichtet haben / wo nicht / ſo ſage ich / 
das Chriſtus ſpricht / Das Wort / das ich geredt habe / — 
das wirdt jhn richten am ſuͤngſten Tage. Alſo ſag ich auch / 
die Lehre / ſo jhr gehoͤret / vnd deren nicht geglaubt haben / 
wirdt euch in dem juͤngſten Tag richten / vnd ſehet zu / das 
jr zur ſelbigen Zeit hoͤren muſſt die erſchreckenliche Stim 
Gottes / daruon Salomon ſchreibet / Weil ich denn ruffe / 
vnd jhr wegert euch / ich recke mein Hand aus / vnd niemand 
achtet darauff / vnd laſſet fahren allen meinen Rhat / vnd 
wollet meiner Straff nicht / So will ich auch lachen in 
ewrem Vnfall / vnd ewer ſpotten / wenn da koͤmpt / das 
jhr fuͤrchtet / wenn vber euch kompt wie ein Sturm / das jhr 
fuͤrchtet / vnd ewer Vnfall als ein Wetter / wenn vber 
euch Angft vnd Noth kompt / denn werden ſic mir ruffen / 
aber ich werde nicht antworten / Sie werden mich fruͤe ſu⸗ 
chen / vnd nicht finden / darumb das ſie haſſeten die Lehre / 
vnd wolten des HErrn Forcht nicht haben / wolten meines 
N Rhats 


Proker, 4: 


whe}, #4 
kc ef Wa A 


Ein Predig 
Rhatsnicht/vnd leſterten alle meine Straffe. Dis erſchre 
ckenlich vrtheil Gottes wird vber alle die gehen / ſo der war⸗ 
heit nicht glauben / vnd Gottes Wort nicht folgen / ſondern 
auff jrem Irthumb vnd verkereten Sinn halsſtarrig ble; 

ben vnd verharren woͤllen. Darfuͤr euch der barmher⸗ 
tzig Gott durch ſeinen heiligen Geiſt / vmb ſei⸗ 
nes Sons Iheſu Chriſti willen / gne⸗ 
diglich behuͤten woͤlle / Amen / 
Amen / Amen. 


Sin Predig von der 
Meſs / vnd einer geſtalt 


des Sacramenrs. 


80 Wer Lieb hat in der nehern Predig gehort/ 
die Vergleichung ber der Regel / Chriſti vnd 
Benedicti / vnd gelernet / welche die beſte vnd 
=Y zvolkomneſt ſeye / in welcher man Gottgefel⸗ 
8 lig leben / vnd am aller ſicherſten ſterben moͤ⸗ 
ge / nemlich die Regel vnſers HErrn Iheſu 


Chriſti / die da leret recht glauben vnd betten / leben vnnd 

ſterben. Dieſe Regel gehet alle Menſchen an / die auff den 

bn. 14- Namen Jeſu Chriſti getaufft ſeindt. Denn ſo viel den weg 
der Seligkeit belangt / welcher iſt Chriſtus der HERR 

ſelbſt / hat er nicht ein beſonders den Prieſtern / vnd ein be⸗ 

ſonders den Leyen vnd Bawren befohlen / ſondern ein — 

allen 


1 


| 
| 

47 
allen Chriſtgleubigen Menſchen / der ig der Glaub / das 
iſt / das lebendig Vertrawen auff den Herren Iheſum / der 
vmb vnſer Sunden willen dahin gegeben / vnd vmb vnſer 
Rechtfertigung willen widerumb aufferſtanden / vns von Rom. 4. 
Gott gemacht iſt zur Weiſsheit / vnd zur Gerechtigkeit /7- £2777 7. 


vnd zur Heiligung / Vnd zur Erloͤſung / in welches Na⸗ 
men vergebung der Suͤnden haben / alle die an jn glauben. 
Der vns fuͤr ſolche Gnad befolhen hat Gott vnd vnſern 
Nechſten zulieben. Darumb was biſs anher geredt wors 
den / geht nicht allein die Kloſterfra wen / ſonder alle Chris 
ſten an / die ſich Gottes Wort ſollen lernen troͤſten vnd vn⸗ 
terweiſen laſſen. | 

Das aber etliche Leut Benediets / vnd anderer Mens 
{hen Regel vnd Ordnug hoͤher halten / denn die ordnung 
Gottes / iſt darbey jr groſſer vnd ſchwerer Vnuerſtand zu⸗ 
mercken. 

Vnd wirdt ſie nicht helffen die Auſsred/ das ſic ſagen / 
es ſeye nur ein Rhat / deñ in Benedicts Regel ſichet es alſo / 
Wenn ein Bruder anderſt thut / denn dieſe Regel auſswei⸗ 
ſet / der ſol wiſſen / das er verdampt ſeyc. Iſt aber diſs nicht 
thewr gnug geboten / Nemlich / bey verlierung der Seelen 
ſeligkelt / vnd des ewigen Lebens? 

Sie bringen auch vergebenlich herfuͤr das Exempel Jo⸗ 
bannis des Teuffers / jr ſeltzame Kleidung darmit zubeſchs 
nen / das von Camelhaaren geweſen iſt / vnd in der Wuͤſten 
gelebt hat. Denn Johannes hat ſolches nicht aus Menſch⸗ 
licher Andacht / Sonder aus Gottes Wort vnd Beſelch 


Act. 5. 105 
1, Jann. z. 


gehandelt / von welchem der Prophet Eſaias wol vor ſie⸗ Eſ#. 40. 


benhundert Jaren weiſſaget hat. Es iſt ein Stimm eines 
ij Predigers 

Man M 


Ein Predig 


Predigers in der Wuͤſten / bereiten dem Herren den Weg. 


Es was vnſers Herren Chriſti Trummeter / vnd Vor⸗ 
lauffer / darumb ſolt er nach dem Wort des Herren in der 
Wuͤſten ſein. So hat er auch Camelhaar nicht weyhen laſ⸗ 
ſen / wie die Kloſterkleider geweyhet werden. Er hat auch 
kein beſondern orden darmit angefangen / Sonder ſeine 
Sone zu Chriſto / Vnd auff die Regel vnſers Herren 

hriſti gewieſen. Darumb thut das Exempel Johannis 
nichts / dieſe der Kloſterfrawen oder Manskleider zuuertei⸗ 
dingen. Wie auch anderer Heiligen Exempeln in anderen 
Fehlen gleicher geſtalt vngeſchickt vnd vngereimpt einge⸗ 
fuͤrt werden / als Moyſi vnd vnſers Herren Chriſti / die 
viertzigtegige Faſten darmit zubeſtettigen. Denn Chri⸗ 
ſtus vnd Moſes haben die 40. Tag vnd Nacht gar nichts 
geeſſen / wie reimpt ſich aber diſs mit vnſerm Faſten / Da 
wider das hell Wort Gottes / allein ein vnterſcheid der 
Speis gemacht vnd gehalten wirdt. Denn alle zeit ſollen 
die Chriſten jrem Fleiſch ein gebuͤrenden Abbruch thun / 
darmit ſie zum Gebett vnd Gottes dienſt deſter geſchickter 
ſeyen. Demnach wiltu dem Exempel Chriſti nach faſten / 
ſo muſtu gar nichts eſſen / wilt aber eſſen / was kanſt du dich 
des nachfolgen Chriſti in dieſem Stuͤck rhuͤmen / der du 
nicht dergleichen thuſt / wie er gethan hat? Ey ſprichſtu / ich 
thu in dieſem Stuͤck / ſo viel ich vermag. Das biſtu alle zeit 
ſchuldig / vnd ſtehet nicht im abergleubiſchen vnterſchid der 


1. Tim. 4. Speis / ſonder in der Mas vnd Danckſagung / wie der As 
Matt, 15. poſtel lehret / mit dem andern wil jme Gott nicht laſſen ge⸗ 


dient ſein wie geſchrieben ſteht / ſie ehren mich vergebenlich 
mit Menſthen Geboten. 


Es 


—— — — 

Es moͤchte auch jemand ſagen / Man ſolte aber dans 

noch eim den Wein nicht ſo off entlich vor jederman auſs⸗ 

ruffen / wenn mans eim allein / vnd nicht ſo vor den Leut⸗ 

ten ſagete / es wuͤrde ſich eins vielleicht ehe gewenen laſſen. 
Hierauff hab dir auch dieſe Antwort. Die Prediger haben 

ein beſondere Freyheit den Leuten den Wein aus zuruffen / 

das thun ſie nicht allein andern Leuten / ſonder auch jnen 

ſelbſt. S. Paulus da er zu einem Prediger wardt / ruffet 

er jm ſelbſt den Wein aus / vnd ſaget / Er ſey der groͤſſeſt | 
Suͤnder / vnd nicht werd / das er ein Aopoſtel genennet wer; !- Tine. 1. 
de / darumb das er die Gemein Gottes verfolget habe. Der c. 55 
Euangeliſt Mattheus / rufft jm auch ſelbſt den Wein aus / Matth. 9. 
vnd darzu ſchrifftlich / da er bekennet / er ſeye auch vnter der 
erbarn Geſellſchafft der Z6lnern geweſen. S. Peter wirdt Nath, 27. 
der Wein auch auſsgerufft / da er Chriſtum Iheſum ver⸗ 
leugnet / ſich ſelbſt verflucht / vnd vnrecht geſchworen habe. 

Dem Propheten vnd Konig Dauid / wirdt auch dex Reg. 1. 
Wein auſsgeruffen / das er mit Bethſabea den Ehebruch 
begangen / vnd Vriam vmbgebracht habe / Ja er thats ſel⸗ 

ber mit einem ſchoͤnen Pſalmen / der aller Welt ſoll fuͤrge⸗Pſalm. 51, 
ſungen werden. Daniel der Prophet ſpricht / Hu HERR Den. 9. 
biſt gerecht / wir aber muͤſſen vns ſchemen / Ja HERR / 
ſpricht er / wir / vnſere Koͤnig / vnſer Fuͤrſten / Vnd vnſer 
Vetter / muͤſſen vns ſchemen / das wir vns an dir verſuͤn⸗ 

diget haben. Darumb muͤſſen wir nicht ſo zarte Leut ſein / 

das wir nicht leiden kuͤndten / wenn man vns aus Gottes 

Wort anzeiget / darinnen wir geirret / vnd ander Leut ge⸗ 

ergert haben, 

Sollichs erfordert Gott gar ernſtlich von den Predi⸗ 
ij gern / 

Eſa. 53, 


Non. 3. 


Ein Predig. 
gern / vnd ſpricht / Ruffe getroſt / ſchone nicht / erhebe deine 
Stimm wie ein Poſaune / vnd verkuͤndige meinem Volck 
jhr vbertretten / vnd dem Haus Jacob jhre Suͤnde. Die 
Straff des Herren ſoll man mit danck annemen / vnd der 
ſelben geleben. Alſo vnd nicht anderſt ſollen auch jrs vers 
ſtanden vnd auffgenomen haben / wie ich es denn (als Gott 
weiſt ) anderſt nicht gemeinet / denn ewern Seelen darmit 


zurathen vnd zuhelffen. 


Noth haben wir zwey Stuck vor vns / darton ewer 
Lieb ich auch vor meinem Abſcheid ein lautern / gruͤndli⸗ 
chen Bericht aus Gottes Wort thun ſoll. Nemlich / von 
der Meſs / vnd von dem brauch des Sacraments in einer 
geſtalt. Denn bey allen orden die groͤſſeſt Heiligkeit vnd 


gar nahend der hoͤchſt Gottes Dienſt in die Meſs geſetzet 


worden iſt. Demnach ſol man auch wiſſen / ob ſic recht ſen / 
oder nicht / iſt ſie recht / ſo ſoll man ſte billich bleiben laſſen / 
iſt ſie vnrecht vnd ein Abgoͤtterey / ſo ſollen alle Chriſten 
Menſchen derſelbigen muͤſsig gehn / vnd ſie fliehen. 

Vnd woͤllen hierzu abermals die Regel des Heiligen 
Apoſtels Pauli gebrauchen. Gott iſt warhafftig / aber alle 
Menſchen Luͤgner. 

Darmit jr aber den gantzen Handel / ſo viel euch von noͤ 
ten / deſto leichter faſſen / vnd wol behalten kuͤnden / will ichs 
in fuͤnff Stuͤck theilen / vnd erſtlich hoͤren / was die eſs 
ſeye. Zum andern / wen ſie angange. Zum dritten / was 
fuͤr ein Gedechtnus des Leidens Chriſti geſchehe in der 
Meſs. Zum vierdten / was fuͤr ein Gedechtnus der lieben 


Heiligen darinnen geſchehe. Zum fuͤnnfften vnd letzten / 
| was 


Von der Neſs, 409 
was fir ein Ausſpendung geſchehe des Leibs vñ Bluts Chri 
ſti. Dieſe fuͤnff Stuͤck woͤllen wir gegen Gottes Wort hal 
ten / vnd den einfeltigen Chriſten anzeigen / was ſie daruon 
glauben vnd halten ſollen. 


Was iſt die Bepſtiſch 
Seſs ? 


Je Bepſtiſch Meſs iſt ein vermeint Opffer / da 
ein Pricſter dem Himmeli ſchen Vatter vnter der 
geſtalt Brodts vnd Weins / den Leib vnd Blut 
Chriſti auffopffert / fuͤr die Lebendigen vnd die Todten. 
Vmb dieſes opffers oder wercks willen / ſeind auch die Prie 
ſter vber die Mutter Gottes erhebt worden / die teglich mit 
ren Henden Chriſtus Leib handeln vnd wandeln / welchen 
Maria die hochg elobt Junckfraw ein mal empfangen vnd 
geboren hat. 


Nun iſt die Frag / Ob Chriſtus ſolliche Prieſter ge⸗ 
ordnet / vnd befohlen habe ſeinen Leib vnd Blut vnter der 
geſtalt Brods vnd Weins ſeinem Himliſchen Vatter auff 
zu opffern 2 Hat ers befohlen / ſo iſt es recht / hat ers aber 
nicht befohlen / ſo kan man nicht ſagen / das es recht oder 
Gott gefellig ſeye. Solches zu erfaren / muͤſſen wir ſehen / 
wo die erſt Meſs ſeye gehalten worden. So zeigen vnſer 
Gegentheil an / ſie ſey vber dem letzten Abendmal von Chri 
ſto dem Herrn ſelbſt gehalten worden. Das woͤllen wir be⸗ 
ſehen / iſt ſym alſo / wer wil als denn Chriſto 222 


S Ein Predig 
e Es zeugen aber alle Euangeliſten / das der HErr Iheſus 
— habe nach dem Abendmal das Brod genommen / vnd nach 
Luc 22 {einer Gewonheit ſeinem Himmeliſchen Vatter danck ge; 
1. Corin. 1. ſagt / das Brodt gebrocher / ſeinen Juͤngern gegeben / vnd 
geſagt / nement / eſſent / das iſt mein Leib / der fuͤr euch ge⸗ 
geben wirdt / das thundt zu meinem Gedechtnus / Deſſel⸗ 
ben gleichen auch den Kelch / ſeinem Vatter danck geſagt / 
ſeinen Juͤngern geben vnd geſaget / nement hin vnd trin⸗ 
cket alle daraus / dis iſt mein Blut des newen Teſtaments / 
das fuͤr euch vnd fuͤr viel vergoſſen wird / zur vergebung der 
Suͤnden / ſolches thut / ſo offt jrs trincket / zu meinem Ge⸗ 
dechtnus. 

Das iſt alles / das die Euangeliſten von der Meſs ge⸗ 
ſchrieben haben / wenn je Chriſtus eine geſtifft oder gehals 
ten ſolt haben. Hie hoͤren wir wol / das Chriſtus ſeinem 
Gebrauch nach / ſeinem Vatter danck geſagt / aber nicht ge⸗ 
opffert hat. Item das er ſeinen Juͤngern das Brot vnd den 

elch gegeben / Aber ſeinem Vatter nicht geopffert habe / 
Sondern die Juͤnger haben es geſſen vnd getruncken / nach 
ſeinem Befehl. Wir hoͤren auch nicht / das einer allein 
geſſen vnd getruncken / vnd das jhm die andern hetten zuge⸗ 
ſehen / Sondern ſie haben alle geſſen vnd getruncken / Chri⸗ 
ſtus aber / der jrem fuͤrgeben nach / ſoll die erſt Meſs geleſen 
haben / hat weder geſſen noch getruncken / Sondern ſeinen 
Leib vnd Blut / ſeinen Juͤngern zu eſſen vnd zu trincken 
gegeben. 

Auſs welchem allem ſo lauter vnd klar iſt / das es auch 
ein Kind verſtehen ſolt / das Chriſtus weder ſelbſt Meſs ge⸗ 
halten / das iſt ſein Leib vnd Blut vnter der geſtalt 9 

vn 

vnd Wein auffgeopffert / noch ſeinen Juͤngern daſſelbig 

ʒuthun befolhen habe. Denn das Chriſtus ſage / Das 8 
thund zu meinem Gedechtnus / das erkleret Paulus ſelbſt / 

was es ſey / da er aiſo ſchreibt / So offt jr von dieſem Brod 
iſſend / vnd von dieſem Keſch trinckt / ſolt jr des Herren 2%" 
Todt verkuͤndigen / bi ſs das er kompt. Thun / heiſt nicht 
oyffern / ſonder ſein Leib vnd Blut eſſen vnd trincken / vnd 
ſeinen Todt verkuͤndigen / das iſt / von ſeinem Todt predi⸗ 
gen / vnd jme darfuͤr lob vnd danck ſagen. 

Moͤchteſtu aber ſagen. Iſt aber der Leib vnd das Blut 
Chriſti nicht das Opffer fuͤr der Welt Suͤnde — 
nicht die Propheten vnd Apoſtel viel von dieſem opffer ge⸗ 
lert vnd geſchrieben? Antwort. Diſs iſt nicht die frage / ob 
Chriſtus Leib ein Opffer ſeye / fuͤr die lebendige vnd die 
Todten / das iſt / fuͤr der gantzen Welt Suͤnde. Denn wer 
wolt das laugnen / daruon alle Propheten vnd Apoſtel ge⸗ 
zeuget haben. Sonder das iſt die frag / wo er ein Opffer 
ſeye / vnd wo er ſoll geopffert werden / am Creutz allein / 
oder auch in dem heiligen Abendtmal / vnter der Geſtalt 
Brods vnd Weins? Hie leret die gantz heilig Schrifft ein 

eiliglich / das er am Creutz hab ſollen fuͤr der gantzen 

elt Suͤnde geopffert werden. Wir haben auch ein O⸗ cin 5 
ſterlamb / ſpricht Sanct Paulus / das iſt Chriſtus / fuͤr vns 
geopffert. Vnd zu den Hebreern / Einen ſollichen hohen 
Prieſter ſolten wir haben / der da were heilig / vnſchuldig / 
vnbefleckt / vnd von den Suͤndern abge ſuͤndert / vnd hoͤher 
denn der Himmel iſt / dem nicht teglich not were / wie ſe⸗ 
nen hohen Prieſter / zu erſt fuͤr eigne Suͤnde Gpffer zu⸗ 
thun / darnach fuͤr des Volcks Suͤnde. Denn das hater 

gen 


1. loan E. 
Hebre. 7. 


Tre. 10. 


Ein Predig. 
gethan ein mal / da er ſich ſelbſt opffert. Vnd abermals / 
Ein ſeglicher Prieſter iſt eingeſetzt / das er alle tag Gottes 
dienſt pflege / vnd offtermals einerley Opffer thue / welche 
nimmer mehr kuͤnden die Suͤnd abnemen. Dieſer aber / da 


er hatein opffr fit die Suͤnde geopffert / das ewiglich gilt / 


ſitzt er nun zur Gerechten Gottes / vnd wartet hinfurt/biſs 
das ſeine Feindt zum Schemel ſeiner Fuͤſſe gelegt werden. 
Denn mit einem opffer hat er in Ewigkeit vollendet / die 
geheiliget werden. Jt aber diſs nicht teuſch gnua geſchrie⸗ 
ben / das Chriſtus ſeye einmal geopffert worden. Vnd aber⸗ 
mals / Nicht das er ſich ſelbſt offtmals opffere / Gleich / wie 
der hoch Prieſter / gehet alle jar in das Heilige / mit fremb⸗ 
dem Blut / ſonſt het er offt muͤſſen leiden von der Welt her. 
Nun aber am ende der Welt / iſt er einmal erſchinen / durch 
ſein eigen opffer / die Suͤnde auffzuheben / vñ wie dem men⸗ 
ſchen iſt geſetzt einmal zu ſterben / darnach aber das Gerich⸗ 
te / Alfo · iſt Chriſtus einmal geopffert / weg zuncmen vieler 
Suͤnde 


Dieſe Zeugnus alle leren / das Chriſtus hab ſollen ein 
mal fiir der Welt Suͤnde geopffert werden / vnd ein volkom 
ne Erloͤſung zuwegen bringen allen rewenden vnd gleu⸗ 
bigen Suͤndern / die gelebt haben von der Welt her / jetzt 
leben / vnd kuͤnfftig biſs an das ende der Welt leben moͤgen 
vnd werden. 3 | > 


Vnd gilt hie gar nichts / das ſie ſagen von dem vn⸗ 
bluttigen opffer / Denn darnon ſtehet kein Buchſtab in 
der heiligen Schrifft / das Chriſtus etlich mal muͤſſe vnd 
ſoll vnblutiger weis geopffert werden / So beduͤrffen wir 
un deſſelben / 

deſſelben / Gott hab lob / nichts / weil vns diſs einig Creutz⸗ 
opffer Hat volkomen gemacht / vnd alle Suͤnde hinweg geno 
men. Von ſeiner Gedechtnuſs woͤllen wir hernach hoͤren. 
Aber won dieſem Opffer weiſs die heilig Schrifft gas 
nichts. | 

1 Weil denn Gott ſolch opffer nicht befohlen / ſondern ein 
verkleinerung des opffers Chriſti iſt / ſo folgt / das auch Chri 
ſtus keine ſolche Prieſter geweihet habe / die vnter der geſtalt 
Brots vnd Weins / vnbluͤttiger weis ſeinen Leib vnd Blut 
auffopffern ſollen. 

Demnach haben auch die Meſsprieſter keinen Grund 
in der heitigen Goͤttlichen Schrifft / die alle fuͤrnemlich dar 
auff geweihet werden. Denn der Biſchoff gibt jhnen in der 
Weyhung einen Kelch mit der Paten in die Hand / vnd 
ſpricht / Nem hin den Gewalt / zu opffern fuͤr die lebendigen 
vnd die todten / diſs iſt jr format / welches Chriſtus nicht bes 
fohlen / auch ſeine Juͤnger zu ſolchen Prieſtern nicht ge⸗ 


weyhet hat / ſondern ſic ausgeſchickt zu predigen das Euan⸗ ,. ,, 1 


— 


telium / das 1} / die frewdenreiche Bottſchafft / von Ver⸗ u 6. 


gebung der Suͤnden durch den Glauben / von wegen des ei⸗ 
nigen vnd einmal vollbrachten Creutzopffers Chriſti / zu 
teuffen in ſeinem Namen / vnd die Gedechtnus dieſes Opf⸗ 
fers mit der empfahung des heiligen Abendtmals danck⸗ 
barlich zu halten. Das ſeindt jre Prieſterliche Empter / 
die jnen Chriſtus befohlen hat. Aber von dem teglichen opf⸗ 
fer ſeines Leibs vnd Bluts / hat er nicht ein einiges Wort 

befohlen. : | 
So iſt es auch wider die Eigenſchafft dicfes Sacra⸗ 
ments / wie es ein Kind verſtehen kan / Chriſtus gibt vns 
Q ij ſeinen 


Ein Predig 
feinen Leib vnd Blut zur Speis vnd Tran / ſo will der 
Prieſter dieſelbige Gott geben. Wir empfangen ſie von 
Gott / wir geben aber dargegen Gott ein Danckſagung / 
die wir ſhine fix dieſe vnd alle andere Gnaden vnd Gaben 
ſchuldig ſeind. 

Im fall aber / das ſe der Leib vnd Blut Chriſti vnter der 
geſtalt Brods vnd Weins / ſolten dem Himliſchen Vatter 
auffgeopffert werden ( welches doch mit keiner Zeugnus hei⸗ 
liger Schrifft kan erwieſen werden ) ſo ſol ſich doch kein Chri 
ſte bey dem Meſsopffer finden laſſen / da vnſer Herr Chris 
ſtus ſo vnerbar gehalten wirdt. Denn der Meſsprieſter bit⸗ 
tet Gott den Vatter / er woͤlle diſs opffer mit gnedigen Au⸗ 
gen anſehen vnd jme gefallen laſſen / wie die opffer ſcines ge 
rechten Kinds Abels / vnd das opffer vnſers Ertzuatters 

Ges. 4. 22. Abraham. Wir wiſſen aber wol was Abel geopffert hat / 
nemlich von ſeiner Herde / denn er ward ein Scheffer / des⸗ 
gleichen Abraham einen Wider. So bitt nun der Prieſter / 
das ſme Gott ſeinen Son woͤlle laſſen ſo wol gefallen / als 
ein Geiſs / Schaff oder Wider. Wie koͤndt doch das leiden 
Chriſti hoͤher verkleinert werden? Denn ſo Gott dem Vat⸗ 
ter ſein Son nicht beſſer gefellt / vnd wenn ſein opffer ni⸗ 
cht beſſer iſt / denn Abels vnd Abrahams opffer / ſo ſeindt 
wir alle verloren vnd verdampt. Nun bitt aber der Prie⸗ 
ſter / der Vatter wolle es jm ſo wol gefallẽ laſſen / als Abels 
vnd Abrahams opffer. Diſs iſt doch je gar zu viel vnd zu 
grob geſpunnen. 

Wenn ſonſt nichts vnrechts in der Meſs were / ſo vers 
derbte es doch diſs einig Stuͤck / das ein Chriſten Menſch 


ſolte ein grawen darab haben / das er ſie floͤhe / vnd — 
| mehr 

mehr lieſſe dar zu bringen / dieſen Ir thumb vnd Grewel mit 
ſeiner gegenwertigkeit zu beſtettigen. 

Alſo hat ewer Lieb das erſt ſtuͤck / was die Meſs ſey / nem 
lich ein vermeint opffer / da Chriſtus Leib vnd Blut vnter 
der geſtalt Brodt vnd Weins dem Himliſchen Vatter 
ſolte auffgeopffert werden / vnd gnugſam verſtanden / das 
es nichts ſey / denn Chriſtus habs nicht geordnet / ſey auch ſei 
nem Leiden vnd Sterben ein verſchmelerung / vnd ſeinem 
Creutzopffer gar zu wider. 

Zum andern / Welchen gehet aber dis vermeint Meſs⸗ 
opffer an / oder fuͤr wen geſchicht es? wir haben dar oben ge⸗ 
hoͤrt / das es geſchehe fiir die Lebendigen vnd Todten / denn 
alſo werden die Prieſter geweiheit / vnd alſo geben ſie fuͤr / 
ſondcrlich in der Stillmeſs. Es iſt fur ein ſo heilſam gut 
ding geachtet / das es fuͤr alles Vngluͤck ſol gut ſein. Son⸗ 
derlich aber / das dardurch vnſere Seelen erloͤſet werden 
von jren Suͤnden / Gottes Zorn verſoͤnet vnd die ſtraff der 
— gemiltert oder nachgelaſſen / die wir verſchult ha⸗ 

en. 

Ey ſprichſtu / ſtehet das darinnen ? vnd werden die Meſs 
ſen darumb geleſen? Ey was ſagſtu? man erdichts etwan 
auff ſie / vnd leges jnen vnſchuldiger weis zu? denn wie fond 
diſs ſein / das mein Seel ein Prieſter mit ſeinem opffer 
ſolte erloͤſen / meine Suͤnde bezalen / vnnd mir Gott im 


Himmel verſoͤnen ? Es hats allein Chriſtus am Creutz . Lohan. 2 
gethan mit ſeinem aller heiligſten Leiden vnd Sterben / ke. 7. 9 10. 


durch daſſelbig Werck vnd opffer iſt Gott ein mal fuͤr 
aller Glaubigen Suͤnde verſoͤnet / vnd vnſere Seelen von 
den ſtraffen der Suͤnden erloͤſet worden. Darumb kan das 

N O ij Meſs 


Ein Predig 
Meſsopffer ſolchs nicht auſsrichten. Harauff gebe ich ant⸗ 
wort / wenn ichs nicht erweiſe auſs jrem eigen Meſsbuch / 
ſo ſolt jr mir nicht glauben / denn da ſie gedencken der Leben⸗ 
digen / ſpricht der Prieſter / fuͤr welche wir dir opffern / die⸗ 
ſes Gpffer des Lobs / fur ſie / vnd alle jre Verwanten / zur 
erloͤſung jrer Seelen / vnd am ende der Stillmeſs betet der 
Prieſter alſo / 4 aſs dir gefallen heilige Dreyfaltigkeit dies 
ſen meinen gehorſamen Dienſt / vnd verleihe / das diſs opf; 
fer / das ich vnwirdiger den Augen deiner Maieſtet geopfs 
fert habe / fey dir gefellig vnd angenem / auch mir vnd allen 
denen / fuͤr die ichs geopffert habe / durch dein erbermbde / 
ein verſoͤnung zu dem ewigen leben. Was kan deutlichers 
geſchrieben oder geſagt werden? denn das der Meſsprieſter 
woͤlle opffern / die Seelen darmit zuerloͤſen / vnd die Men⸗ 
ſchen mit dieſem Opffer Gott zuuerſoͤnen? Alſo hat man 
auch die Meſs gerhuͤmpt vnd gebraucht / vnd iſt freilich kei⸗ 
ner vnter den Alten / der es leugnen kan. Alſo hat man die 
Leut bered / das le zur bezalung jrer ſuͤnden / zur abtragung 
der ſtraffen der Suͤnden im Fegfewr / Jerteg ſtifften / vnd 
Meſs leſen ſollen / damit ſie deſto ſicherer ſterben / oder eher 
aus dem Fegfewr erloͤſet werden. Iſt nun die Frag / ob 
ſolliche meinung recht ſeye oder nicht / hieher gehoͤret die Ne 
gel S. Pauli / Gott iſt Warhafftig / vnd alle Menſchen 
uͤgner. 


Es lehret aber Gottes Wort / alts vnd newes Teſta⸗ 
ments / das alle glaubige Suͤnder ſeien erloͤſet von der 
Suͤnden / vnd Straff der Suͤnden / von der Schult vnd 


Peen / allein durch das Blut / Leiden vnd Sterben 00 hri⸗ 
ti am 

ſti am Creutz geſchehen. Im Pſalmen ſtehet geſchrie⸗ 
ben / Bey dem Herren iſt Gnad / vnnd viel erloſung bey 
jme / vnnd er wirdt Iſrael erloͤſen von allen ſeinen Suͤn⸗ 
den. Er ſagt nicht / das Meſsopffer wirdt ſein Seel Erloͤ— 
ſen / vnd Eſaias. Er iſt vmb vnſer Miſſethat willen ver/ fe 5 
wun det / Vnd vmb vnſer Suͤnde willen zuſchlagen. Die 
ſtraffe ligt auff jme / auff das wir Friede hetten / vnd durch 
ſeine Wunden ſeind wir geheilet. Er ſagt nicht die Straff 
ligt auff jme / auff das wir deſter' cher aus der Marter er⸗ 
ledigt werden / Sonder das wir JT ri eden vnd Ruhe hetten. 
Vnd cChriſtus ſelbſt ſpricht / des Menſchen Son iſt nicht 
kommen das er jme dienen laſſe / ſonder d das er diene / Vnd 
gebe ſein Leben zur Erloͤſung fur viele. Ind Sanct Pau⸗ 
lus. Chriſtus iſt vns von Gott gemacht zu Erloſung/ , 


Pſal. 103 


Vnd abermals / Es it ein Gott / vnd ein Mittler zwiſch⸗ Tim.» 
en Gott vnd den Menſchen / der Menſch Chriſtus Ihe⸗ 

ſus / der ſich ſelbs gegeben hat fuͤr alle zur Erloͤſung. Er 

ſagt nicht ein anderer werde jne geben / Sonder er hat ſichz,;.. 7 


ſelbſt dahin gegeben. Vnd aus der Epiſtel an die Hebreer 
aben wir gehoͤret / Da er ſelbſt darch ſein eigen Blut 

by eingangen in das aller heiligeſt / hab cr ein ewige Er⸗ 

loͤſung zuwegen gebracht. Wie nun kein Erloͤſung iſt auſ⸗ 

ſerhalb dem Werck des Gehorſams Chriſti / alſo iſt auch 

fein Verſoͤnung / wie Johannes lehret. Er iſt die Verſoͤ⸗ 12 3 

nung fuͤr der gantzen Welt Suͤnde. Vnd abermals / Da⸗ 

inn ſtehet die Liebe nicht / das wir Gott geliebet haben / 

ſonder das er vns geliebet hat / vnd geſand ſeineu Son / zur 

der ſoͤnung far vnſere Suͤnde. 


If 


Led. gi. ſus 
per Ca. Mi 
fe. 


Ein Predig 


Iſt das war (wie es denn die einfeltige auſsgetruͤckte 
Zeugnus der Schrifft ſeyen) das vnſere Seelen durch das 
opffer Chriſti am Creutz Erloͤſet vnd Verſoͤnet ſeyen ge⸗ 
gen Gott / ſo kan es das Meſsopffer nicht ſein, Diſs kan 
auch ein Kind vmb ſiben Jar richten vnd verſtehn. 

Ja ſprichſtu / Es ſagen die Meſsprieſter auch / Chriſtus 
hab vnſere Seelen am Creutz Erloͤſet. Aber dieſelbig Er⸗ 
loͤſung nutzt vns nicht / wir machen denn vns derſelbigen 
theilhaff tig / vnd durch diſs opffer der Meſs / machen wir 
vns des Creutzopffers theilhafftig. So mercke / ich will 


dir auch ein richtigen Beſcheid darauff geben. Wenn alle 


Meſsprieſter zuſamen theten / ſo kuͤndten ſie dir nicht ein 
einigen Buchſtaben / ich geſchweig ein Wort oder Spruch 
anzeigen / das durch diſs Meſsopffer das Creutzopffer 
Chriſti / vnd ſein Verdienſt vns mit getheilt werde. Iſt 
aber diſs nicht zuklagen? Die armen Gewiſſen / auffein ſol 
chen leerẽ / vergebenglichen / Ja falſchen vnd verderblichen 
Wohn verweiſen? Darmit ir aber dieſe jre Thorheit ver; 
ſtehn / mercken vnd greiffen kuͤnden / will ich euch furglich 
anzeigen / was jr eigner Bepſti cher Lehrer Gabriel Buy 

el daruon geſchrieben habe. Nemlich / wenn der Prieſter 
vber Altar ſtehe vnd halt Meſs / Vnd ſeine Zuſeher ſtehen 
hinder jme / der Prieſter eſſe vnd trincke allein / ſo ſcye es 


eben ſo viel / als wenn alle ſeine Zuſeher ſelbſt geſſen vnd ge 
truncken hetten / die hinder jme ſtehn. Denn des Prieſters 
Mund ſcye aller ſeiner Bawren oder Zuſeher Mund / wie 
nun an des Menſchen Leib nicht von noͤten ſeye / das cin je⸗ 
des Glid ein eigen Mund habe / ſonder die Speiſs / ſo durch 


ein Mund gehet / theile ſich in alle Glider aus / vnd fag 
2 

ſie / Alſo ſeye der Mund des Pricſters aller ſeiner Zuſeher 
Mund / vnd ſo er vber dem Altar eſſe vnd trincke / ſo theile 
ſich die Krafft aus vber alle Vmbſtender / nicht anderſt / als 
wenn ſie ſelbſt das Sacrament geſſen vnd getruncken het⸗ 


Iſt aber / liebe Freund / das nicht grob geſpunnen? wer 
ſich ſolchs bereden leſt / ſolt er nicht auch bald zu vberreden 
ſein / das er New eſſe? Die Vawren haben grobe vngehoͤbel 
te Meuler / vñ ſchickt ſich nicht / das ſic offt ſelbſt dieſe Spei 
ſc vnd Tranck nemen / Aber dic Prieſter haben feine ge- 
ſchickte / ſaubere vnd reine Muͤndlin / wenn ſie es empfangẽ / 
ſo ſeye es eben ſo viel / als wenn es die Vawren ſelbſt empfan 
gen hetten / denn die Prieſter eſſens vmb der Bawren wil⸗ 
len / das ſie ein Stercke vnd Krafft empfangen / ſonſt fuͤr jr 
Perſon doͤrfften ſie nicht ſo viel bemuͤhet ſein / vnd ſo offt 
Meſs halten. 

Die einfeltigen moͤgen es durch ein Gleichnus mercken. 
Wenn dich einer zu Gaſt luͤde / vnd lies allerley koͤſtliche 
Richten aufftragen / ſtellet dich aber hinder den ofen / das 
du jhm ſolteſt zu ſehen / wie er eſſe vnd trincke / vnd wolt dich 
bertden / du wurdeſt von dem zuſehen gleich ſo wol erſetti⸗ 
get / als wenn du gleich ſelbſt mit geſſen vnd getruncken 
hetteſt / der muͤſte freilich wol reden koͤnnen / das er dich 
dieſes bereden ſolt. Alſo auch / iſt es nicht ein kindiſch ding / 
das die Prieſter die Leut woͤllen vberreden / ſie haben von 
dem zuſehen eben ſo genug / als wenn ſie es ſelbſt mit ſrem 
Mund empfangen hetten. O Thorheit vber Thorheit / 
O Grewel vber Grewel. Denn als wenig einer kan fuͤr 
mich getaufft werden / das es mir nuͤtze / als wenig kan auch 

5 einer 


Ein Predig 
einer das heilig Abendmal far mich empfangen. Der Her 
re hat geſagt / Nempt eſſendt / Er hat nicht geſagt / eſſe einer 
allein / vnd die andern ſehen jm zu / Er hat geſagt / trinckend 
alle darauſs / nicht einer allein. Es hat darumb ein ſeder 
Chriſt ein Mund fur ſich ſelbſt / das er nach dem Befeht 
Ehriſti ſein heilig Abendmal empfahe / der Prieſter darff jm 
nicht das ſein darzu leihen. 

So iſts nun war / das Chriſti Creutzopffer niemandt 
nutz ſeye/ es werd jm denn zugecignet / vnd der Menſchdeſg 
ſelben theilhafftig gemacht. Aber es wirdt den Leyen nicht 
zugeeignet durch einen frembden mund / ſonder der Menſch 
eignet es jhm ſelber zu / durch den rechten / waren Glauben / 
wenn er mit ſeinen Ohren Gottes Wort hoͤret / vnd mit 
ſeinem eignen Mund das heilig Sacrament des Leibs 
vnd Blues Chriſt; empfahet / wie S. Paulus lehret / So 
offt jr von dieſem Brodt eſſet / Er ſpricht nicht / ſo offt einer 
fur euch jſſet. 

Zum dritten. Moͤchte aber jemandt ſagen / Iſt es aber 
nicht recht wenn ich hinder der Meſs ſtehe / vnd betracht 
das allerheiligſt bitter leiden vnd Sterben Chriſti / ſage jm 
darfuͤr lob vnd danck / betracht meint Suͤndt / berewe ſie / 
bette fiir Stendt / wie kan das Suͤnde oder vnrecht ſeint 
hats doch Chriſtus ſelbſt befohlen / da er ſpricht / ſollicks 
thut zu meiner Gedechtnus. Soll ich denn nicht das Lei⸗ 
den Chriſti betrachten / ſoll ich nicht betten / ſoll ich meine 
Sluͤnde nicht Gott klagen? Iſts nicht beſſer ich thue diſs / 
denn das ich dieſelbige weil daheim ſitze / oder ſonſt et⸗ 
was thue / das Gott nicht befohlen hat? Dieſer vnd derglei⸗ 
chen Reden laſſen ſich die ſenigen vernemen / ſo noch der zeit 
IE zuy 

daruor ſetzt er ein Wort / das heiſt / das 


get / zu meiner Gedechtnus. Was aber 


vnd danck ſagen. 


Ein ſollich Gedechtnus ſeines leidens vnd ſterbens / hat 
vnſer Herr Chriſtus eingeſetzt vnd befolhen. So er aber 
hett woͤllen ein ſolliche Gedechtnus haben / wie ſic bey der 
Meſs gehalten wird / ſo hette er wol kuͤndten zu Petro ſa⸗ 
gen / lieber Petre / iſs vnd trinck du allein / vnd laſt deine 
Bruͤder die Apoſtel darhinder ſtehn beten / vnd mein leiden 
betrachten. 

zur Neſs gehn / wenn ſic derhalben angeredt vnd gerecht⸗ 
fertiget werden. 

Darauff iſt diſs ein richtige / einfeltige / gegruͤndte vnd 
warhafftige Antwort. Es hat ja Chriſtus befolhen die Ge⸗ 
dechtnus ſeines bittern leiden vnd ſterbens betrachten / aben 


thun / darnach fol⸗ 
E hriſtus gemeinet 
vnd verſtanden habe / durch die Wort / das thun / kuͤndten 
wir kein beſſern Auſsleger vnd Erklerer der Wort Chriſts 
ſuchen oder finden / denn den Heiligen Apoſtel Paulum / 
der dieſe Wort alſo erkleret vnd ſchreibt / So offt ſhr von 
dieſem Brod eſſet / vnd von dem Kelch des Herrn trincket / 
ſolt jr des Herren Todt verkuͤndigen. Hie ſehet jr klar / 
wenn Chr iſtus ſpricht / das thun / das es eben ſo viel iſt / als 
wenn er ſpreche / ſo offt jhr von dieſem Brodt eſſet / vnd von 
dem Kelch des Herren trincket. So hat nun Chriſtus ein 
ſolche Gedechtnus ſeines Todts verordnet / das die Gleu⸗ 
bigen ſollen zuſamen kommen / ſein Leib vnd Blut eſſen 
vnd erincken / vnd bey ſolchem eſſen ſeinen Todt verkuͤndi⸗ 
gen / das iſt / die Predig darbey hoͤren / vnd darfuͤr ſme lob 


Item 


1. Corin. 1 


lere. 13. 


Exech. 16. 


Ein Predig 
Item der Apoſtel Paulus hette den Corinthern wol 


ſchreibẽ kuͤnden. Weñ der Prieſter iſſet von dieſem Brod ⸗ 


vnd trincket von dieſem Kelch / ſo ſtehend jr darhinder / bet⸗ 
tet / vnd betrachtet ſein bitter leiden vnd ſterben. Aber ſol⸗ 
ches iſt weder dem Herren Chriſto / noch ſeinen Apoſtel in 
Sinn kommen / ſonder ſie haben befolhen / Die Chriſtus 
ſamentlich ſollen eſſen vnd trincken / vnd darbey den Todt 
Chriſti verkuͤndigen / bis das er zum Gericht kompt. 
Darumb / je andechttger ein Menſch hinder der Meſs 
ſich ſtellet vnd bettet / Je ein groͤſſerer Grewel er vor dem 
Angeſicht Gottes iſt. Denn Gott hat kein ſolliche Ge⸗ 
dechtnus ſeines Todts geordnet / Er hat das Nachtmal 
geordnet / da ein ſeder fuͤr ſich ſelbſt eſſe vnd trincke / vnd den 
Todt des Herren verkuͤndige. Dergleichen Andacht ha⸗ 
ben die Propheten mit einem feindſeligen vnnd abſchewli⸗ 
chen Namen genennet / jr werdet mir verzeihen / weñ ichs 
auch al ſo neme / Hurerey. Denn das Judiſch Volck hat 
Gott niergendt mit hoͤher er zuͤrret / Denn mit jhrer An⸗ 
dacht. Im Propheten Jeremia ſpricht der HER Ralſo / 
Darumb das du mein vergeſſen haſt / vnnd verlaſſeſt dich 
auff Luͤgen / ſo will auch ich deine Seume hoch auffdecken 
gegen dir / das man deine Scham wol ſehen mus. Denn 
ich hab geſehen dein Ehebrecherey / deine Geilheit / dein 
Hurerey / ja deine Hurerey / beide auff Huͤgeln vnd Ecken / 
Wee dir Jeruſalem / wenn wiltu doch immermehr gerei⸗ 
niget werden? Vnd im Propheten Ezechiel / Wie ſoll ich 
dir doch dein Hertz beſchneiden / ſpricht der Herr Herr / 
weil du ſolche Werck thuſt. / einer groſſen Ertzhurens Har? 
mit das du deine Bergkirchen baweſt / forn an auff allen 
Straſſen / 


| 
| 

Gtraſſen / vnd deint Alter macheſt auff allen Gaſſin . Jah 
darff nicht wol ſchreiben was im Propheten hernach fol⸗ 
get / denn wenn ich alſo prediget / wie der Prophet Ezech⸗ 
iel / ſo wirdt jederman ſagen / man ſolt mich mit faulen Ey⸗ 
ern von der Cantzel her ab werffen. Du wareſt nicht / 


ſpricht er / wie ein andere Hur / die man mus mit Gelt lan 


kauffen / noch wie die Ehebrecherin / die an ſtatt ſres Mans 
andere zuleſt / denn alle anderen Huren gibt man Gelt / du 
aber gibſt allen deinen Buͤlern Gelt zu / vñ ſchenckeſt inen / 
das ſie du dir kommen allenthalben / vnd mit dir Hurerey 
treiben. Deſsgleichen leſen wir auch im 23. vnd 41. Capi⸗ 
tel / O ſee / am 4. vnd Nahum am; Capitel. 

Nun iſt kein zweiffel / denn das die Juden haben ver⸗ 
meint / ſic ehren Gott auff das hoͤheſt / wenn ſie fo viel Kir⸗ 
chen vnd Alter allenthalben im Land bawen / vnd in den⸗ 
ſelben anbeten / bey welchem Gottsdienſt ſie auch kein Gelt 
geſparet / ſonder jr vermoͤgen dahin verwendet / vermeinet 
darmit Gott zudienen. Aber es iſt dem Herren ein Grew⸗ 
el geweſen / denn er hat es nicht befolhen. 

Alſo hat auch Chriſtus kein ſolliche Gedechtnus ſeines 
Todts verordnet / wie ſie bey der Meſs gebraucht wirdt / 
darumb je andechtiger man darhinder ſtchet vnd bettet / je 
mehr es Gott zuwider iſt / wie aus den ange zeiten Spruͤ⸗ 
chen der Propheten klar zuſchen iſt, Gott will / das man 
jme diene / wie ers befolhen hat / vnd wo man ſme anderſt 
dienet / ſo will ers jme nicht gefallen laſſen / wie wir in der 
erſten Predig nach leng gehoͤrt haben. 


Darumb wer nach dem Befelch Chriſti ſein Heiliges Deut. n. 


Leiden vñ Sterben recht vnd Gott wolgefellig betrachten 
6 ii wil / 


| Ein Predig 
will / der ſchickt ſich mit einem buſsfertigen vnd rechtglays 
bigen Hertzen zum H. Abentmal Chriſti / eſſe von dieſem 
1 geſegneten Brod / vñ trincke aus dieſem geſegneten Kelch / 
1 fage dem Herren Chriſto fuͤr ſein bitter Leiden vnd Ster⸗ 
den lob vnd danck / Ein ſollicher Menſch weiſt / das er dem 
Defelch Chriſti nachkompt / ſo er aber nur zuſihet / ſoll er 


f | wiſſen das ſolchs Chriſtus nicht befolhen / auch jme gewi 3 
1 lich nicht werde gefallen laſſen. | 
1 Zum vierdten / laſt vns auch hoͤrt / was fir ein Gedecht 


5 nus der lieben Heiligen in der Meſs beſchehe. Nemlich vn⸗ 
7 der andern auch dieſe / das der Meſsprieſter nach erzelung 
WE: der lieben Apoſtel vnd andern Heiligen Gott bittet / der 
Wt Herr woͤlle vns durch die Verdienſt vii furbit der Heiligẽ 


! : i verleihen / darmit wir allwegen in ſeinem ſchutz vnd ſchirm 
it if erhalten werden. Hierauff iſt die Frag / ob die lieben Hei; 
. ligen ſouiel vmb Gott verdient haben / das er vns vmb ſres 


Verdienſts willen ſchugen vii ſchirmen ſolle? Daruon ſolt 
ir nicht mich / Sonder den H. Apoſtel Paulum hoͤren / der 
chi. 3 alſo ſchreibt. Was mir Gewin war / das hab ich vmb Chri 
ſtus willen fuͤr ſchaden gerechnet / denn ich achte es alles fuͤr 
ſchadẽ / gegen der vber ſchwencklichen erkantnus Jeſu Chri 
ſti meines Herren / vmb welches willen ich alles hab fuͤr 
ſchaden gerechnet / vñ achte es (verzeihet mir liebe Freund / 
das ich rede / wie der H. Apoſtel geſchrieben hat) fur dreck / 


| ok | auff das ich Chriſtum gewinne / vnd in jme erfunden wer⸗ 
1 de / etc. Aus dieſen Worten hoͤrt ewer Lieb / was S. Pau⸗ 
e lus von ſeinem Verdienſt helt / vnd nennet jn (mit zuͤchten 
„ vnd ehrn zumelden) ein Dreck. A. 
FRE Al So mus das nun ein crbarer/andechtiger Prieſter dein / 
1 der den Himeliſchen Vatter hittet / er woͤlle vnſer Sd 
e vn 
WA 
WR 
Ml 148 
DNA 


vonder Meſs: 7 
midSthirizhery ſein ( noch mal mit ehren vnd zuͤchten zure 
den) vmb eins Orecks willen / denn alſo nennet der Apoſtel 
ſein Frombkeit / da ſte. am beſten iſt / vnd wil fic nicht hoher 
oder anderſt halten / denn fuͤr * vnd Kot. 7 

Es ſoll aber dieſe Wort S. Pauli niemandt der mei⸗ 
nung annemen / als ob wir darmit die Heiligen Gottes / 
vnd die Gaben / ſo ſie von Gott empfangen haben / verach⸗ 
ten oder verleſtern wolten / denn wer die rechte Gottes Nets 
ligen verachtet / der verachtet Gott ſelbſt / der ſie geheiliget 
hat / vnd wird nicht vngeſtrafft bleiben / wo er nicht Buſſe 
wircket / ſondern der Apoſtel will vns darmit anzeigen vnd 
leren / das wir ſie nicht hoͤher halten / deñ ſic zu halten ſeyen. 
Was aber daruon zu halten ſey / lehret auch neben S. Pau⸗ 
lo Chriſtus ſelber / da er alſo ſpricht / Wenn jr ailes gethan L. 174 
haben / das euch befohlen iſt / ſo ſprecht / wir ſeindt vnnuͤtze 
Knecht / wir haben gethan / was wir zu thun ſchuldig wa⸗ 
ren. So ſie ſich nun fuͤr vnntige Knecht erkennen ſollen / 
wenn ſie alles gethan haben / war fuͤr werden ſic ſich denn 
erſt halten / wenn ſie es nicht alles gethan haben ! Nun iſt 
es gewiſs / das ſic es nicht alles gethan h haben / ſonſt hetten 
ſie nicht bettẽ doͤrffen / vergibe vns v. ſer Schuld / ett. Auch 
nicht im Glauben bekennen / Ablaſs oder vergebung der 
Suͤnden / darauſs abermal leichtlich abzunemen vnnd 
zu ſehen / das der Verdienſt der lieben Heiligen nichts 
iſt / darumb auch die lieben Heiligen geunchret werden / 
vnnd Gott er zuͤrnet / wenn ſhnen zugelegt wirdt / das 
allein Chriſto zugehoret / denn Chriſius hat vns den 
Schutz vnd Schirm des Vatters verdienct / vmb ſeines 


Vata willen allein ſchuͤtzet vnd ſchirmet vns _ 
vn 

TI | Elu Predig 94 
vnd gar vmb keines Heiligen willen / wie Christus ſelbſt len 
— & ret. Was jr den Vatter biutet in meinem Namen — 
5% euch gegeben / es ſey ſchutz vnd ſchirm oder was vns wolle / 
ſo vns nutz vnd nottuͤrfftig iſt / in meinem Namen / ſagt er / 
Pl. yo nirht im Namen der lieben Htiligen. Denn ſo auch Gott jr 
— Suͤnde wolt zurechnen / wo wolten ſie bleiben? Wie Dauid 
im Pſalmen bittet. Auſs gnaden ſeidt jr ſelig worden / ſagt 
S. Paulus / durch den Glauben / vnd daſſelbige nicht auſs 
euch / Gottes Gab iſt es / nicht aus den Wercken / auff das 
ſich nremand rhuͤme. | 
- "Alſo ſihet ewer Lieb / das in der Meſs auch dieſirben 
Heiligen nicht geehret / ſondern entunehret werden / in dem 
jnen zugelegt wird die Ehr / die allein Iheſu Chriſto zuge⸗ 
d hoͤret / vnd dit ſie auff Erden ſelbſt nicht von den Menſchen 
. 13, angenommen / ſondern darwider geredt vnd geſchrieben ha 
ben; Wie kan ſich aber ein Menſch hoͤher an Gott verſiins 
digen / denn ſo er Gott ſeine Ehr nimpt / vnd legt ſte wider 
ſeinen Willen einer Creatun oder Menſchen zue ſo doch ge 
ga 4. ſchrieben ſtehet vom Herrn / er wolle ſeine Ehr keinem an⸗ 
dern geben. M. 2. % l. 331 23 , 2 
Gleicher geſtalt iſt auch von der Anruffung der liche Hei 
ligen zu halten / denn es ſtehet goſchrieben / du ſolt Gott dei⸗ 
nen Herrn anbeten vnd ſm allein dienen / wie wir daroben 
gnugſam daruon gehoͤrt haben. 

Es wirdt auch in der Meſs ein ſolliche Gedechtnus der 
Abgeſtorbenen Chriſtgleubigen Menſchen gehalten / die 
ſtracks vnſerm Chriſtlichen Glauben zu wider iſt. Denn 
fie geben fir / das der Abgeſtorbenen Seelen im Fegfewer 
ſcien / daſelbſten muͤſſen ſie ſo lang gepeiniget vndgequale 
8 wer 

werden / biſs far jre Suͤnde gnug geſchehe. Daſelbſt ſollen 
ſie / jrem fuͤrgeben nach / diſs jemerlich Geſchrey treiben / 
Miſeremini mei, miſeremini mei uos ſaltem amici mei. Erbarmpt euch 
mein / erbarmpt euch doch jhr meine Freundt. Sie geben 
auch fuͤr / das der allerheiligſt Vatter der Bapſt vollmech⸗ 
tigen Gewalt habe / die armen Seelen auſs dem Fegfewer 
zu ſetzen wenn er wolle. Iſts denn war / das er es thun kan / 
vnd thuts nicht / Sondern laſſet die arme Seelen in dieſer 
vnausſprechlichen Noth ſtecken vnd brennen / ſo iſt er der 
vnbarmhertzigſter vnd groͤſte Bub / der auff zwey Beinen 
ſtehen / oder in einem Seſſel ſitzen mag. Kan ers denn nicht / 
vnd gibt doch fur / er kuͤnds / ſo iſt er der vnwarhafftigſt Men 
ſche der leben mag / vnter dieſen zweien mus das ein folgen / 
vnd iſt hie kein Mittel. 

Aber von den Seclen der abgeſtorbnen Chriſtgleubigen 
menſchen / woͤllen wir Chriſtum ſelbs hoͤrẽ / der alſo ſpricht / 
Warlich warlich ſag ich euch / wer mein wort hoͤrt / vñ glau loan. 5. 
bet dem / der mich geſandt hat / der hat das ewig Leben / vnd 
kompt nicht in das Gericht / ſondern er iſt vom Todt zum 
Leben hindurch gedrungen. 

Hie ſtehet nicht geſchrieben / der glaubig werde erſt nach 
ſeinem Todt in ein Gericht oder Straff kommen / ſondern 
das Widerſpiel / er werde nicht kommen in das Gericht / 
vnd weil er noch lebe in dieſer Welt / ſey er durch den Todt 
zum Leben hindurch getrungen / vnd wirdt an ſhm erfuͤllet / 
das Chriſtus an einem andern ort ſagt / Warlich / warlich ohen 8. 
ſage ich euch / So jemandt mein Wort wirdt halten / der 
wirdt den Tod nicht ſehen ewiglich. Wie ſollichs auch an 
den Exempeln zu ſehen. Da der Schecher am Creutz ſein 

Q Suͤnde 


lob. 19. 


Ein Predig 


Sande bekennet / vnd Chriſtum fiir ſeinen Heiland vii Ex 
loͤſer durch den Glauben angenomen vnd ergriffen hat / wie 
er denn aus warem Glaliben ſpricht / Herr / ſo du kompſt in 
dein Reich / ſeye auch mein eingedenck. Hat jn Chriſtus 
vmb ſeiner Suͤnden vnd Mords willen nicht in das Feg⸗ 
fewr geſchickt / das er daſſelbſt gefegt wuͤrde / ſonder ſagt als 
wrt bald zu jme / Heut wirſtu bey mir ſein im Paradis / das iſt / 
ial in dem ewigen Leben. 

| Wenn nun je ein Menſch in das Fegfewr ſolte kommen 
0180 ſein / ſo ſolts der Schecher geweſt ſein / der andere mutwil⸗ 
int lig erwuͤrgt vnd vmbgebracht hat. Aber ſo bald cx ſtirbt / ſo 


Matth. 27. 


| 0 dhl, iſt ſcin Seel bey Chriſto, l 
bh Alſo ſpricht auch der Apoſtel Paulus / Ich beger auſs- 
1 zuziehen / vnd bey Chriſto ſein. So aber ein ſolche qual vnd 
N marter der Seelen zugewarten were / nach dem ſie auſozie⸗ 
| if 4 hen / wuͤrden freilich die Gleubigen nicht viel Luſt haben 


auſs zuziehen / Sonder fliehen vnd hinderſich halten / dem 
Todt feind werden / durch welchen ſie in ſolche Marter ein 
gehn ſollen. 

Ado. 7. Von dem heiligen Stephano ſteht geſchrieben / das er 
entſchlaffen ſeye. Item der Apoſtel ſaget / das die abgeſchei⸗ 
dene Chriſten ſchlaffen. Wenn aber ein ſolch Fewr were / 

. daruon die Meſsprieſter ſagen / wirdt es warlich ein ſeltza⸗ 
WAN: mer Schlaff ſein / daruon der Apoſtel redet. 
1 Darumb ollen alle rechtaleubigen Chriſten aus Got⸗ 


tes klarem / vn ezweifeltem Wort gewiſslich vnd vnfelbar 
von ſeinen Eltern vnd jme ſelbſt ſchlieſſen / ſo ſie in rechter 
Chriſtlicher Bus vnd warem Glauben abgeſchiden / das 
ſie kein Plag eder Marter nach dieſem Leben / es ſey — 

fewr oder Hell zugewarten haben / ſonder gewislich als bald 
im Himel ſein / vnd mit dem Herrn Chriſto in vnausſprech 
licher Freud leben. Es wirdt / wie der Prophet ſagt / der Ge⸗ ff Hab. 2, 
recht ſeines Glaubens leben / vnd bedarff der lebendigen - — — n 
Huͤlff gar nicht / der in Chriſto durch einen waren Glauben 
ver ſchiden tht. 

Zum fuͤnfften vnd letzten. Moͤchte einer zu einem ſolchen 
Meſoprieſter ſagen. Lieber Herr / wie kompts / das jr allein 
eſſend vnd trinckend / vnd niemand mit euch? Da antwortet 
er / warumb man nicht komme / er woͤlle es auch allen denen 
mittheilen / die es begeren. Das were ein mal etwas von ei⸗ 
nem Geiſtlichen Herrn / deñ wir haben daroben gehoͤrt / das 
es gantz vnd gar nicht tauge / ſonder vnchriſtlich vñ vnrecht 
ſeye / das der Prieſter allein eſſe vnd trincke / wider den aus⸗ 
gedruckten Vefehl vnſers Herrn Chriſti vnd ſeines heiligen . '5, 
Apoſtels. Mar. 14 

So aber ein Lay ( alſo nennen ſie die Chriſten / fo cori. ui. 

nicht Meſs leſen doͤrffen) fraget / lieber / was woͤllendt jhr 
mir geben? wollet jhr mir den Leib Chriſti zu eſſen / vnd 
ſein Blut zu trincken geben? Da ſpricht der wirdig 
Prieſter / das kan ich nicht thun / es iſt zu viel auff ein 
mal begeret. Wenn du weitter frageſt / warumb Herr / 
wollendjhr mir den Leib vnd Blut Chriſti nicht geben? 
Da ſaget er / ja er woͤlle dir den Leib vnnd Blut Chri— 
{i mittheilen. Was wilt du mehr? So du aber weit- 
ter frageſt / Herr / wie wolt jhr mirs geben? wolt jhr 
mir auch das Blut Chriſti zu trincken geben? Nein / 
ſaget er. Sprichſt du / warumb aber diſs? denn weil S. 
Paulus den Corinthern geſchrieben hat / Der Menſch 

pruͤfe aber ſich ſelbſt / vnd eſſe alſo von dicſem Brod / vnd 
trincke von dieſem Kelch / Ind abermals / Wer vnwuͤrdig 
von dieſem Brod iſſet / oder von dem Kelch des HERRen 
trincket / der iſt ſchuldig an dem Leib vnd Blut des Her⸗ 
ren. Weil denn Sanct Paulus allen Chriſten zu Corintho 
diſs ſchreibt / wie wolt jr mirs Herr abſchlagen? 

Hie hoͤret / was ein Hochgelerter Man zu vnſer zeiten 
bey vnſerm Gegentheil hieruon geſehrieben hat. Da die 
erſt Kirch / ſpricht er / iſt noch grob vnd doͤlpiſch geweſen / 
hat ſie den Brauch trewlich gehalten / wie jn Chriſtus ver⸗ 
ordnet hat / aber da ſie hernach durch die Heilige Vetter iſt 
gelehret worden / hat ſie Verſtanden / das beide theil des 
Sacraments dem Prieſter zugehoͤren / aber die Layen 
kuͤnden ſich wol allein am Brod behelffen. Diſs ſeind ſeine 
Wort / helff mir Gott / darmit er die Layen abtreiben will 
von dem Brauch des Kelchs. Wie? ſeind die Vetter wi⸗ 
tziger geweſen denn Chriſtus vnd ſeine Heiligen Apoſtel? 
ſeind die Glaubigen grob vnd vnbehobelt / die ſie gelehret / 
aber die viel hundert jar hernach gefolget / ſeind gelehrt / 
glat vnd abgchobelt? Ein Wunder iſts / das man ſollichs 
zur zeit des heiligen Euangelij der klaren Sonnen vnnd 
Liecht ſchreiben darff. 

Ey Chriſtus hats aber allein mit ſeinen Juͤngern ge⸗ 
halten e So aber vmb des willen wir arme Layen muͤſten 
des Kelchs beraubt ſein / ſo muͤſte folgen / das wir auch des 
Brods beraubt weren / denn wie er geſagt hat / Nemend 
hin vnd trincket alle daraus / diſs iſt mein Blut / alſo hat 
er auch zu jnen geſagt / Nempt hin vnd eſſent / das iſt mein 
Leib / bey der Weiſs wuͤrde vns gar richts gebuͤren / Denn 

das 

das ſie vns aus ſeineim guten willen vnd aus gnaden geben. 

Aber S. Paulus redet weit anderſt daruon / Er ſpricht / 
Ich hab es vom Herrn empfangen / das ich euch gegeben 
habe / das iſt / eben das / ſo ich empfangen habe / das gebe ich 
euch / vnnd nicht anderſt / denn wie ichs empfangen habe. 
Es were denn das man S. Paulum fuͤr ein Layen / vnd 
nicht fuͤr ein Apoſtel oder Prieſter halten woͤlte. 

Ja ſpricht der Prieſter / die Chriſtlich Kirch hats geen⸗ 
dert / vnd die ordnung gemacht / das hinfuͤro aus viel bewe⸗ 
genden vrſachen den Layen der Kelch nicht gereicht wer⸗ 
de. So ſagſtu / es muͤſſen freilich groſſe / namhaffte vnnd 
wichtige Vrſachen ſein / das dem Herren Chriſto ſein Te⸗ 
ſtament vnd letzter Will gebrochen werde? der Prieſter be⸗ 
richtet dich / Erſtlich ſey es geſchehen dem heiligen Sacra⸗ 
ment zur Reuerentz vnd Ehr / darmit das Blut Chriſti 
nicht ver ſchittet werde. Item es moͤchten die Bawren das 
Blut Chriſtt an die Knoͤbel Bert hencken / Item an vielen 
orten hab man kein Wein / Item viel Leut trincken kein 
Wein / Item es ſey auch darumb geendert / das vnter den 
Prieſtern vnd Layen ein vnterſcheid were. Diſs ſeindt 
die vernuͤnfftigen vrſachen / darumb die Stifftung Chriſti 
iſt geendert worden / Vnd wirdt dieſe Verordnung der 
Chriſtlichen Kir chen zugeſchrieben / ſie habs gethan / deren 
man zugehorſamen ſchuldig ſeye. 

So iſt nun hie die Frag / wem du folgen ſolt? Chriſto 
dem Herren / ſeinem einfeltigen Wort / Ordnung vnnd 
Saxung / oder den Menſchen / die guter Meinung ſolche 
ſeine Ordnung geendert vnd abgethan haben? Da ſuch wi⸗ 
der herfuͤr die alt Regel / die dir der Apoſtelgeſegt has / 
11 acr 

Ein Predig 

da er ſpricht / Gott iſt warhafftig / alle menſchen ſind falſch 
vnd Luͤgner / vnd gedenck alſo bey dir ſelber / Ich hoͤre wol 
die vrſachen / darumb die Stifftung Chriſti ſcye geendert 
worden / aber ich halte / das mein HE RRC hriſtus wol ſo 
weis vnd verſtendig geweſt ſey / als dieſe Vetter / die ſolchs 
gethan haben ſollen. Er hat freilich wol gewuſt / ob etwas 
hette moͤgen verſchuͤttet werden / vnd das ni che an allen or: 
ten Wein wechſt / das auch nicht jederman Wein trincket / 
vnd das die Bawren Knoͤbelbert haben / auch das ein vn; 
ter ſcheid zwiſchen Prieſtern vnd Layen ſeye. Wenn es nun 
ſein Will geweſen were / das vmb erzelter vrſachen willen 
ſein Stifftung ſolte geendert worden ſein / hat ers mit ei⸗ 
nem Wort anzeigen / vnnd dieſem Zanck fuͤrkommen f6n; 
nen / wenn er geſagt hette die Prieſter ſollen beide theil des 
Sacraments brauchen / aber die Layen ſollen ſich an dem ei 
nen theil gnuͤgen laſſen. Weil er aber ſollichs nicht gethan / 
auch die Apoſtel nicht (nach dem ſie den heiligen Geiſt em; 
pfangen haben / der ſic nach der verheiſſung Chriſti alles ge⸗ 
leret hat) ſonder ohn allen vnterſcheid der Prieſter vnd Ley 
en / beide theil des Sacraments gegeben allen denen / die ſich 
des Abendmals gebrauchten / ſo ſchleus ich in meinem Her— 
— Gott iſt in ſeiner Stifftung warhafftig / aber alle 

Menſchen / die ohn ſeinen Befehl ſolche ſein Stifftung vnd 
G rdnung endern / ſeindt falſch vnd Luͤgner / Darumb laſs 
ich mich ober zelte vrſachẽ gar nicht ſrren oder hinderſtellig 
machen / denn was gehet es mich an / das an etlichen orten 
kein Wein wechſt / vnd das etliche keinen Wein trincken / 


ſol man mich darumb des Kelchs berauben? was gehen mich 


der Bawren Vnobclbert an / der ich keinen habe / oder wes 


re es nicht beſſer / die Bawren hetten jre Knobelbert abge— 
ſchnit⸗ 

ſchnitten / oder abgeſchoren / denn das Chriſto ſein Stiff⸗ 
tung vnd ordnung ſoll geendert werden? So were dennoch 
ein groſſer vnterſcheid zwiſchen Prieſtern vñ Layen geblie 
ben / wenn gleich den Layen / der ein theil des Sarraments 
nicht entzoge wuͤrde. Wie der Apoſtel an vielen orten leret. 


Das man aber fuͤrgibt / die heilig Chriſtlich Kirch habe 1 
alſo geordnet / wenn es war were / ſo hette ſich ein Chriſt 4 
hicruber zubedencken. Denn einmal ſoll man nach dem be | ,, 


felch des Herrn die Chriſtlich Kirch hoͤren / vñ wer ſie nicht 
hoͤret / der ſol wie ein Zoͤlner vnd Heid gehalten werden. A- 
ber daran fehlet es / das viel mals Leut den Namen der 
Chriſtlichen Kirchen tragen / die rechte Feind der Kirchen 
Chriſti eye, Als ſonderlich / ſouiel die enderung des Nachts 
mals Chriſti belangt / wirdt fuͤrgegeben / auff dem Concilio 
zu Coſtentz gehalten / ſollen die heilig? Vetter die Biſchoff 
bey einander geſeſſen ſein / vnd einheilliglich beſehloſſen ha⸗ 
ben / das die Layen des Abentmal des Herren allein in ei⸗ 
ner Geſtalt empfangen ſollen. Vnd haben auch Johann 
Huſs der vrſachen ſampt ſeinem Geſelien Hieronymo von 
Prag verbrennen laſſen / die jnen in dieſem vnd andern Ar 
tickeln widerſprochen haben. 

Dieſen Vettern kan ich nimermchr den herrlichen Nays 
men der Chriſtlichen Kirchen gebẽ / noch viel weniger glau⸗ 
ben vnd halten / das jr verordnung / ſeye der Chriſtlichen 
Kirchen ordnung. Deñ es ſteht in keines Menſchen macht 
oder gewalt / die ordnung Chriſti zuendern. 

So ſol man ein ſolliche boͤſe That dem frommen Weib 
der Chriſtlichen Kirchen nicht zutrawen / noch viel weniger 
jr zuſchreiben. Der heilig Apoſtel Paulus vermanet alle 
Weiber 

Weiber / das ſie jren Mennern vnterthan vnnd gehorſam 
ſein ſollen / wie die Chriſtlich Kirch Chriſto iſt vnterthenig 
in allen dingen. Wenn aber ein Weib jrem Man nicht ge⸗ 
horſamer were / denn dieſe Kirche der Bepſtiſchen Chriſto 
dem Herrn / ſo wuͤrde es warlich nicht wol im Haus ſtehen⸗ 
Das habt jr darbey abzunemen / Wenn ein Man vor Mit 
tag ein Sach weiſslich bedecht vnd wol geordnet hette / 
das Weib aber keme nach Mittag / vnd ſtieſs jhms alles 
vmb / vnd ordnets anderſt / was wurde das fur ein Haus⸗ 
haltung ſein? Alſo hat Chriſtus vor ſeinem leiden vnd ſter⸗ 
ben / als die ewige Weisheit bedacht vnd geordnet / wie die 
Ge dechtnis ſeines leidens vnd ſterbens bey ſeinem Abendt⸗ 
mal ſol gehalten werden biſs an das ende der Welt / vnd der 
Chriſtlichen Kirchen ſeinem gehorſamen Weib ſolchs zu 
halten aufferlegt. Vber dieſe ordnung ſetzen ſich ein hauff 
Biſchoff / vnnd wollens beſſer machen / berauben die Layen 
des einen Theils des Sacraments / was ſolt Chriſtus dar⸗ 
zu ſagen? Solt er dieſe Leut fuͤr gehorſame Kinder haltene 
Deren Exempel nach die Weiber jren Mennern gehorſam 
ſein ſollen £ 
Ob gleich nun dieſe Vetter Johann Huſs daruͤber vers 
brennet / das er aus Gottes Wort jhren Irthumb wi; 
derſprochen / ſo hat doch Gott ſich ſeiner Kirchen angenom⸗ 
men / vnd ſein Prophecey erfuͤllet / die ermelter Johann 
Huſs vor ſeinem End geſagt hat / Ir verbrennet jegund ein 
Ganſs (denn Huſs in ſeiner Sprach ein Ganſs heiſt) aber 
vber hundert Jar wirdt Gott ein Schwan ſchicken / den 
werdt jhr nicht verbrennen / noch jſhm ſein Geſang wehren 
koͤnnen. Das iſt auch geſchehen / Denn Johan Huſs iſt 
au 

auff den ſechſten Tag Julij / Anno 14 4 3. verbrandt / D. 
Martin Luther aber hat angefangen dem Bapſt zu wider⸗ 
ſprechen / als man zalt nach der geburt Chriſti 1517. an 
welchem Jar die hundert erfuͤllt ſein / dauon Johann Huſs 
weiſſaget. Vnd iſt nun durch die Gnad Gottes aus ſeinem 
heiligen Wort aller welt gnugſam erwieſen vñ dargethan / 
das das Abendtmal Chriſti anderſt nicht / denn in beiden 
Geſtalten von allen denen ſol empfangen werden / die ſich 
deſſelben gebrauchen / ſie ſeyen gleich Layen oder Prieſter. 
Es muͤſſen vns deſſen auch die Bepſtler ſelbſt Zeugnuſs ge⸗ 
ben / Allein warten ſie / wenn es ein mal der Bapſt auch be⸗ 
willigte / das es allenthalben einhelliglichen geſchehe. Aber 
wir beduͤrffen keines erlaubens in der Sach / da man vns 
nichts zuuerbieten hat / Chriſtus hats vns nicht allein erlau 
bet / ſonder auch ernſtlich aufferlegt vnd befohlen zu halten / 
was er vns gebotten habe. 

Darumb / ſo ein Menſch das Nachtmal allein in einer 
Geſtalt empfangen hat / ſo kan er mit Warheit nicht ſa⸗ 
gen / das er ſein lebenlang das Nachtmal Chriſti empfan⸗ 
gen habe. Vrſach / denn Chriſtus hats nicht alſo geordnet. 
Alſo kanſtu auch nicht ſagen / das du das Blut Chriſti in ei⸗ 
nem ſolchen Abendmal oder Sacrament empfangẽ habeſt / 
denn er hat nicht geſagt / nemend / eſſend / das iſt mein Blut / 
Er hat geſaget / nemend / trinckend / das iſt mein Blut. 
Item S. Paulus / Der geſegnet Kelch den wir ſegnen / iſt 
er nicht ein Gemeinſchafft des Bluts Chriſti? Wenn dir 
denn dieſer Kelch verſagt wuͤrde / ſo kanſtu je nicht ſagẽ / das 
du ein Gemeinſchafft des Bluts Chriſti im heiligen Abend 
mal habeſt. 

Ein Predig 

Alſo verhoffe ich / ſolt jr gnugſam verſtanden haben / das 
es vnrecht ſey / wenn ein Menſch das Abendmal in einer ge 
ſtalt empfange / vnd vermeint / er habe ſo viel / als wenn er es 
nach dem Befehl Chriſti in beider geſtalt empfangen hette / 
das nimmermehr ſein kan / vnd gilt hie gar nichts / das ſie 
fuͤrgeben / es ſey kein Leib ohn Blut. Denn das Wort 
Chriſti redet / vom Kelch ſoll ein Menſch im Abendtmal 
des Herren Bluts theilhafftig werden vnd gemeinſchafft 
haben. 

Es moͤcht aber nochmals ſemand ſagẽ / Ich hoͤre wol was 
du mir aus dem Euangelio ſageſt / aber jenes hat lang gewe⸗ 
ret / ſol ich von einem ſolchen alten Brauch fall en / vnd erſt 
in meinem alter etwas newes anfangen Auff dieſe Einrede 
hoͤre nicht mich / ſonder ein alten Kirchenlerer / den heiligen 

Cypriamu. Cyprianum/dex alſo ſchreibt / Weñ allein Chriſtus zu hoͤrẽ 
iſt / ſo ſollen wir nicht achten / was einem fuͤr vns zu thun fix 
gut angeſchen hat / ſonder was zuuor Chriſtus / der vor allen 
geweſen iſt / gethan h habe. Denn man mus nicht eines Men 
ſchen gewonheit folgen / ſondern der Warheit Gottes / die⸗ 
weil Gott durch den Propheten Eſaiam redet / vnd ſpricht / 
ſie ehren mich vmb ſonſt / weil ſic nur menſchen Gebot ler? 
Was fond aber klerer zu einem Bericht geſagt werdenedeñ 
das hieCypri tanus ſagt. Es iſt je nichts deñ ein boſe Gewon 
heit / das Nachtmal vnter einer geſtalt empfangen. Nun 
ſagt aber C yprianus / Wir ſollen nicht achten ſolehe gewon 
heit / wie lang ſie auch gewehret hat / wenn ſie dem Wort 
Chriſti zu wider ſeye. 

Vnd kan ſich auch ein jeder C hriſt auff dieſen Bericht ge 
gen menniglich ausreden. Weñ eins zu dir ſagt / wiltu auch 
z im 

zum Nachtmal gehn / wie mans fetzt auff die newe Weiſs 
gibt? ſo ſprichſtu / behuͤt mich Gott vor einer nemen Weis / 
oder einem newen Glauben / ich wils empfangẽ auff die al⸗ 
ten weis / vnd auff den alten Catholiſchen Chriſtlicht Glan 
ben. Es dunckt dich es ſeye ein newe Weis / darumb das 
mans ſo lang nicht alſo gebraucht hat / aber es iſt die alt 
Weis / wie es Chriſtus mit ſeinen Apoſteln gehalten / vnd 
die Apoſtel nvch ſeiner Himmelfart allen Chriſten zuhal⸗ 
ten gegeben vnd befolhen h haben. 

Vnd gehet hiermit eben zu / als wenn einer ein alten 
Rock hett / der viel Jar vnter der Banck im Staub gele—⸗ 
gen were / denſelben thet er vnauſsgeret an / vnnd gienge 
darinnen vnter die Leut / Des anderen Tags aber / neme 
er ein Keerbuͤrſten / vnd kerdt den grawen Staub herab / 
vnd thet eben den ſelben Rock wider an / ſo wuͤrden die Leut 
ſagen / Woher mit dem newen Rock? Er ſprech / es iſt der 
geſterig Rock / ſie aber ſagten / der geſterig Rock iſt graw 
geweſen / aber der iſt braun / ſo ſprech er / es iſt eben der ge⸗ 
ſterig Rock vnd kein anderer / allein das geſtern der grawe 
Staub iſt darauff gelegen / der ſelbig hat jm ein newe Farb 
gemacht / aber ſein alte rechte Farb iſt braun / wie jr ſehend. 
Alſo hat er ein newen alten Rock an / Das iſt / ein alten 
Rock / den aber die Leut fiir new angeſehen haben. Eben 
ein ſolliche geſtalt hat es mit dem Heiligen Abendtmal. 
Das iſt je das recht alt Abendmal / das Chriſtus hat ein⸗ 
geſetzt / ſeinen Leib / Nemlich / mit Brodt eſſen / vnnd ſein 
Blut mit dem Wein trincken. Dieſe Weis iſt lang vnter 
der Banck gelegen / vnd ein ſollicher dicker / grawer Staub 
darauff gefallen / das endtlich die Layen gar von dem Kelch 

Ein Predig. 

ſeind abgehalten worden. Ob nun dieſer Staub dick iſt / 
vnd lang auff dieſem Rock gelegen / ſo iſt er doch nicht des 
Rocks rechte natuͤrliche Farb / das iſt / es iſt Gottes Ord⸗ 
nung nicht. Darumb ſo muſtu ſagen / Keerbuͤrſten her / 
vnd dieſen Miſsbrauch hinweck gekeret / ſo bleibt das alt 

achtmal da / das vor fuͤnffzehen hundert Jaren iſt gehal⸗ 
ten worden. 

Dergleichen ſoll jm auch ein Rechtglaubiger Chriſt in 
andern Stucken thun. Wenn er gefragt wirdt / ob er auch 
des newen Glaubens ſeye? Soll er ſagen / behuͤt mich Gott 
vor einem newen Glauben / Ich will bey dem alten Chri— 
ſtenlichen Glauben bleiben / vnd durch Gottes Gnaden da 
rinnen leben vnd ſterben. Denn ich glaub in Gott Vatter 
der mich er ſchaffen hat / vnd in ſeinen lieben Son vnſeren 
HErren Jeſum Chriſtum / der vnter Pontio Pilato ge 
litten / Vnd mir darmit erlangt hat Ablas aller meiner 
Suͤnden / Ich glaub auch in heiligen Geiſt / durch welches 
Gnad ich glaub / vnnd durch den Glauben in die Gemein 
ſchafft der Heiligen Geſetzt / vnnd in vngezweifelter Hoff; 
nung der offenbarung des ewigen Lebens warte. 

Auff dieſen Glauben iſt auch ein Eſelgrawer Staub 
gefallen / das wir ohne / ja wider Gottes Wort gelert wor: 
den ſein / wir kuͤnden vnſere Suͤnde ſelbſt buͤſſen / mit bet; 
ten / faſten / Allmuſen geben / Walfarten / heiligen dien⸗ 
ſten / Meſs hoͤren / Jartag ſtifften / Negfewr / etc. Vnd der; 
gleichen. Hie heiſt es / Buͤrſten her / vnd hinweg gekeret / 
ſo bleibt der alt Chriſtlich Glaub / Das iſt / das einig vnd 
lebendig Vertrawen allein auff den Verdienſt vnſers 
Herren Iheſu Chriſti / durch welchen Glauben wir leben 
vnd ſelig werden. Alſ⸗ 

Alſo iſt auch der Staub auff das Vatter vnſer gefal⸗ 
ſen / nemlich das Aue Maria / vnd die anruffung der Hei⸗ 
ſigen / das man vns geleret hat in vnſern noͤten / zu dieſem 
oder jenem Heiligen vas zuuerheiſſen / jme vmb huͤlff bit⸗ 
ten. Buͤrſten her / vnd hinweg gekeret. Das Aue Ma⸗ 
ria iſt ein Gruſs vnd kein Gebett / allein dem Engel Ga⸗ 
briel vnd dir nicht befolhen / den Vatter ſolt du anbeten / 
ſampt ſeinem lieben Son Iheſu Chriſto / vnd dem heiligen 
Geiſt / der iſt dir ſtarck gnug / es mangelt weder an ſeiner 
Liebe noch an ſeiner Macht / dem traw / den bete an / der 
hoͤret dich / der kan vnd will dir helffen. So betteſtu nicht 
auff die newen Weiſs / ſonder auff die gar alte Weiſs / wie 
die liebe Apoſtel / Konig / Propheten vnd Merterer gebe— 
ten haben. 

Alſo / wenn du in der Faſten / oder auff ein Freytag 
Fleiſch iſſeſt / faheſtu nichts news an / denn das du ein zeit⸗ 
lang nicht geeſſen haſt / iſt ein Staub der Menſchen Satz— 
ungen geweſen / die S. Paulus ein Teuffels Lehr nennet / 
vnd auff die zehen Gebot Gottes gefallen / So du aber die 
zehen Gebott herfuͤr ſucheſt / vnd laſt dieſe Menſchen Sa⸗ 
tzung fallen / ſo laſtu das new fallen / Vnd tritteſt wider zu 
dem alten / an welchem du dein Leben lang all deine Hand 
vol zuthun haſt. 

Alſo wenn du dein Weiler Schepper vnd Kappen hin⸗ 
weg wuͤrffſt / faheſtu auch nichts news an / denn diſs Kleid 
iſt ein Eſelgrawer Staub / gefallen auff das ſchon Kleid / 
das du in der heiligen Tauff angezogen haſt / vnd laſt dich 
(deine Suͤnde zudecken / vnd wider den Teuffel zu weren) 
genuͤgen / das du Iheſum CHRIſtum angezogen haſt. 

R 11 Alſo 

Alſo biſtu biſs anher hinder dex Meſs geſtanden vnd im 
Jar ein mal ein halbs Sacrament empfangen / So haſtu 
ſetzt gehoͤrt / das dieſe beide Stuͤck ein newer Staub ſeyen / 
gefallen auff die alte ordnung vnd Stifftung vnſers Herrẽ 
Iheſu Chriſti / denn Chriſtus hat nicht befolhen allein dar⸗ 
hinder ſtehn vnd ſein Leiden betrachten / noch viel weniger 
geboten allein ſein Leib zueſſen / ſonder auch ſein Blut : us 
trincken / darumb wenn du dieſer beider Stuͤck oberſicheſt / 
vnd dich des Nachtmals Chriſti nach ſeiner Stifftung vnd 
Befelch gebraucheſt / ſo faheſt du nichts newes an / Sonder 
tritteſt zu der alten Catholi ſchen vnd Chriſtlichẽ ordnung / 
vñ weiſt gewis / das du recht thueſt / weil du thuſt / nicht was 
die Menſchen aus jrem gutduncken / ſonder was dein Herr 
vnd Gott die ewig Weiſsheit vnd Warheit befolhen vnd 
geboten hat. 

Alſo hat ewer Lieb dieſe fuͤnff Stuͤck ordenlich nach ein⸗ 
ander gehoͤrt / Erſtlich was die Meſs ſeye / vnd was daruon 
gelert vnd geglaubt werde. Zum andern / das es nicht kuͤn⸗ 
de ſein Opffer weder fur die Lebendigen noch die Todten / 
wie im Bapſtumb iſt gelehret vnd geglaubt worden. Zum 
dritten / das die Betrachtung des Leidens vnnd Sterbens 
Chriſti dem Herren nicht gefalle / die hinder der Meſs auch 
mit groſſer andacht beſchehe. Zum vierdten / wie ein Vn⸗ 
chriſtenliche Gedechtnus auch der lieben Heiligen vnd vn⸗ 
ſern Vorfahren gehalten werde / die in rechtem / warem 
Glauben abgeſcheiden ſein. Zum fuͤnfften vnd letzten / wie 
vnrecht es ſeye wider den Befelch Chriſti das Sacrament 
in einer Geſtalt zuempfangen / vnd wie ſich ein jeder Chri— 
ſten Menſch in dieſen Stuͤcken allen halten ſolle he” 

tuch aus Gottes Wort klaren vud gnugſamen Bericht ge⸗ 
ben. Wer Qhren hat zu hoͤren / der hore, latth, 3; 

Der Allmechtig Gott vnd Vatter vnſers Herrn Jes 
ſu Chriſti / woͤlle mit ſeinem heiligen Geiſt ewre Hergen 
durchbrechen vnd erleuchten / das jr die Gottlich Warheit 

erkennen / derſelben hertzlich glauben / gehorſamlich 
folgen / vnd endtlich allein durch Chriſtum 
ewiglichen ſelig werden. Das ver; 
leihe vns Gott allen / Amen / 
Amen / Amen. 

